
indemnuri Satirice şi de Dragoste 


Foaie verde de curmuz, 
Ardeleanca uite-o sus, 
La bădiță cel frumos, 
Ce ştie să şadă jos, 

Cu mândrul lui flueraş; 
Cum mai cântă la fânaţ. 


% 


Foaie verde portocală, 

Eu am să mă duc la moară. 
La moara lui Făgădău ; 
Căci acolo am mândră eu. 


* 


Ui... frumoasă copiliță, 
Cu părul lăsat pe ţâţă. 
Şi pe țâță și pe piept, 
Și la stânga şi "ndărăt, 


* 


Nu vă uitaţi la opinci, 
C-am dat nouăzeci și cinci. 
Ci vă uitaţi la picioare, 
Că joacă aşa uşoare. 

*% 
Binişor şi nu siliţi, 
Că şi mâine trebuiţi. 
De maţi trebui şi mâine, 
Azi, v-aş arunca la câine. 
Zi, măi.., zi țigane, zi... 
Poate mâine oiu muri. 

Săriţi, băieţi, cât puteţi, 
Că de mine rămâneţi. 


* 


Haida așa şi tot aşa, 
Până când s'o tot mai da. 


* 


Joacă, mă, şi nu te face, 
Ori ad-o pe lelea'ncoace. 


Ş-epoi, iară... iară... iară, 
C-am mâncat aseară zară. 
Ş-am mâncat zară de berbeci, 
Ș-a eşit din bernebeci. 


* 


Pe sub mână, 
Că-i română, 
Şi de neam de viţă bună, 
Căci de-ar fi de altă lege, 
5 Pe sub mâna mea n'ar trece. 


* 


Pe sub mână de cinci ori, 
Că-i cu ochii negrișori, 
Când o vezi te înfiori, 
Şi joci, măre, pân'ce mori !.. 


Dela Grigorescu Nicolae, Pleșești. 

Dragi îmi sunt copilele, 
Colea, primăverile ; 

Când îs multe şi mărunte 
Și majung să mă sărute. 


s% 


Foaie verde arțăraş, 

Cu oile la imaş, 

Cu drăguța duce-m'aș. 
Acolo, n-avem nici naș, 
Nici preot să ne cunune, 
Numai noi, cu vorbe bune. 


* 


Mai frumos ca lon Raţă, 
Nu e nimenea la fața. 


* 


Nu te teme că-i sus cerul 
Şi la braţe-ți stă oierul. 
Nu te uita tot în jos, 

Ci la mine că-s frumos. 


* 


Frunză verde nu ştiu ce, 

Rău mă doare ”n pântece! 
Săracă, inima mea, 

Tare-a prins a mă durea 

Şi nu mă doare, cum să doare 
Că mă doare necontenit, 
Pentrun puiu cel-am avut, 

Şi acum l-am prăpădit, 

Uiu... iu şi u... ia... ia 
Fii pe pace 
Că ţi-oiu face 
Tot ce-oiu vrea și ce-oiu pofti, 
5 Numai cată a veni. 


+ 


— Bade trandafir subțire, 
Vrut-ai să mă scoţi din fire ? 
— Eu sunt trandafir frumos 
Şi, din fire nu te-am scos. 


* 


Eu sunt Ghiţă Arămaș 
Pasc oile la imaş 
Și le îndrept la hăţaș. 


> 


Haide, bade, la dughene, 
La dughene, lângă drum, 
Să mâncăm ce-o îi mai bun: 
Vinu-i bun, ocaua i mică, 
5  Crâşmărița-i frumușică. 
Vinu-i bun, ocaua-i mare, 
Crâşmărița-i hâdă tare. 


E 


Foaie verde de mohor, 
Mi-am pus gând să mă'nsor. 
Să-mi iau fată după plac, 
Să trăiesc cu ea cu drag, 

5 Alta să nu fie 'n sat. 


* 


Foaie verde de cicoare, 
S-a măritat fata a Soare. 
Pentru ce s'a măritat ? 
Alta ca ea nu e 'n sat. 

Foaie verde floricea, 

Vino, dragă, scumpa mea, 
La boabe de semănat, 
Guriţă de sărutat. 


* 


Verde-i câmpul şi umbros, 
Hai leliță, să stăm jos. 
Când oiu zice,d'aluniş 
Hai leliță la desiş, 

5 Să ne iubim pe furiș. 


* 


Vine lelea dela, iaz, 

C-o mușcătură 'n obraz. 

— Cine, lele, te-a mușcat? 

— Cine mi-a fost mie drag. | 


* 


Asta-i Lina, 
Bat-o vina, 
Ce-am iubit-o totdeauna. 


%* 


Mândra bălae, năltuţă, 
De mică mi-a fost drăguță; 
Dar pentru minciuni din sat, 
Pe mine că m-a lăsat. 


* 


Foaie verde florile, 
Dragi îmi sunt copilele, 
Când le cresc lor țâțele, 
Și mie mustăţile. 

5 Vara, dimineţile, 
Când se duc cu pânzile, 
De-şi ridică poalele, 
Li se văd picioarele, 
Albe ca lebedile, 

10 Mă cuprinde boalele. 

Haidem prin dese păduri, 
Să ne sărutăm în guri, 

Când om ajunge la râu, 
Să ştii că te las de brâu. 


Dela Danăllă Nicolae, Călugăru. 


Foaie verde de curechiu, 

Hai perechi... perechi... perechi. 
Frunzulița macului, 

Fiecare cu a lui. 


E 


Tot pe drum, pe drum, pe drum, 
Și la mândra nicidecum, 
Tot pe drum, pe drum de piatră, 
Şi la mândra niciodată. 


Ea 


— Bade, bade eşti sărac, 
Dar cu dorul cum mă'mpac? 
— Eu voi face acuma rau, 
Nu mai pot de dorul tau. 

5 Gândul care îl gândesc eu, 
Să mi-l dee Dumnezeu. 
“Te măriţi bine nu-mi pare, 
La inimă rau mă doare! 





Dela Pavel Petru, Tg. Ocna 


Inainte, măi băeţi, 

Care vreţi, care puteți. 
Care nu, mai rămâneți. 
Inainte, câte-o leacă, 

5 La pârâu ca să bea apă. 

Dacă nu s'o sătura, 

La balta cu papura, 

Să beie pân'o crăpa. 

Frunză verde d-asmăţui, 

Mândra cu ochii verzui, 

S-o săruţi și s-o mângâi, 
Viaţa să ţi-o răpui. 


* 


Frunzuliță d'arțăraş, 
Mândra cu ochişorii traşi 
S'o săruţi şi să te'ngraşi 
Şi din braţe să n'o laşi. 


* 


Ah! drăguță, mult mi-i dor 
De cosit la mohor 

Și la iarbă verde odată 

Şi la puica'ncovoiată. 


* 


Frunză verde ş-o lalea, 
Ah! drăguță, mândra mea! 
Mult aş vrea să te iubesc, 
Când florile înfloresc. 

Eu sunt floare şi tu crin, 
Amândoi să ne iubim. 


* 


— Foaie verde, foaie lată, 
Cine trece pe la poartă? 

— Constantin cu fruntea lată, 
Acel negru și înalt, 

Că ş-aseară m-a pupat. 


ES 


Foaie verde, foaie lată, 
Leliţică sprâncenată, 

De te-aș săruta odată, 
Ca să-mi ţie vara toată. 


18 

Ş-am zis verde de piperi, 
Faceţi hora cavaleri. 

In mijloc cu tinerei, 

Şi pe margini cu flăcăi. 


+ 


Frunză verde pălămidă, 
Luaţi seama că-i greşită, 
Că prea merge îngrămădită. 


* 


Măi loane, joacă bine, 

Că râd fetele de tine. 
Fetele nu vin la tine, 

Zice că nu le joci bine. 
Tu, când joci, bălăbănești, 
Tu nu şti să le'nvârtești. 


E” 


Foaie verde de negară, 
Fugi d-aicia domnişoară, 
Foaie verde şi-o bâncuţă, 
Vino tu, fată drăguță. 


* 


Hai la brâu.. la brâu.. la brâu. 
Ca la secerat de grâu. 
Secerişul fetelor, 

Dragostea nevestelor. 


* 


Hai să batem cu piciorul, 
Până o răsări mohorul. 
Să răsară fir cu fir, 

Să miroase a calomfir. 

Tot pe loc... pe loc... pe loc... 
Să vină Ghiţă Bondoc. 

Părul lui Ghiţă e luce, 

Pe de-supra un păduche! 


% 


l-auzi una... rața măi, 
l-auzi două... rața măi, 
l-auzi trei şi fă'napoi. 
Și cu stângul trei bătăi, 
5 Şi cu dreptul alte trei. 


Dela Pruteanu Constantin, Tg.-Ocena. 





BOTOȘANI 

Frunză verde bat-o bruma, 
Mândra care o am acuma, 
Nu o dau pe toată lumea; 
Căci cu lumea n-am ce face, 
lar cu mândra fac ce-mi place. 


* 


Frunză verde de trifoi, 
Hai lelițo amândoi, 
Hai leliţo la pârău, 
Să ne mântuim de rău. 


* 


Foicică de sulfină, 

Pe sub mână că-i română 
Şi de neam de viţă bună. 
Căci de-ar fi de altă lege, 
Pe sub mână n-ar mai trece. 
Pe sub mână de trei ori, 
Că-i cu ochii negrișori 

Și cu sânul plin de flori, 
S'o săruţi, să nu mai mori. 


* 


— Frunză verde grâu mărunt 

Şti, puică, ce-am pus de gând? 
Să ne lăsăm de iubit! 

— Ce spuseși, bădiță, hai? 
Ori vrei de belea să dai? 

Eu jocul l-oiu îndrăgi, 
Dragostea n-oiu părăsi. 


LI 2) 

Leliţă, cu părul moale, 
Nu mă strânge că mă doare. 
Mă doare, dar nu prea, prea, 
C-așa merge dragostea. 


* 


Frunză verde trei măsline, 

A zis mama către mine 

Să nu dau gură la nime; 

Dar cum dracul, eu aş face, 
5 Să dau gură cui îmi place? 


* 


De-aş trăi cât piatra'n glie, 
Nu iau fată cu moşie ; 
Mai bine una săracă, 
Ce i-oiu porunci să facă, 

5 De-i zic o vorbă să tacă, 
Să iasă afară plângând 
Să intre'n casă râzând. 


* 


Foaie verde bob năut, 
Dragoste fără sărut 
E un lucru neplăcut. 
Trandafir şi viorele, 

5 Te sărut... La revedere. 


* 


Frunză verde viorele, 

Fetiţele tinerele, 

Mult sunt mândre frumușele, 

Când se'nvaţă a strânge'n brață 
5 Şi sărută cu dulceaţă. 


% 


Foaie verde ş-o mătasă, 

Pe cea pădurice deasă, 

Mare ploae mi se lasă! 

Nu ştiu ploae, ori ninsoare, 
5 Ori lacrămi de fată mare! 

Foaie verde peliniţă, 
Vai! săraca copiliță, 
Astă vară sugeai țâță 
Ş-acum dai badii guriţă, 
5 La vreme de neputinţă, 


E 


Daţi băieţi, cu-gurile, 
Că gătiți minciunile. 


%* 


Foaie verde foaie Iată, 
Lângă mine orice fată, 
Foaie verde, susai verde, 
Lângă mine două fete. 


x 


Hop... Hop... 
In galop... 
Cât de bine, îi a juca, 
Tot mai bine îi aşa, 
5 Cu mândruţa-alăturea, 


* 


Leliţă cu flori la coc, 

Vin” cu badea la mijloc. 

Vino'ncoace ş-om juca, 
Cum oi vrea, 
Cum ne-o cânta. 


Dela Ştefănescu lon-Fântânele. 


Frunză verde, fir de linte, 
Brâuleţul înainte. 
Foaie verde barlaboiu 
Și 'nainte şi'napoi. 
5 Foaie verde alunică, 
Mai la rând, măi lonică. 


26 Gheorghe |. Tazlăuanu: Comoara Neamului 


Vai de mine! rău jucăm, 

Nu-i nimic, că neînvârtăm. 

De ne-am teme? de rușine, 

Nici odată, n'am şti bine. 
* 


Foaie verde grâu mărunt, 
Bate talpa la pământ. 
Foaie verde siminoc, 
Treceţi fetelor la joc, 

5 Şi mâine, la iarmaroc. 


* 


Frunză verde măr dungat, 
Multe jocuri am jucat; 
Brâuleţul n'am jucat. 
Aideţi, puică, să jucăm, 

5  Brâuleţul să-l învățam. 
Să batem voioşi pământul, 
Până ne-o aude sfântul. 


* 


La fântâna, dintre vii, 

Se strâng fete şi copii 

Şi băieţi în pălării 

Şi fete cu flori în mână, 
5 Să joace în voe bună. 


* 


La fântâna cu uluc, 

Se strâng fetele buluc 

Și măntreabă când mă duc. 

Eu le spun că'n astă toamnă, 
5 Ele zic că se omoară. 


* 


Tot pe loc şi pe odihnă, 
Ca dracul pe rădăcină, 
Rădăcina macului, 
Copilița dracului. 

Tot pe loc, pe loc, pe loc, 
Să răsară busuioc, 
Să fiarbă oala la îoc, 
Și marolelen obroc. 

5 Că de'când eu m'am născut, 
Joc ca ăsta n'am văzut. 


* 
Cine joacă şi nu strigă, 
Face-i-s'ar gura pungă. 
Nevasta să-i fie chioară, 
Soacră-sa să nu-i mai moară. 


* 


Cine joacă şi nu strigă, 
Face-i-s'ar gura strâmbă. 
Cine-n horă m'o striga, 
Bată-i piatra cânepa. 


Dela Popa lon-Fântânele. 

— Ce ai, lele, pe la poale? 
— Zurgălăi, bade Ioane. 
— Dă-mi şi mie un zurgălău, 
Să-l pun la bârneţul meu, 
Să mă fudulesc şi eu. 


* 


Foaie verde, foaie lată, 
Te-aş iubi, dar mi-eşti nepoată 
Şi ne râde lumea toată. 


* 


Zi-i mereu... mereu... mereu, 
Zi-i mereu şi zi-i cu foc, 

Să se prindă mândra'n joc. 
Zi-i mereu, zi-i, măi zi-i, zi-i.. 


* 


Tot la rând... la rând... la rând.. 
Ca oiţele la cârd. 

Care nu voiţi la rând, 

Cu spinarea la pământ. 


* 


Aidem doi, câte doi, 
Aidem puiule amândoi, 
C-amândoi ne potrivim, 
Şi la ochi şi la sprâncene 
Şi la buze rumenele, 

Ca doi păunaşi la pene. 

Foaie verde, mere, pere, 
Joacă bine, fă muere. 

Că dacă tu n-oiu juca, 
Toţi dracii te-or apuca. 


% 
Una, două, trei şi cinci, 
Leagă-ţi aţa la opinci. 


Hai s'o batem la pământ, 
Capul spart, piciorul rupt. 


* 





Una două... una două... 

Ciocârlia sus se ouă. 

Două, trei şi cinci şi patrul. 

Ingenunchi și dați-i drumul, 
5 Că s'a'ntărâtat nebunul. 


* 


Şi cu stângul trei bătăi, 
Și cu dreptul arde-o măi. 


* 


Las-o încet c'o doare pieptul. 
Tot încet cu fata Petrii, 
Să n'o dai de colțul vetrii. 


* 


Frunză verde de holeră, 
Joacă bine, fă muiere, 
Că dacă nu oiu juca, 
Toţi dracii te-or apuca. 


* 


lauzi .. i-auzi... i-auzi... ia, 
Că mi sa copt cânepa, 
Și îmi saltă inima, 


Trei cu stângul, trei cu dreptul, 
S-o culeg cu mândra mea. 

Frunzuliță de sipică, 
Daţi-i drumul să se ducă, 
C-a mâncat un miez de nucă: 
Miez de nucă mititel, 
Să ține satul dupe el. 


% 


Frunză verde scorogoi, 
Aşa-i moda pela noi, 

Să jucăm doi câte doi 

Și să nu fim răsfiraţi, 

Ca niște destrăbălați. 

Aşa-i moda dunăreancă, 
Țăranul lângă țărancă. 
Ochi'n ochi, umăr la umăr, 
Și în horă toți la număr. 


* 


Du-te bade, duce-te, 

Al meu dor apuce-te, 
Seara desculțându-te. 

Să pui lingura pe blid, 
Să ieşi afară plângând. 
Să scapi lingura pe masă 
Şi să ieși afară din casă. 


* 


Danga... Danga... Hora-i mare, 
Hora-i mare, flăcăi n'are 

C-au murit de gălbinare 
Numai unul a rămas 

Ş-a pus căciula pe nas, 

Face fetelor necaz. 


Dela Ciochină Dumitru — Băleni. 


Ihui... hui ş-aș bea rachiu, 
Ş-aş mânca pâine de grâu, 
Dela lelea de sub brâu 

Hora-i mare, flăcăi n'are, 
C-au murit de gălbinare. 
Câte unul, ce-a rămas, 
Au pus cuşmele pe nas, 
Și-au plecat prin mahala, 
Ca câinii la zalhană. 


+ 


Cântă-ţi, lele, cântecul, 

Că mi-e drag ca sufletul. 
Cântă-ţi, mândro, al meu dor, 
Ici cu tine-aş vrea să mor. 


* 


Facă lumea ce va face, 

Noi trăim aici, în pace, 

Cum ni drag şi: cum ne place. 
Zică lumea ce va zice, 
Fericirea de aice, 

Tot nu poate să ne-o strice. 
Spună lumea ce-o voi, 

Noi aici cât vom trăi, 

Fără griji ne vom iubi. 


* 


Frunză verde d'avrămeasă, 
Fetiţă de preoteasă, 

Dă şi neicăi, drumu'n casă, 
Să-mi usuc obielele, 

Să-ţi sărut sprincenele. 


% 


Foaie verde spicusor, 
Nu mai pot de al tău dor! 


= 


Şeapte fete p-un flăcău, 
Unde-s ele... hop şi eu. 

Frunză verde tămâiţă, 
Du-te, du-te copiliţă, 
Tu de duci şi alta vine, 
Mai frumoasă decât tine. 


* 


hui... hui ş-aş bea rachiu, 
Dar de seară a'cui să fiu? 
Dar oiu fi ş-al dumitale, 
De mi-ai da o sărutare. 


* 


Foicică foi de fân, 

Câtu-i moşul de bătrân, 
Tot ar mânca măr din sân. 
Câtâ-i baba de bătrână, 
Tot ar vrea o vorbă bună 
De trei ori în săptămână, 


* 


Hai, ielițţă, la pădure, 
Haideţi să culegem mure. 
Mure negre şi gustoase, 
Pe pofta inimei noastre. 


* 


— Foaie verde tiriplic, 

Ce, caţi, mândro, pe colnic ? 
— O vacă ş-un vițel mic 
Ş-un pustiu de ibomnic, 
L-o pus naiba ș-o murit. 


E 


Cele rele 

Să se spele, 

Cele bune 

Să s-adune. 
Vrăjbile dintre noi piară 
Și neghina din ogoară. 

Fetiţă de om bogat, 
Fuge rău de sărutat; 
Fetița de om sărac 
Face dragoste cu drag. 


* 


Mărioară, Mărioară, 

Trei voinici băgaşi în boală, 
De mi-i băga şi pe mine, 

Măcar vreo două, trei zile. 


* 


Uiu.. iu ş-aş bea rachiu 
Dar de seară al cui să fiu? 
Al unei fete cu brâu verde, 
Că niminea nu mă vede. 


% 


Frunzuliță foi de fag, 

Pe uliţa care mi-e drag 
Treabă n'am şi drum îmi fac; 
Dar pe care mi-e urât, 
Treabă am şi nu mă duc. 


* 


— Frunza verde avrămeasă, 
Sărută-mă, puică frumoasă. 
— Te-aş săruta, dar mă tem, 
Că mă face mama ghem. 
— Sărută-ma, nu te teme, 
Că mă-ta nu face gheme. 


* 


Când oiu zice miez de nuci, 
Pe lunca cu bulubuci, 
Paşte lelea neşte junci. 

— Lasă juncii la juncani 
Şi te dă cu noi ciobani. 
Lasă juncii la viței 

Şi te da la noi flăcăi. 

Măi bădiţă, de când te-ai dus, 
Mărgele la gât n'am pus. 
Nici inele n'am purtat, 
Nici cu alţii n'am jucat. 


* 


Saltă'n sus, 
Lelea s'a dus. 
Nu mai vine, 
Pela mine. 


* 


Foaie verde floare-albastră, 
Femeia care-i frumoasă, 
Nu-i păcat ca să iubească 
Şi pe mine şi pe altul, 
Numai să nu ştie satul. 
Femeia care-i urâtă, 

Nu-i păcat s-o dai de râpă, 
Că nici câinii n-o mănâncă. 


* 


Busuioc verde'n cărare, 
Răsădit d-o fată mare. 
Busuioc cu foaia lată, 
Răsădit chiar lângă baltă, 


%* 


— Cine trece pe la vie? 
„— Ionel cu pălărie. 

— Cine trece'n urma lui ? 
— Frumuşica mândra lui. 


* 


Sfântul.soare, de îi soare 
Și tot după tine moare, 
Dară eu, fecior sărac, 

Să nu mor de al tău drag? 


37 

La Dorohoi, în cea parte, 

Să plâng fetele de moarte, 
5  C-au plecat flăcăii'n oaste; 

Ele rămân nejucate 

De nimenea neîntrebate. 


* 


Verde fir mohor, 
De jale, de dor, 
Ştiu bine că mor, 
Simt că mă topesc, 
5 Că mă prăpădesc! 
Simt că mă usuc, 
Ca frunza de nuc, 
Bătută de vânt, 
Şi arsă de soare, 
10  Călcată?'n picioare. 
— Dorule păgân, 
Ce mă faci să plâng? 


Dela Totolici iordache, Smulţi. 


Joacă, lele, ce-i juca, 

Că de seară-ăi fi a mea. 
Cât oiu fi ş-oiu mai trăi, 
Eu cu ține m-oiu iubi. 


= 


Tot pe loc... pe loc... pe loc... 
Să dea Dumnezeu noroc. 
Şi mai multă sănătate, 

Că-i mai bună decât toate. 


* 


Frunză verde bobule, 
Poartă coada terciule 


Frunză verde ismă creață, 
Duminică de dimineaţă, 
Şi tu fruntea chiorule. 

Unul eu, 
Doi, trei cu mine. 
Patru Petra, cinci Vasile. 
Șase eu, șapte cu mine. 
Zi-i, măi... 


* 


Foaie verde barlaboiu, 

Hai, mândră, la joc cu noi, 
Să ne luăm amândoi, 

Şi să'ntindem hora mare, 
Peste vechile hotare. 


E” 


Frunză verde de dudău, 
Hai la joc, măi flăcău. 
Dacă ţi-e mândra frumoasă, 
Dacă nu, las-o acasă, 

Ca să-şi doarmă nopțile 

Şi să-şi piardă verile, 

Tot la tată-său pe vatră, 
Că niciun câine n'o latră! 


* 


Tot pe ici... pe ici... pe ici... 
Bun îi borşul cu chitici. 
Dar mai bun cu lobodă, 
Că lasă gura slobodă. 


% 


Hai, mândruţă, hai la joc, 
Să săltăm ușor pe loc. 

Ca doi porumbei în sbor, 
Când ei sunt cuprinși de dor. 

Uiu... iu... ş-aşa mă chiamă, 
Epuraşu-i bun de zeamă, 
Epuroaica de friptură, 
Lelea de pupat în gură. 


* 


Cine joacă pe lelița, 
Să-i sărute şi gurița, 
P-amândouă părţile, 
Să-i ştie dragostile. 


* 


Dragă mi-e țața băluță 

Cu parale pe chicuţă. 
Când ia brâul şi se'ncinge, 
Din obraji îi pică sânge. 
Trupul ei ca şi paharul, 
Faţa-i albă ca zaharul, 
Ochiijnegri ca şi mura, 
Gura-i dulce ca smochina. 


* 


Am o mândră ca o floare, 
Când în cale ea-mi apare, 
Nu ştiu ce să fac, să'nving, 
Ca în braţe să n'o strâng. 


* 


Foaie verde de sulcină, 
S'a făcut o gospodină. 
Eri era cu fetele, 
Astăzi cu nevestele. 

Când eram la mama fată, 
Mâncam turtă coaptă'n vatră 
Şi rasă pe răzătoare, 
Mi-era fața ca de floare! 

5 lar de când m'am măritat, 
Mănânc pâine şi beau vin, 
La inimă pun venin. 


* 


Când îmi vine mândra'n gând, 
Mă leagăn ca iarba'n vânt. 
Când îmi vine mândra'n cale, 
Mă leagăn ca iarba'n vale. 


* 


Fţunzuliţă de soc verde, 
Dumnezeu ca să mă erte, 
Eu ş-aseară am fost la fete. 
Eu gândesc c-oiu fi ertat, 

5 Că frumos le-am sărutat, 
Eu gândesc că'n raiu m-oiu duce, 
Că le-a fost gurița dulce. 


+ 


Zice mâma către mine 

Să nu dau gură la nime. 
Dar, zău, dracul poate face 
Să n-o dau la cine-mi place ! 


m 


Câte fete'n braţe am strâns, 
Toate după mine au plâns, 
De te-oi strânge și pe tine, 
Să plângi şi tu după mine. 


* 


Cât e moşul de bătrân. 
Tot mai pune mâna'n sân. 

— Fă, copilă, ochii tăi, 
M-au băgat argat la ei. 

— Las”, puiule, să te bage, 
Căci gurița tare-ți place. 


* 


Foaie verde trei măsline, 

Când e mândra lângă mine, 
Par-că mă furnică prin vine. 
Când o iau s'o strâng în brață 
Şi mi-o sărut cu dulceaţă, 
Par-că îmi mai dă viaţă. 


* 


lată trece „lelea gâria, 
Săltând poala cu deasila 
Şi eu chiui de pe mal 
Şi sar în apă ca un cal. 


* 


Foaie verde, foaie lată, 

Bat o Dumnezeu s'o bată 

Pe Marița sprâncenată, 

Că mi-a pus lampa la poartă, 
Să mi-o vadă lumea toată. 


* 


Drag îmi este a juca 

Cu nevasta altuia; 

Că dragă mi-e nevasta mea, 
Dar mai dragă a altuia. 


* 


l-auzi... i-auzi... i-auzi.. ia, 
Cum răsună vioara. 

Şi s'o bată pustia, 

Mult mi-a secat inima! 


45 

Zi-i bine că ţi-oiu plăti, 
La vară, când oiu cosi. 
Oiu cosi la fân cu flori, 
Şi-oiu plăti la şezători. 


* 


Strigă...strigă...să se strângă, 
Fetele din Valea Lungă, 
Ca oiţele la strungă. 


Dela Brânzei D-tru-—Brăești. 


Frunzuliță siminoc, 

Daţi-mi voie, să mă'ntorc. 
Tot pe loc, pe loc, pe loc, 
Să varăt o leacă joc. 


* 


Sus... sus... sus... 
Opincă, sus, 

Tot mai sus, 

De cum te-am pus. 


* 


Uite roata, rotiţa, 

Două roate, fără schiţe, 
Două schiţe 'hu-s de loc, 
Că le-a pus mândra pe foc. 


* 


Frunză verde ş-o răchită, 
Aş juca, dar casa-i mică. 
Frunză verde de rogoz, 

Aş juca, dar podu-i jos. 


* 


Inainte, blegule, 
Poartă coada, terciule! 

Joacă.. joacă pe lelița, 

Că deseară-ţi dă gurița. 

Dar deseară, ca deseară, 

Dar să vezi, măi, mâine seară. 
5  Joacă-mi-o şi n'o lăsa, 

Ori du-o la casa sa. 


* 


Unde-i locul bulbucat, 
Tare-i bine de jucat. 
C-așa juca mamă-mea, 
Când era cu mine grea. 


* 


Are Natu două capre, 
Şi le dă fetii de zestre. 
Joacă bine măi băete, 
Şi ia caprele de zestre. 


* 


Zică cine ce va vrea, 

Eu tot fac pe voia mea. 
Ori urâtă, ori frumoasă, 
Că tot e din vița noastră. 


% 


Dragele mele nepoate, 
Nu vă pot juca pe toate. 
Face-ţi bine și ertați. 

Că pe rând o să jucaţi. 


Dela Chirilă loan — Deleni. 


47 


FĂLCIU 


indemnuri Satirice și de Dragoste 


Şi iar verde lemn de nuc, 
Tare-mi vine să mă duc. 
Să mă duc la mândra'n vale, 
Să văd ce mai face oare?! 


* 


Leliţă, frumoasă eşti, 
De ce dracul nu iubeşti ? 
Căci ca mâinenbătrâneşti, 
Şi nimic nu foloseşti. 


* 


Foaie verde trei văzdoace, 
Dragostea din ce se face? 
Vara din busuioc verde, 
Iarna din sân dela fete, 
lar mai sus de cingătoare, 
Cum stau două merişoare! 


* 


Uiu.. iu ş-aş bea rachiu, 
Dar de seară a cui să fiu? 
A cui fata cu brâu verde, 
Bat-o focul, bine-i şede. 


% 


Joacă, fă, leliță bine, 
Că deseară sunt la tine. 


% 


Du-te'ncolo, vino'ncoace, 
Stăi binişor, nu-mi da pace. 

Iu.. iu.. îu, leliță hăi, 
Are ţaţa zurgălăi, 
Zurgălăii dela poale 
Face pe lon să moară. 


* 


Pe dumbravă bruma-i groasă, 
Te-am iubit că mi-ești frumoasă. 
Pe dumbravă bruma pică, 
Te-am iubit de mititică. 


* 


Hai, leliță, la pădure, 

Tu la fragi şi eu la mure. 
Tu să culegi fragile 

Eu să-ți sărut buzele. 


s% 


Uiu... iu la Călmățui 

Și de seară a cui să fiu? 
— Ba oiu fi ş-a dumnea-ta 
Numai de m-ai săruta. 


* 


Spune-mi, bade, vrei, nu vrei, 
Că în teiu, m'aşteaptă trei. 


* 


Nu mă duc şi nu mă duc, 
Tot aici am să mă culc 
Pe vatra cuptorului, 

In bătaia focului, 


Dela Clocârlan Constantin, Răducăneni. 


Nu te uita 'n ochii mei, 
Că sunt negri ca şi ai tăi 
Și mă bagi în năbădăi. 

Hei, leliță, dintre gârle, 
Mă pornii, să viu la tine 
Mă'ntâlnii cu alta'n drum, 
Ea frumoasă şi eu bun, 

5 Ne-am iubi, nu ne putem, 
Ne-am lăsa, nu ne lăsăm, 
Mai mare păcat avem!.. 


* 


— Fă Mariţo, und'te duci, 
Numai în fustă şi'n papuci, 
Aşa sprintenă uşoară, 
Par-că eşti o căprioară ? 

5  — Mă duc bade, la isvor, 
Să iau apă 'ntr'un urcior 
Să mă spăl, să fiu măi, măi! 
Şi drăguță la flăcăi. 


* 


Când văd pe lelița'n tindă, 
Mi se pare că-i oglinda: 
Oglingioară miticuță 

Să ne dea câte-o guriţă. 


* 


Puiculiță cu părinți 

Nu grăbi, să te măriţi; 

Că-s fecior nevinovat, 

Nici musteața nu mi-a dat, 
5 Pe nimeni, n-am sărutat 

Și sunt bun de însurat. 


E 


Din Mureş, până'n Bacău, 
Ard două lumânări de său 
Şi n-are cin'le stingea, 
De cât numai mândra mea; 

5 Mândra mea, când o plângea. 

Fetişoară bălăioară, 
Ne-ajunsă de vânt, de soare, 
Crescută pe la izvoare; 
Câte mori îs pe pârâu, 

La toate le macin eu. 

Dar la moara cea de jos, 
Mă suii, să torn în coș, 
Morărița mă dă jos, 

— Stai, bădiță, nu turna, 
Eu nici vamă nu ţi-oiu lua 
Şi ţi-oiu da şi altceva. 


+ 


Du-te, du-te şi iar vină, 
Că mai am un ţol de lână. 
Du-te, du-te, nu veni 

Că nici eu nu m-oiu grăbi. 


* 


— l-auzi, leleo ? 
Ce zici, badeo? 
— Să vii, leleo. 
— Nu ştiu, badeo. 


* 


Calu-i sur 
Şi badea-i sur, 
Blestema-l'aş, nu mă'ndur. 


* 


Dragă mi-e lelița naltă, 
Că-mi dă gura peste poartă; 
Dar lelița mititea 

Să'ntindea şi n-ajungea, 

Mai mare ciudă-mi făcea. 


* 


Badeo, după dumneata, 
Mă usuc ca cânepa. 

Dragă mi-e fetița naltă, 
Că dă gura peste poartă. 
Dar şi cea mai mititică 
Şi la trup cam subțirică 
Că se suie pe cipică 

Și dă gură mititică. 


* 


De te chiamă, Dumitru, 
Se duduie pământul. 

De te chiamă Constantin 
Şezi la masă și bea vin. 


* 


Leliţică, lelişoară, 

Lasă bărbatul să-ți moară, 
Să rămâi, să te iau eu, 
Să trăim pe gustul meu. 


* 


Uite-mă : sunt fată mare, 
Vezi, măruță m-am făcut, 
Să mă vază el cum sunt! 


* 


Scârţai, scârțai, patule, 
Ce faci, blestematule ? 
Mişcă, mişcă din călcâie, 
Ca moara pe căpătâie. 


E 


Am un leu 
Şi vreau să-l beau 
Ş-am să fac pe gustul meu. 


Eă 


Vină, lele, drept să vii, 
Nu mă lăsa'n drum să piei. 

C-am avut un ou de rață, 
Face hodoronc pe ghiață 
Ş-am avut un ou de gâscă, 
Face hodoronc prin tindă. 


Ca cumătra nu mai este. 
Câte feten mahala, 
Ca cumătra niciuna. 


%* 


Când eram mai mititel, 

Unde mă culcam, dormiam ; 
Dar acum de când sunt mare, 
Trupul meu odihnă n-are. 


+ 


Hai, leliță, pe furiș, 


% 
Câte fete şi neveste, 
Să ne ducem la tufiș. 


+ 


Uiu... iu ş-aş bea rachiu, 
Dela lelea, de sub brâu. 
Rupe-i-s'ar leliței brâul, 
Să-i fur sticla cu rachiul. 


Dela Manea Vasile, Albeşti, 


Cucule, popă sârbesc, 
Am venit să mă spovedesc, 
Căci nu am păcate multe: 
Numai un car şi jumătate 

5 Şi câte-oiu mai duce 'n spate. 


* 


Ungurene, fă-i cu geana, 
Ca să priceapă, sărmana. 


5 

— Bădiţă, cu ochi de foc, 
Ce mă iei mereu la joc? 
— Eu te iau pe tine, Iele, 
Să fii nora mamei mele. 


* 


Hai, încet, încet, la vale, 
C-am mâncat aseară zară. 
Zara 'n mine s'a covâslit, 
Eu cu fete m-am iubit. 


* 


Puicuţă, iubita mea, 

De te-aş vedea 'n sat la noi, 

Nu te-aş da pe patru boi; 

Dar, încă, la noi în casă, 

Nu te-aş da, nici chiar pe şase. 


% 


Moşule, cu stogu 'n pod, 
Adă fata să ţi-o joc. 

Să ţi-o joc de subsuoară 
Ca să-mi dee flori la vară. 
Să-mi dea flori din florărie, 
Să le pun la pălărie. 


%* 


Foaie verde măr mustos, 
Drag mi-a fost omul frumos 
Și călare şi pe jos; 

Căci el este de folos. 


* 


Foaie verde lemn mustos, 
Pentru omul cel frumos, 
Trei zile-aş merge pe jos. 
Pentru omul cel urât 

Și o zi îmi pare mult. 

Care bade-i frumuşe!, 
Să iubească 'ncetinel. 


* 


Tătucă, eu mă omor, 
Dacă nu vrei să mă *'nsor, 
Să iau fată cu avere 

Și să trăiesc cu plăcere. 


* 


Foaie verde d-alunei, 
la priveşte 'n ochii mei 
Şi vezi ce gândeşte ei. 


* 


Foaie verde de pe vie 
S'a dus badea *'n bătălie, 
Mi-a lăsat mândrele mie. 


* 


Cântă-ţi lele, cântecul, 
Că mi-e drag ca sufletul, 
Cântă-ţi, lele, jalea ta, 
Să-mi jelesc eu inima. 


+ 


Frunză verde d'avrămeasă, 
Cine ştie să iubească, 
Merită ca să trăiască. 


* 


Foaie verde ș'o lalea, 
Leliţă, când oiu pleca, 
Să-mi ieşi seara la portiţă, 
Unde îmi dădeai guriță 

Şi să plângi şi să oftezi, 
Pe mine nu mai mă vezi. 

Foaie verde ş'o alună 
Mândra mea frumoasă, bună, 
Să vii seara în grădină, 
Unde mă duceai de mână 
Şi să plângi şi să jeleşti, 
Pe mine nu mă “ntâlnești. 


* 


Foaie verde, mărăcine, 

Aş iubi şi m'am pe cine. 
Lelița de astă vară 

Mă roagă s'o iubesc iară; 
Dar eu mam înnebunit 
Să iubesc ce-am părăsit. 


* 


Dondonica, dondonea, 
Mi-a făcut pe pofta mea. 


* 


Ş-am zis verde de atlas, 
Cântă-o păsărică *n haz, 
Mor mândrele de necaz; 
Nu le iubesc, nu le las, 
Numai cât le fac necaz; 
Nu le iubesc, nu le iau, 
Nici altora nu le dau. 


Leliţă cu fusta albă 

Să fii dragă cui te 'ntreabă. 
Leliţă cu fusta verde 

Să fii dragă cui te vede. 


* 
Lele, ochişorii tăi, 
Când îi sui, când îi cobori, 
Multe suflete omori. 


60 Gheorghe !. Tazlăuanu: Comoara Neamului 








Turui... Turui,.. 

Pui... pui... pui... 

Aman... amoroasele ! 

Ce mi-e drag pe lumea asta, 
5 Numai calul și nevasta! 


a 


Epurașu-i de friptură, 
Epuroaica şi mai bună, 
Lelea de pupat în gură. 


* 


l-auzi lele... I-auzi, dragă, 
Ce s'a pus de gând să-ţi facă, 
Ăla cu căciula neagră 


Şi cu mustăcioara bleagă! 
EA 


M-a trimis mama d'acasă, 
Să joc fata cea frumoasă. 
Câte fete-s cu mărgele 
Toate-s amantele mele. 

5 Câte fete-s cu cercei, 
Toate aşteaptă să le cei, 
Câte fete cu ghioc, 

Toate aşteaptă să le joc. 


* 


Când oiu zice măr dungat, 
Merg pe drum şi dau din cap. 
Lumea zice că sunt beat 
Şi eu sunt amurezat 

5  De-o femee cu bărbat. 


* 


Aş iubi spe frumușica, 
Nu mă lasă ocheşica 
Ş-am să fac o lege nouă, 
Să le iubesc p'amândouă. 





5 

Ş-am zis verde măr prosat, 
Astă noapte am visat 

Că mândra m'a sărutat, 

Dar din somn când m'am trezit, 
Eu nimica n'am găsit, 

Numai dorul inimii 

Scris pe faţa perinii, 

Cu mătasa genelor, 

Și cu roua pchilor. 


* 


Ş-am zis verde ş-un dudău, 
Mândră, ce-am auzit eu, 
Te ține mă-ta de rău, 
Pentru că te iubesc eu? 
Dragă, spune mâni-ta 

Că la toamnă, te-oiu lua. 


% 


— Copiliță cu părinți, 

La ce dracul te măriți? 

— Mă mărit să-mi iau bărbat, 
Să-mi trăesc cu el cu drag. 


% 


Mărită-te, mândro bine, 
la-ți nădejdea dela mine. 
Mărită-te mândro fa, 
Nu-mi trage nădejdea mea. 
Mărită-te cu Dumnezeu, 
Că mie nu-mi pare rău. 


= 





Foicică de dudău, 

Bine mai trăiam şi eu, 
Când eram tânăr flăcău. 
Mă jucam cu ţâţele, 

Ca cu gutuițele. 

Bine-mi pare, nună mare, 
Că ţi-s finii ca ș-o floare, 
Și la ochi şi la sprâncene, 
Ca doi porumbei la pene. 


* 


Ici țărână, ici e glod, 
[ci e bărbățelul morf. 
Ici e locu-i unde joc, 
Dragostea mea cea cu foc! 


a 


Foicică de anglas, 
De-aşi mai trage, câte-am tras, 
De dragoste nu mă las. 


* 


Uiu ! săraci ochii mei, 
Cât de lacomi se uită ei, 
La săracele femei ! 


Li 


Foaie verde de susai, 

Ştii, puiule, când jurai, 

Seara, când la noi veneai, 

Că pe alta nu mai ai. 

Şi ştii tu, dragă, cuvântul: 
Cine-şi calcă jurământul, 
Nu-l mai rabdă nici pământul 
Şi-l bate Dumnezeu sfântul. 


+ 


Gură dulce şi'ndelete, 
Nu se află ca la fete, 
Ba se află la neveste. 
Numai că nu se poveste 
Că dacă s'ar povesti, 
Gură dulce mar mai fi. 

— Chiriţa ! dragă-mi eşti, 
Cu bărbatul cum trăeşti ? 
— Ehei! bădiţă, ehei! 
Ochii omului spun multe 
Și inima le ascultă! 


* 


Mândra înaltă, ochieşică, 
De grab'o prinzi, ibomnică. 
. 
* 


Frunză verde iasomie, 
Maica tot îmi zice mie 

Să iau fată cu moșie. 

Dar eu zic maicii aşa: 
Maică, măiculița mea, 

Nu vreau fată cu moșie 

Şi bucşită cu prostie, 

Că pe loc mă duci la groapă, 
Ori mă dau pe sub o apă. 
Lasă-mă să iau săracă, 
Numai mie ca să-mi placă, 
Ce i-oiu porunci să facă. 


E 


Foaie verde ş-o lalea, 
Trageţi hora mai așa. 
Şi iar verde foi de nuc, 
Trageţi hora la butuc. 
Şi iar verde leuștean, 
Trageţi hora la buștean. 
Şi iar verde peliniță, 
Luaţi câte-o copiliță. 


* 


Tot pe loc, pe loc, pe loc, 
Ca dracul pe boloboc. 
Tot pe loc şi pe odihnă, 
Ca cocoşul pe găină. 

Tot mă duc, mă duc, mă duc... 
Şi mă duc cu meşteşug. 

Pe două rotițe de plug. 

Cu schiţele de hăldan, 

Cu bucşele de bostan. 


* 


Uiu... iu şi oa şi na... 

Ține iapa n'o lăsa. 

Zi-i, măi... zi-i mereu, 

Că te scap în heleşteu. 
se 


Foaie verde busuioc, 
Să'nvârtim hora pe loc. 

Să-mi joc mândra mea cu foc, 
Ca să-mi fie cu noroc. 


* 


Tot pe loc, pe loc, pe loc, 
Să răsară busuioc, 
Busuiocul fetelor, 
Dragostea nevestelor. 


* 


Tot aşa, leliţo, așa, 
Săruta-ţi-aș gurița, 
Guriţa şi buzele, 
Tu mie mustăţile. 


* 


Tot mai zici, urâtule, 

Dă din coadă, slutule, 

Că dacă-oiu îmbătrâni, 

Tu din coadă n-oiu pomeni. 


* 


Tot încet, pe zuruială, 
Ca fata lui Buruiană. 

Foaie verde mușama, 
Faceţi hora tot aşa. 


Foaie verde castraveți, 

Faceţi jocun două părți. 
Foaie verde măr mustos, 
Faceţi hora cum a fost. 


* 


La pământ cu talpa goală, 
Că mâine te pun la plug. 


* 


La pământ cu talpa goală, 
Să sară zeama din oală, 
Să rămână oasele, 

Să le roadă babele, 

Să-și plângă păcatele. 


* 


Usturoiu şi castravete 

Trage hora, măi băete. 
Şi iar verde foi de soc, 
Bateţi hora, tot pe loc. 


* 


Foaie verde trei măsline, 
Trageţi hora tot mai bine. 


* 


Taie-i cursul, 
Şi dă-i drumul, 
Că s'a întărâtat nebunul. 


* 


Foaie verde foi de nucă, 
Care aveți câte-o nălucă, 
Daţi-i drumul să se ducă. 

La pământ cu talpa goală, 
Să sară borşul din oală. 
Să rămâie oasele, 

Să le roadă fetele. 

Să le crească ţâțele, 

Ca la oi corniţele. 


% 


Foaie verde d-alior, 
Las-o încet şi binişor, 
C'are bubă la picior. 


* 


Când oiu zice uruice, 
Uruioc și busuioc, 

la poftiți boieri la joc, 
Pentru ce staţi voi pe loc? 
la poftiți voi de jucaţi, 

E destul de când mâncaţi. 


* 


Foaie verde busuioc, 
Toate fetele'n mijloc. 


* 


Calcă lele, deșeţel, 
Că te-ajunge Ionel. 


* 


Şi pe deal şi pe colină, 
Ca dracul pe rădăcină. 
Şi cu stângul trei bătăi, 
Stai, să te sărut, fată hăi. 


* 


Baten cisme cât mai tare, 
Nu căta că mai parale. 
Foaie verde trei scaeți, 
Luaţi brâul în două părţi. 

Şi iar verde şi-o lalea, 
Hai cu hora mai așa. 
Şi iar verde pădureţ, 
Trageţi hora măi băieţi. 
5 Şi iar verde peliniţă, 
Hai să jucăm copiliţă, 
Şi deseară la portiţă, 
Să vii, ca să-mi dai guriţă. 


* 


Frunză verde busuioc, 
Ş-am să joc... să joc... să joc, 
Pân'o sta soarele" loc, 
Şi luna să strălucească, 
5 Peste Ţara Românească. 


Dela Rășcanu Dumitru-Tifu. 
e 


Foaie verde usturoiu, 
Tot ca racul înapoi. 


* 


— Măi băete... Măi băete, 
Ai să rupi inima fetii. 

— Las's'o rup, că nu-i a mea, 
Căci ea știe a juca. 


* 


Lele, hăi.. 

Dă-mi fata la 'țâitură. 
Mulţumim de ţâitură, 
Pân'acum mi-o bătăiră. 


* 


Am zis una, ş-am zis două, 
Ciocârlia sus se ouă. 

Când oiu zice de cicoare, 
Dă din coadă, măi putoare. 

Ş-o îoiță castravete, 
Şi pe stânga, măi băete, 
C-aşa le place la fete. 


%* 


Foaie verde usturoiu. 
Şi 'nainte şi 'napoi, 
C-aşa'i moda pe la noi. 


* 


Frunză verde pădureţ, 
Schimbaţi fetele, băeţi. 
Foicită ş-o lalea, 

Trageţi hora mai aşa. 


* 


Când oiu zice foi de foi, 
Prindeţi hora, măi flăcăi. 
Să jucăm aici, pe iarbă, 

Să vie mândra ce mi-e dragă. 


* 


Hai, leliţă, hai la joc, 
Nu te ruşina de loc. 


* 


Strigaţi, măi flăcăi, strigaţi, 
Dacă vreţi să mai jucaţi, 
Să nu dau degeaba bani, 
La ţiganii lăutari. 


* 


Hopa... hopa și'nprejur, 
Aş schimba, dar nu mă'ndur. 


* 


Foaie verde lozioară, 
la la dreapta domnişoară. 

Uiu... iu... 
Foaie verde de batoză, 
Zi-i, măi ţigane, din cobză. 
Şi iar verde de susaiu, 
Când ţi-oiu spune eu, să stai. 


* 


Ş-am zis verde pădureţ, 
Schimbaţi hora, măi băeţi. 
Şi'nainte, şi'napoi, 
C-aşa-i jocul pe la noi. 
Și la stânga şi la dreapta, 
Haide-acum, să fie gata. 


* 


Foaie verde pădureţ, 
M-a prins jalea, măi băeţi. 
Să jucăm, să chinuim, 
Să fie cheful deplin. 
Daţi băeţi, cu orice preţ, 
Şi degeaba, nu şedeţi. 


* 


Uite-așa se joacă fata 
Şi pe stânga țşi pe dreapta. 


% 


Şi la stânga şi la dreapta, 
Repede învârte fata. 
N-o lăsa, să stea pe loc, 
lute, poartă-te la joc. 


* 


Vai de voi, picioare moi! 
Că nu pot juca cu voi! 
Eu vă joc, să vă'ntăriți, 
Voi mai tare vă hăiți. 
Eu vă joc, să vă'ndreptați, 
Voi mai tare vă strâmbați. 

Uisa... uisa, prin prejur, 

Să-i dăm găuri ca la ciur. 
Ca la ciur, ca la dârmoiu, 
Să nu se lipească de noi. 


* 


Hai, babo, ca să jucăm, 
Fata că ne-o mărităm. 
Ferice de noi, c-om da-o, 
Vai de cel, care-o lua-o. 


* 


Nu vă strângeţi la mijloc, 
Că se face popa foc. 
Roagă-te, taică părinte, 

Să le dea Dumnezeu minte. 


* 


In mijlocul jocului, 
Arde para focului, 


* 


Uite unul... Uite doi... 
Vino, puică, între noi. 
Să jucăm, hora mereu, 
C-aşa vrut-a Dumnezeu. 


* 


Foicică trei căline, 
Cine joacă lângă mine, 
Totdeauna îi merge bine. 


* 


Frunză verde siminoc, 

M-a făcut mama la foc. 

Uşurel şi bun de joc. 

M-a făcut mama la şură, 
5  Uşurel şi bun de gură. 

Hora noastră românească 
Dumnezeu să o înmulțească 
Cu fete şi cu flăcăi 

Şi pe urmă cu femei. 


* 


Vino leliță la joc,... 
Hai, pășşeşte cu noroc. 


* 


Tot mai zi-i, urâtule, 

Dăi din coadă, slutule. 
Că dac-oiu îmbătrâni, 

Tu din coadă n-oiu ieşi. 


* 


l-auzi una... l-auzi două, 
Intre vouă, 
Nu te plouă. 
Lângă una, 
Totdeauna. 


* 


Tuci... Tuci... Tuci... 
Prin butuci, 
Bună e pâinea cu nuci. 


* 


Că mă duc, eu îmi fac cale, 
La biserica din vale, 

Dar eu mă duc la amantă, 
Că la fereastră, m'aşteaptă, 
Zi-i măi, zi-i... Zic... Zi-l-e 


* 


Haida... da şi ia şi ia... 
Hopai... Hopai... Uite-aşa, 
Zi-i, măi... 


Ti 


Deia Sofronie Nicolae, Arsura. 

"Ţine-o.., ţine-o tot mereu, 
Ca să pot învăța eu. 
"Ține-o, ţine-o tot aşa, 

Ca să'nveţe nebuna. 


* 


Să bem vinul şi cu troaca, 
Că s'a prins în joc şi soacra. 
Zi-i... Măi 


* 


Pe dealul cu ciocălăi, 
C-așa joacă tontolăi. 
Pe dealul cu ceoatele, 
C-așa joacă toantele. 


Uiu... iu şi daţi-i drumul, 
Că sa 'nfierbântat ceaunul. 


* 


Uiu... iu şi ia şi ia... 
Frumoasă-i mândruța mea, 
Că ea ştie a juca. 


* 


Uiu,.. iu... la oi m'aş duce, 
Dar nu-mi place cașul dulce. 
Hai încet, încetinel, 

Că ţi-oiu da zeamă de miel. 


* 


Cine nu joacă ca mine, 
Crească-i botul ca la câine ; 
Cine nu joacă ca noi, 
Crească-i carnea ca la boi. 


5 

Frunză verde și-o lalea, 

Fugi d'aici, nu eşti a mea. 
Când oiu zice şi-o cucută, 
Fugi d-aici, că eşti o slută. 


* 


Trageţi hora înapoi, 
Și cu stângul alte trei. 


* 


Intinde hora, măi băiete, 
Vin'te prinde lângă fete. 


* 


Bate în cisme, bate tare, 
Nu căta că n'ai parale; 


* 


— Băbuşoară, cu cojoc. 
Să-mi dai fata să ţi-o joc. 
— Ba eu fata nu ţi-oiu da, 
“Ție la o mascara. 


% 


Hop... Hop... 
In galop. 

Fata mare sare 'n joc. 
Zi-i... măi. 


Ei 


lacă una, iacă două, 


lacă trei, iacă patru 
lacă cinci, iacă şase, 
lacă şapte, iacă opt, 
Jacă nouă, iacă zece; 


Frunză verde usturoiu, 
Şi la dreapta câte doi, 
Nimenea nu mă întrece. 

i 
Pe 


Hai rotița câte doi, 
Şi pe loc şi pe trifoi. 


Ei 


Frunză verde de trifoiu, 
Trageţi hora, măi flăcăi. 
Fetele la joc, la joc. 

Ca să aibă mult noroc. 


* 


Haideţi la joc, măi flăcăi, 
Să jucăm hora "ntre noi. 


Bate talpa la pământ, 
Ca să iasă foc şi vânt. 
Bate talpa la podeală, 
Ca să iasă foc şi pară. 


Foiliță siminoc, 
Intindeţi hora pe loc. 
Şi bateţi talpa cu foc, 
Să răsară busuioc. 

5  Busuiocul s'a uscat. 
Fetele s'au desmierdat. 


* 


lu)... iu... iu!... Bine-i la joc, 
Că miroase-a busuioc, 

Busuioc şi viorele, 

Ş-a fetiţe frumușele. 


* 


Hora-i mare, flăcăi n'are, 
C-au murit de gălbinare, 
Ş-au rămas vreo doi, trei, 
Şi s'au pus după viței. 


5 

Hai la joc! Veniţi, săltaţi 
Şi durerile lăsaţi. 

Pacea s'o sărbătorim, 

Cu toţii să ne veselim; 

In această, sfântă zi, 

la mai zi, mai zi, mai zi... 


* 


Fata care joacă bine, 
Uite-o joacă lângă mine. 
Şi cea care joacă rău, 
Joacă lângă alt flăcău. 


* 


— Uşurel cu fetiţa, 

Să nu-i pice catrința. 

— Las-o neică ca să-i pice, 
Că are cin' s'o ridice. 


* 


Frunză verde de măr dulce, 
Stăi, puicuţă, nu te duce. 
Stăi, să jucăm ruseasca, 

Şi pe urmă te-oiu ducea. 


* 


Ş-am zis verde castraveți, 
Ziceţi țigani, nu şedeţi. 
Cântaţi mereu să jucăm, 
Că îi seară și plecăm. 


* 


Hora-i mare, fete n'are, 
C-au murit de gălbinare. 
Numai una a rămas, 
Ş-aia e cu chelbien nas. 
Ş-a rămas una bătrână, 
Ş-a pus-o căţea la stână. 


75 


16 Gheorghe |. Tazlăuanu : Comoara Neamului 





10 


Hora-i mare, fete mare, 
C-au murit de gălbinare. 
Numai una a rămas, 
Ş-a pus batista pe nas, 
Face lumii în necaz. 


* 


Hora-i mare, fete nare, 
Că nici una nu-i fată mare. 


* 


Hora-i mare, fete mare, 

C-au murit de gălbinare, 

lar băiatul al dracului, 

Rupse stinghia patului. 

Ş-am să pun o alta nouă, 
Ş-am s'o rup şi p-aia 'n două. 
Ş-am să pun una de richită, 
Ş-am s'o rup dintr'o isbită. 
Ş-am să pun una de fag, 

Ca să-mi fie mai cu drag. 


%* 


Hai la rând, la rând, la rând, 
Ca oiţele la cârd, 

Hai la rând, la rând, la rând, 
Că rămâi seara flămând. 


* 


Nu-i frumos cine se ţine, 
Ci-i frumos cui îi stă bine. 
Nu-i frumos cin” să găteşte, 
Ci €, cui se nimerește. 


* 


Foaie verde poamă coarăn, 
Dulce-i gura de cocoană; 
Dar mai dulce de vădană, 
Că ea cu mâna te cheamă. 


indemnuri Satirice şi de Dragoste 77 


Foaie verde busuioc 
Lasă-mă, lele, să joc 
Lângă fata cea frumoasă, 
Cu rochița de mătasă, 

5  C-o să fie a mea nevastă. 


Ei 


Eu sunt doctor de neveste, 
Care cum se bolnăvește, 
Tot la mine nemereşte, 


* 


Câte fete şi neveste, 

Ca Marița nu mai este; 

Ș-âm să sar din scară 'n scară 
Ş-ar să fie a-mea de seară. 


* 


Eu mă jur, de mă omor, 
Că nu-mi trebue drăgușor, 
Unde-l văd, nu-l înconjor. 
Şi mă jur că nu-i așa, 

5 Că nu-mi trebuie dragostea, 
Unde-o văd, nu fug de ea. 


% 


Joacă-mă, bădiță, bine, 
Că deseară ies la tine. 
D-oiu ieşi, de n-oiu 'ieşi, 
Eu ibovnică ţi-oiu fi. 


Dela Tarazan Dumitru, Târzii. 


Abăluța boului, 

Lung e drumul Giurgiului; 

Dar mai lung al dorului. 

Al Giurgiului se sfârşeşte 
5 Și dorul te prăpădește. 

Asta este lelița, 

Care-o joacă bădiţa. 

Las” s'o joace, nu-i păcat, 
Că i-a fost amurezat, 

De băut şi de mâncat, 
Guriţă de sărutat. 


* 


Foaie verde tiriplic, 
Am jucat ca un calic. 


* 


Foaie verde mărăcine, 
Fugi, urâto, pela mine. 
Tu te duci şi alta vine, 
Mai frumoasă decât tine, 


* 


Fouie verde lemn de teiu, 
Spune-mi, mândro, vrei, nu vrei, 
Ori mă laşi în drum, să piei ? 


* 


Frunză verde ş-un bujor, 
Mândra cu ochi negrișori, 
S-o săruţi de nouă ori 
Ș-apoi să te culci, să mori. 


* 


Dragă mi-e oiţa creață 
Ca leliţa cea isteață. 
Dragă mi-e oița baie, 
Ca lelița cea bălaie. 


* 


lonel, când oiu pleca, 

Să treci pela poarta mea, 
Să-ţi dau flori şi dragostea 
Şi din sân ce-oiu mai avea. 

Leliţică Marioară, 

Tu la târg şi eu la țară, 
Amândoi zăcem de-o boală. 
Tu p-un pat şi eu p-un pat, 
Ne-am iubit şi ne-am lăsat. 


* 


Fă Ileano, trup subțire, 
Te-aş iubi și mi-e ruşine, 
Te-aş lăsa, păcat de mine. 


* 


Dragi îmi sunt oiţele, 
Dar mai dragi fetiţele, 
Când li se văd ţâțele 
Roșii ca vișinile, 
Tenţapă boturile. 


* 
Aolică, mor, m-aprinz 

Și n-am voe, să mă 'ntinz, 
Mijlocelul să-ţi cuprinz : 
Cum cuprinde lupul mielul 
Şi uliul puişorul. 


* 


Mă dusei cu plugu'n coastă, 
Scoase dracul o nevastă. 
Eu cu ochii după ea, 

Imi rupse boii cârceia. 


* 


Mărită-te, mândro, fa, 

Nu şedea'n nădejdea mea; 
Că nădejdea dela mine. 

E ca ghiaţa de subțire, 

Ce te sui şi nu te ţine 

Și te face de ruşine. 

Frunză verde de rogoz, 
Unde-ţi văz chipul frumos, 
Coadele lăsate în jos, 
Bolnăvesc de sănătos. 


— Măi bădiţă, făt frumos, 
Ce-ai întors cojocul pe dos? 

— Dar cojocul e rupt în spete, 
C-am fost seara 'n şanţ la fete. 


* 


Foaie verde firicel, 

Mă dusei pe colnicel, 
Mă *ntâlnii c-un ciobănel, 
Cu iţari de cojocel, 

Cu cojocul de mioară, 
Umblă după o fetişoară. 


* 


Foaie verde scorogoiu, 
De cât slugă la ciocoi, 
Mai bine cioban la oi. 


* 


— Făi leliţo, când să viu ? 
— Măi bădiţă, mai târziu. 
— Făi leliţo, în ce loc? 
— Mă bădiţă, după stog. 


* 


Când oiu zice trei grăunți, 
Unde-or fi oameni mai mulţi, 
La mine să nu te uiţi. 
Unde-or fi mai puţinei, 
Să te uiţi în ochii mei, 
Că sunt negri ca şi-ai tăi. 


Indemnuri Satirice şi de Dragoste 


Do a a a a 


Asta-i lelea, leliţa, 

Ce-o cunoaște bădiţa, 

Ş-o cunoaște pe dermea, 

Că ş-asearam vorbit cu ea. 


% 


Foae verde barlaboi, 

Câte fete 'n sat la noi, 
Fă-le Doamne numai oi 
Şi pe mine un păzitor, 
Să-le pasc vara prin îlori. 


%* 


Când oiu zice garofiţă, 
Copiliţă, copiliță, 

De te-oiu face-o iconiță, 
Toată ziua de închinat 
Și noaptea de sărutat. 


E 


Foicică-a macului, 

La mijlocul Prutului, 

Joacă fata Rusului ; 

Cu papuci de cei nemţeşti, 
Să tot staițsă mi-o priveşti. 


* 


Dorul mândrei, când m-ajunge, 
Stau în loc şi încep a plânge. 
Dorul mândrei und'să lasă, 
Face lacrimilor casă. 

Dorul mândrei când se pune, 
Face inima cărbune. 


+ 


Foicică foi de nalbă, 
Nu căta că sunt cu barbă, 
Că iubesc d-alea cu salbă. 

Foae verde măr mustos, 
Nu căta că sunt bărbos, 
Că raz barba pân'la os 
Şi mă fac tăbâr, frumos 
5 Şi iubesc eu cu folos 
De-i place şi lui Hristos. 


* 


Foae verde flori de fân, 
Nu căta că sunt bătrân, 
Că mă joc cu mere din sân. 


* 


Măi, bădiță, păr sucit, 
Stai la noi dac'ai venit. 
De cât vii şi iar te duci, 
Mai bine-ai şedea n furci. 


* 


Frunză verde d-alior, 
Tata-mi zice să mă 'nsor, 
Să-i aduc în casă odor, 
Insă, mama nu mă lasă, 

5 Să-i aduc pe dracu n casă. 
Să mă las și vara asta 
Şi la iarnă e bucată, 
Doară îi va plăcea vreo fată. 


* 


Frunză verde garofiţă, 
Haidem iar după căpiţă, 
Ca să dai neicăi guriţă. 
Leano, Leano, gură dulce, 
5  Dela tine nu m-aş duce. 


* 


Frunză verde dela vie, 
Aşa mi se cade mie, 
Dacă m-am potrivit ţie. 

Merg pe drum și mă gândesc 
Pe cine să mai iubesc. 

De-aş iubi pe ochieşica, 

Nu măndur de bălănica. 
Ș-am să fac o lege nouă, 

Să le iubesc p'amândouă. 


* 


Bate vântul, frunza'n dungă, 
Jalea-i mare, calea-i lungă. 
Bate vântul dintr'o parte, 

Departe-i mândra, departe. 


* 


Sărmana, inima mea, 

Cum a prins a mă durea! 
Mă doare necontenit, 
Pentru-un puiu ce l-am iubit. 


L-am iubit un an ş-o vară, 
Inima-mi sloboade pară! 
* 


Mândră, mândră, draga mea, 
Când trec pe lângă casa ta, 
Plânge-mi ochiul dela stânga. 
Când trec, mândro, pe lângă voi, 
Plânge-mi ochii amândoi, 


%* 


Frunză verde flori mărunte, 
leşitu-mi-au vorbe multe. 
Las'să-mi iasă, că nu-mi pasă, 
Că-s voinică şi frumoasă, 

La privire mângăioasa 

Și la vorbă lipicioasă. 


* 


Uiu... iu ş-aş bea rachiu, 
Dela Constantin din gură. 

Frunză verde păpădie. 
Eri, am tras eu o beţie 
Ş-acasă cand m'am culcat 
Eu pe badea l-am pișcat. 


* 


— Măi băiete, băieţele, 
Cu doui ochi de viorele, 
Cu cosița castanie 
Şi cu flori la pălărie. 
Le ce ochi-ţi stau deştepţi, 

Ori pe mine mă aștepți ? 

— Eu te-aştept de astă seară, 
Tu mi-eşti scumpa-mi zâriişoară 
Şi te iubesc cu'nfocare. 


* 


Leliţă, nu te sălta; 
Că te vede bădița 
Şi te-o strânge de mijloc, 
Că dai inimilor foc! 


* 


Primăvara noaptea-i mică, 
Nu-i de dus la ibommcă; 
lar, când dă luna lui Brumar, 
Este noaptea cât un an. 
Stai la mândra cât îţi place 
Şi ziuă nu se mai face. 


* 


lu... hui... hui... la Cheptănui 
Prinsei fata lui Pigui. 
O lăui ş-o pieptănai, 
Pe guriță-o sărutai. 


* 


Şi iar verde scorogoiu, 
Şi la braţe câte doi. 

Ș-altă dată de sulfină, 
Busuioc verden grădină 
Sămănat de-o gospodină. 


% 





Uiu... iu până ce-s viu 

Că de-oiu muri, mort să fiu. 
Uiu... iu că şi'n mormânt, 
Eu tot trebue să. cânt. 


* 


Haide, dragă, lângă mine, 
Că aşa eu joc mai bine. 
Nu căta că sunt sărac 

Ci cată ca să-ți fiu drag. 


= 


Frunză verde grâu mărunt, 
Numai două la pământ. 
Uite una... uite -două... 
Uite nouăzeci şi nouă. 


* 


Foae verde, foaie iată, 
Să se facă hora roată. 


* 


Foae verde foi de teiu, 
Și cu dreptul trei bătăi. 
Una... două... trei... 


* 


Frunză verde siminoc, 
Bateţi, bateți mai cu foc. 
Să răsară busuioc, 
Busuiocul fetelor, 
Dragostea nevestelor, 
Busuioc și siminoc, 

Să se prindă mândra'n joc. 

Şi la dreapta şt la stânga, 
Şi'nainte şi'napoi, 
C'aşa mergem la răsboiu. 


* 


la mai staţi, mai staţi pe loc, 
Fetişoara să mi-o joc. 


* 


lu... ÎU,. iu. 

Ş-am zis verde barlaboiu, 
Prindeţi hora, măi flăcăi, 
Se prinde fetele, măi... - 


5  Ş-am zis verde castraveți, 
Invârtiţi hora, băeţi. 
* 


Săi şi joacă, mutule, 
Nu :mai sta, pârlitule, 
Că ai gură de strigat, 
Şi picioare d-alergat. 


* 


Uite unul, uite doui, 

Vino puică, între noi, 

Să jucăm hora mereu, 
C-aşa a vrut-a Dumnezeu. 


* 


Hai cu toții'n bătătură, 
Să jucăm o tâitură. 


* 


Uiu... iu și iu... iu... 

Și'nainte și'napoi, 

C-aşa-i moda pe la noi. 

Şi cu stângul arătător, 
5 Şi cu dreptul bătător. 

Frunză verde siminoc, 
Hai mândră și tu la joc. 


Cu ai tăi ochi, când mă priveşti, 


Tu pe loc, mă'ncremeneşti. 
* 


Foae verde lemn de soc, 
Să jucăm acum, pe loc. 
Foae verde peliniță, 
Să sărutăm câte-o fetiță. 
Foae verde şi-un bujor, 
Şi s'o sărutăm cu dor. 


* 


Săi, băiete, numai sta, 
Că mireasă nu-i lua. 

Că şi tată-tău a stat, 

Şi mireasă ma luat. 


* 


Uite'ncoa şi bate cinci, 
Nu vă uitaţi la opinci. 


* 


Bote-o, bate-o la podeală, 
La catrința cu beteală. 
Bate-o, bate-o la papuc, 
Eu de azi, mâine, mă duc. 


+ 


Măi băiete, stai pe loc, 
Nu juca aşa cu foc; 
Că ţi-ai rupe picioarele, 
Şi le-or mânca ceoarele. 


* 


Bate-o, bate-o, moșulică, 
Să crape dracul de frică! 

Mai încet cu copila, 
Că nu-i nora mâni-ta. 
Nora mâni-tii să fie, 
Alţii nu vor ca să șiie. 


4 


Foae verde sălcioară, 
Cântă cioară, din vioară, 
C-am să joc până deseară. 
Ş-am să joc, să joc, să joc, 
5 Până mi-o pica tocul jos. 


—= 


Dela Ursăceanu Aurel, Curteni. 


Hop.. Hop... măi Lache... Lache... 
Vino'ncoace, măi Costache, 

La învârtit de te-oiu lua, 

Cred că nu m-oiu refuza. 


% 


Frunză verde nucă seacă, 
Joacă tu, opincă, joacă, 
Altul să nu te întreacă. 


* 


Inainte hora, măi, 
Și cu stângul trei bătăi. 
Una... două... trei... 
Foae verde barlaboi 

5 Şi cu dreptul alle trei. 
Trageţi hora înapoi, 
Aida iute, măi flăcăi. 


E 


— Joacă fată, nu te face, 

Sau băiatul nu prea-ţi place. 
— Ba băiatul mi-ar plăcea, 
Dar e al dracului, nu mă ia. 

Frunză verde ş-o lalea, 
Tot încet cu copila. 
Că nu-i nora mâni-ta, 
Şi îi da tu de belea. 


+ 


Tot de brâu, de brâu, de brâu, 
Ca la secerat de grâu. 

Tot de brâu şi de brâneţe, 

Ca omul la bătrâneţe. 


* 


Nu te da muietului, 
Ca iarba tăietului. 

Nu te da... Nu te da... 
Că pui mâna pe nuia. 


* 


Hop... Hop... tot pe loc, 
Că la inimă am foc. 


EX 


Tot pe loc, pe loc, pe loc, 
Să răsară busuioc. 

Tot pe loc şi pe odihnă, 
Ca dracul pe rădăcină. 
Rădăcina s'a uscat, 

Şi dracul s'a spânzurat. 


% 


Tot pe loc, pe loc, pe loc, 
Să răsară busuioc, 
Busuioc dela Jicana, 
Sămănat de ţața Leana. 


* 


Foaie verde castravete, 
Trage hora, măi băete, 
Să se prindă aste tete. 

Frunzuliţă foi de soc, 
Jucaţi hora mai pe loc. 


* 


Hai la brâu, la brâu, la brâu, 
Ca fetiţele la râu. 


* 


Foaie verde măr dungat, 
Joc mărunt şi îndesat. 
N'are haz de nu-i jucat; 
Şi de soacra mânioasă, 
Şi de fata prea duioasă. 


* 


Foicică şi-o sipică, 
Rostul vedrelor se strică, 
De nu joacă soacra mică. 


* 


Cine astăzi, n'a jucat, 
Să iasă afar' din sat. 
Acum e timpul de joc, 
Nu-i de stat cu nasw'n foc. 


%* 


Frunză verde castravete, 
Am să mă prinz lângă fete. 
Fetele mi-s dragi grozav, 
După ele mă fac praf! 


* 


Invârte-mă bade bine, 

Că deseară ies la tine. 

Că de nu, te-asmut cu câinii, 
De te râde toţi vecinii. 
Invârte-mă bade, odată, 

Că deseară ies la poartă. 

Uite una... Uite două... 

Alte două cu-amândouă. 
Uite trei pe colţul vetrii, 
Să plesnească fusta fetii. 


* 


Zi-i ţigane, zi-i drăguţ, 
Pânm ce-oiu rămâne desculț, 
Zi-i, țigane, nu sminti, 
Rupă-ți dracul cioarecii. 
Zi-i ţigane, că-ți dau carne, 
Ca murit o bivoliţă, 

Cu buzele 'n chiseliţă. 
Pielea mie de opinci, 
Carnea ţie s'o mănânci. 


* 


Zi-i, măi... Zi-i tot înainte, 
Să prinză Ghiţă la minte. 
Zi-i din coarda cea subțire, 
Să-și vie leliţa ?n fire. 


x 


Zi-i, măi, zi-i.„. zi-i tot așa, 
Că mândruța-i frumuşea. 
Şi-am să joc acum cu ea, 
Și-am s'o prind ibomnicea. 


%* 


Zi-i mereu... mereu.,. meteu, 
Zi-i mereu şi mai cu. foc, 
Să se prinză soacra n joc, 
Zi-i... Măi... zi-i.,. 


* 


Zi-i țigane, din lăută, 
Că stă slută, 
Și te-ascultă. 

Zi-i, mă cioară din vioară, 

C'am pojar la inimioară. 

Ş-apoi iară, şi iar, iară, 

Să sară borşul din oală. 
5 Să rămâie oasele, 

Să le roadă babele. 


* 


la mai zi... mai zi... mai zi, 
Că la vară, ţi-oiu plăti. 

Unde-o îi iarba mai deasă, 
Și mândruța mai frumoasă. 


* 


Tot aşa, leliță, aşa... 
Săruta-ţi-aş guriţa. 
Guriţa şi buzele, 

Şi la gât mărgelele. 


E] 


Foaie verde merișor, 

Eu nu îți mai pot de dor. 
Indoiţi hora, băieţi, 

Şi nu staţi ca nătăfleţi! 


* 


Foicică magheran, 

Mă dusei mândro la deal, 

Şi-mi făcui opinci de cal, 

Şi jucai... jucai... jucai,.. 
5 Până ce eu le rupsai. 


%* 


Invârte-o, învârte-o uşurel, 
C'a mâncat carne de miel, 
Invârte-o, învârte-o ușurică, 
C'a mâncat carne de păsărică. 

Zi-0... Zi-0... zi-i mereu, 
Că pe urmă-ţi pare rău. 


* 


lauzi... i-auzi... i-auzi-ia, 
Cum mi-o bate la pingea, 
De răsună podeaua. 


* 


Tot încet și pe odihnă, 
Ca cocoșul pe găină. 
Tot încet și potrivit, 
Că mă tem de prăvălit. 


* 


Foaie verde mătrăgună, 
Asta nu-mi este de-a bună. 
Foaie verde tiriplic, 

Am jucat ca un calic! 


%* 


Foaie verde poame gustoase, 
Inapoi fete frumoase. 

Foaie verde bob de linte, 
Trei fetițe înainte. 


* 


Bate-o, bate-o la pengică, 
Să moară dracul de frică. 
Şi mi-o saltă 'ntr'un picior, 
Că mai are un drăcușor. 


* 


Foaie verde micșunea, 
Şi la stânga tot aşa. 

Foaie verde agrișa, 

Şi la dreapta tot aşa. 


93 

Foaie verde busuioc, 
la sculaţi, boeri, la joc. 
Aţi mâncat, ce-aţi mâncat, 
la mai sculaţi la jucat. 

5  Mâncarea e fudulie, 
Băutura fie... fie... 


Dela Ursăceanu Corneliu. Curteni 


A ———— 

Uite una... Uite două... 

Hai în crâşmă că ne plouă, 
Să jucăm o horă nouă; 
Că-mi plouă mândruța mea, 
Şi rămân fără de ea. 


* 


Frunză verde barlaboiu, 
Țineţi hora măi flăcăi, 
Stzigă fetele la noi. 
l-auzi una de migdale, 
Vine fetele din vale. 


* 


Ş-am zis verde ş-o lalea, 
Țineţi jocul la dreapta. 
Ş-am zis verde și-o lămâe, 
Brâuleţul pe călcâie. 


* 


Ihai... ha... şi hopa... pa... 
Zi-i aşa şi iar aşa, 
Până când s'o însera. 


* 


Pe sărite, 
Măi Dumitre. 
Pe săltate, 
Măi Stamate. 
Pe isbaiu, 
Măi Nicolai. 


hac 

De-aş găsi pe cineva, 
Să-mi ia focul cu mâna, 
Să-l asvârle undeva, 
Să se mire şi lumea, 
Ce-a fost în inima mea! 


* 


Foaie verde ş'o lalea, 

Lasă, Doamne, două zile drept una, 
Să-mi pui poamă 'ntr'o basma 
Şi să plec prin mahala, 

Să-mi mai văz ibomnica. 


* 


Frunză verde măr mustos, 
Drag mi-a fost omul frumos 
Şi călare şi pe jos; 

Că şi noaptea-i luminos. 


* 


Drum la deal şi drum la vale, 
La Mariţa-i lumânare. 

La Marița, câini-s răi, 

Sar la drum ca nişte smei. 


+ 


Foaie verde usturoiu, 
Haide, bade'n pod cu noi, 
Să uităm cele nevoi. 


* 


Arde-mă şi frige-mă, 
Taie-mă, răpune-mă, 

In frigare pune-mă, 

Şi spre lelea împinge-mă. 


* 


Hui... iu... pe după masă, 
Să scoatem dansul din casă. 


10 

Frânge-mă, sluțeşte-mă. 
De mi-oiu face, ce mi-oiu face, 
Voiu iubi pe cine-mi place. 


* 


Frunză verde trei smicele, 

Pe sub lună, pe sub stele, 
Trece-un cârd de rândunele. 
D-acelea nu sunt rândunele 
Ci-s gânduri de-a puicii mele. 


Calcă-mă, turteşte-mă, 


* 


Hai leliţo, hai la „joc, 

Că eu știu cum să te port. 
Eu te port aşa de bine, 
Ca să vii mereu la mine. 


x 


Frunză verde siminoc, 
Aideţi, fetelor, la joc 
Şi mâine la iarmaroc,. 
Bateţi talpa tot pe loc, 
Să răsară busuioc. 
Siminocul din cărare, 
Răsădit d-o fată mare. 
Siminocul s'a uscat, 

Şi fata s'a măritat. 
Siminocu-i pus pe foc, 
Şi flăcăii toți la joc. 


* 


Uiu... iu şi vai de mine! 
Taci, băiete, nu mai spune. 
Că strunele nu mă lasă, 

Și de nimica nu-mi pasă. 
Că eu vreau să mă'nvârtesc, 
Tot în pasul voinicesc, 

Frunză verde măr dungat, 
Leliţă, fără bărbat, 
Multe jocuri am jucat, 
Brâuleţul mam jucat. 

5  Aidi, puicuţă, să jucăm, 
Brâuleţul să-l învăţăm. 
Să batem voios, pământul, 
Până ne-o aude sfântul. 


* 


Ca la noi, ca la Frunzari, 
Ca la Severeştii-ăi mari. 
Ca la noi, ca la Băbici, 
Ca la Severeştii-ăi mici. 


* 


Mă loane, cât îs viu, 
Dac-oiu muri, mort să fiu. 
Şi dacă oiu trece prin foc, 
Eu de jucat am să joc. 

5 Aida, măi, tot aşa... 
Ihai... ha... hai... ha... 


* 


Aici e locul ridicat. 
Aici e bun de jucat. 
Aici e loc împărătesc, 
Aici pot să mă'nvârtesc. 


Dela Moraru Gheorghe-Forășşti. 


— Aţâșoară... Aţâșoară... 
Unde mergi pe ulicioară, 
Lipa... lipa... legănate ? 
— Dă-te fată la o parte, 
5 Că eu am să merg mai departe. 
Nici la horă, nici la joc, 
Nu mă pot opri din loc. 

Pătlăgele, 

In trei ulcele, 
Daţi băieţi, 

Că nu-s a mele. 


+ 


Foaie verde pădureţ, 
Uniţi hora, măi băeţi. 
Ş-altădată trei șcaieţi, 
Jucaţi bine măi băeți. 


* 


Frunză -verde foi de teiu, 
Prindeţi hora măi flăcăi. 
Frunză verde de trei foi, 
Invârteala între noi. 


* 


In podea, s-aude grinda, 
Şi de seară la Catrina. 


* 
Inainte, 
La plăcinte. 
Inapoi, 


La verze moi. 


* 


Foaie verde ş-o lalea, 
Şi pe dreapta tot așa. 
Trageţi hora mare... mare! 
Şi opinca trageţi tare. 


* 


Hai, bădie să jucăm, 
Popuşoiu în pod avem. 
Dac'aveţi şi cioboţele, 
Veniţi să jucaţi cu ele. 

Hai rotița câte doui, 
Şi pe loc şi iar'napoi. 


* 


Foaie verde pădureț, 
Uite dreapta măi băieți. 


* 


Sună, sună şi dă-i drumul, 
Şi dă-i drumul dela mână, 
Ca o roată dela şină. 


* 


Şi iar verde baraboi, 
Faceţi hora câte doi. 
Şi-am zis verde foi de nap, 
Mai la trap, la trap, la trap. 


* 


— Dă-i cu stângul, măi bădiţă... 
— Dar mă doare, măi Gheorghiţă; 
Dară cu care mă doare, 

Cu acela dau mai tare, 


* 


Joacă, Niculiţă, joacă, 
Nimeni să nu te întreacă. 
Nu te da muietului, 
Cu oarba tăietului, 

5 Că degeaba osteneşti, 
Şi nimic nu foloseşti. 


Tananică pe obială, 

Hai, băieţi, la socoteală. 
Tot de brâu și de curea, 
Şi de'ncingătoarea mea. 

Făi leliță, uşurel, 
C-am mâncat carne de miel 
Şi costițe de purcel. 


% 
Sus tălpană, jos pengea, 
Zi-i... să crape cea podea; 
Că-i la crâșmă în sat, 
Ciobote de'mprumutat. 


Dela Radu Dumitru-Forăști. 

Când e ziua Paștelui, 
Veselia satului. 

Cine hora n'o'nvârti, 
Om pe lume nu o fi. 


* 


Am o putină de brânză 

Ş-am s'o vânz, să-mi iau o mânză. 
Vine lupul s'o mănânce. 

O'! lupule, n-o mânca, 

Că mânzica nu-i a ta. 


* 


Foaie verde salbă moale, 
Pe cărarea cea,din vale, 
Frumos trandafir răsare. 
Trandafir şi busuioc, 
Vino mândra mea să joc. 
Ș-om juca, 

Pân-om pica ! 


* 


Foaie verde de sipică, 
Vino, vin la joc, fetică, 
Acuma, cât tu eşti mică, 
Că dac-oiu îmbătrâni, 
Nici dracul nu te-o pofti. 


* 


Vai mândro, bine ţi-ar sta, 
De-ași juca cu dumneata. 

Frunză verde două lemne, 
Mă frăție ardelene. 
Scoală-te, tu, din robie, 
Şi vino la noi la joc. 

5 Să jucăm frumos și tare, 
Ca la Pipirigul mare. 


* 


Uite așa cum mă vedeți, 
Nu mă dau pe opt băieţi. 
Nici pe zece nu m'aş da, 
Zic „zău“ pe viața mea. 


* 


Pădureţ.... pădureţ.... 
Trageţi hora, măi băeți. 


* 


Bate-o... bate-o la papuc, 
Azi mai stau, mâine mă duc. 


* 


De jucat aş juca bine, 

Mi-e ruşine de copile, 

Că ţin ochii tot la mine. 

Batăr dracul de le-ar lua, 
5 Eu pe una oiu juca. 


%* 


Ş-am zis verde pădureţ, 
lacă roată, măi băeţi. 
Ş-altădată muşama, 
Hai cu hora la dreapta. 


* 


Frunză verde trei dudăi, 
Mândru-i jocul la flăcăi. 
Dar mai mândru-al fetelor, 
Când le joci de subsuori. 

Uiu... iu, până ce-s viu... 
Că de-oiu muri, mort să fiu. 


* 


Frunză verde siminoc, 
Ş-am să joc, să joc, să joc. 
Pân'mi-or lua picioarele foc. 
C-aşa juca tată-meu, 

Când era şi el flăcău. 


E] 


— Hai la joc genunche goale, 
— Baiu... baiu, că mi-e foame. 
— Hai la joc, la panaghie, 
— Baiu.., baiu, nu mă'nghie. 


* 


Măi răzeş de peste deal, 
Cu ciobotele de cal, 

Hai şi prinde-te în joc, 
Şi mi-o bate tot pe loc. 


* 


Leliță cu flori în coc, 

Vin'la badea să te joc. 
Vino'ncoa și om juca, 

Cum om vrea, cum ne-o cânta. 


%* 


Şi la stânga şi la dreapta, 
Să se mire de noi fata. 


* 


Frunză verde trei oglici, 
Trageţi hora, mă voinici. 
Că mâine nu suntem aici. 
Trageţi şi mai bine, 


5 Vin” mândruţo lângă mine. 

Foaie verde trei măsline, 
Eu mă uit, mândro, la tine, 
Foaie verde d-alior, 

Nu mai pot de al tău dor. 


Delia Boghin Dumitru-Vânători. 


— Frunză verde ş-o lalea, 

Guriţă, dragă, eu ți-aş da, 

Dar mă vede maică-mea, 

— Aide dă-mi, nu-ţi fie frică, 
5  Mă-a nu ştie nimică. 

—Că mă vede şi tata 

Şi tare mă va mustra. 

Dar deseară, când o'nsera 

Gura tu vei săruta. 


* 


Floricică, floricea, 
Dragă mândrulița mea, 
Ochii tăi și toate-s bune, 
Sprâncenele capu-mi pune. 
5 Ochii tăi şi toate-mi plac 
Sprâncenele moarte-mi fac. 
Sprâncenele dumitale, 
Par-că-s căzute din soare, 
Când le sui, când le cobori, 
10 Din picioare mă dobori. 
Când le sui, când le ridici, 
Rău la inimă mă strici. 


Fă 


— Foaie verde iasomie, 
Und'te duci, dragă bădie? 
—Eu mă duc la ciobănie, 
Ca să-mi fac oi de băcie, 
5 Pentru lână, pentru brânză 
Și pentru a mea ibomnică. 

Frunză verde de azale, 

Că nu-mi curge râu în vale, 
Să mă spăl de dor, de jale. 
Că nu curge cel izvor, 

Să mă pot spăla de dor. 
Căci ori încotro pornesc, 
Jalea şi dorul găsesc. 

Căci ori încotr'o m-oiu duce, 
Jalea şi dorul m-ajunge. 


* 


Frunză verde de năut, 

De când mama m-a făcut, 
Ibomnică n-am avut. 

Dar, acum, mi-am prins vro cinci, 
Şi le-am închis într'un beciu 

Şi ţin ușa cu piciorul 

Și flăcăii cu dorul. 


E 


Hai, leliță, la chilie, 

Colea'n vale pe la vie 

Ş-om mânca la struguri copți 
Ş-om petrece întregi nopți. 


% 


Foaie verde lemn uscat 
De ce pleci, bade, din sat 
Şi mândruţa ţi-ai lăsat 
Pe mâna străinilor, 

Pe gura duşmanilor ? 


* 


— Foaie verde foi de nuci, 
Fă leliţo, und'te duci ? 

— Mă duc, bade, mai la vale, 
Să'ntâlnesc pe neica'n vale, 
Ca să-i:dau o sărutare. 

Punte cioară pe lopată, 

Să vie rândul la fată. 
Pumte cioară pe pârău, 

Să se'nsoare şi băiatul meu. 


* 


Am îost aseară la clacă, 
N-am găsit fată să-mi placă. 
Fata care-mi place mie, 


N-o lăsa mă-sa să vie. 
5 Şi mi-o ţine 'nchisă'n casă, 
Ca la mine să nu iasă. 


Asta-i lelea, leliţa, 
Ce-o cunoaşte bădiţa. 
Că-i face semn cu mâna, 
In grădina cu cotituri, 

5  Plină tot cu fragi şi muri. 


* 


Nu mă călca pe picior, 
Că ştiu eu de ce ţi-e dor. 
* 


— Foicică de lăptuci, 

Leliţico, und'te duci, 

Numa'n fustă şi'n papuci ? 

— La grădina cu trei nuci, 
5 Să dau apă la doi junci, 

Să dau apă la juncani 

Şi guriță la mocani. 

Să dau paie la viței 

Şi guriţă la flăcăi, 


* 


Lele-a dracului să fii, 

De n-oiu merge printre vii, 
Pe cărarea fântânii, 

Să stingi focul inimii. 


Dela Grigorescu Constantin, Bistricloara. 

Frunză verde de lipan, 
Câte zile sunt în an, 

Pe toate aş vrea să le am. 
De jucat, de cântat 

Şi mândră de sărutat. 

Dar mâine, ştiu eu prea bine 
Că tata vine după mine 
Şi-mi scoate plugul afară, 
— Du-te măi flăcău, de ară. 


* 
Foaie verde de secară, 
Doamne ! ce mică-i noaptea de vară; 
Căci mă duc la mândra seara 
Și nici în casă n'am intrat 
Şi soarele s'a ridicat! 


bi i 


Frunzulică d-alior, 
Aoleo! ce puişor, 

Cum mă roagă binişor, 
Ca să-l bag la cânişor. 


* 


Foaie verde, bobule, 
Ține urma şchiopule. 
Şi iar verde lobodă, 
Vin” fetică, slobodă, 


5 Ha..Ha. Ha.. Ha..Ha..Ha.. 

În mijlocul jocului, 
Arde para focului. 
Arde focu'n paie ude 
Și puicuţa nu m'aude. 


* 


Foie verde cucuruz 
Nu căta că sunt ursuz, 
Că la față-s frumuşel 
Și la vârstă tinerel. 


* 


Foaie verde castravete, 
Intinde hora măi băiete. 
Şi iar verde de mălai, 
Tu muiere de ce stai? 
5 hai... hai.. lhai.. hai. 


* 


Haidem una ş-o bătaie, 
Să mâncăm carne de oaie. 
Să bem vin algerian, 
Dela tata musulman. 


* 


Frunză verde pădureţ, 
Schimbaţi hora, măi băieți. 
N'o lăsaţi să se'nvechească, 
Şi jocul să se'ncâlcească. 


* 


Hai pe loc, pe loc, pe loc, 
Să răsară busuioc. 
Busuioc dintr'o bucată, 
Ca să joc cu astă fată, 

5 Fata cu părul ca varul, 
Şi cu sbârcituri cu carul. 

Cine joacă şi nu strigă, 
Face-i-s'ar gura strâmbă. 
Căci jocul fără strigat, 
E ca fânul negreblat. 


* 


Hop pe loc, pe loc, pe loc, 
Să răsară busuioc, 

Busuioc şi gălbinele, 

Ca să dau iubitei mele. 


* 


Foaie verde foi de linte, 
Tot domnişorii nainte. 


* 


la stai, mă, să nu mă'ntreci, 

Că ţi-oiu da mâţa s-o freci 

Şi motanul să-l înjugi, 

Și pe drum să nu m'ajungi. 
* 

Cine joacă şi nu strigă, 

Face-i-s'ar gura strâmbă. 


C-aşa-i jocul românesc, 
Când l-aud mă zăpăcesc. 


* 


Foaie verde busuioc, 
Haideţi fetelor la joc 
Şi nevestele la loc... 


%* 
Foaie verde păpuşoiu 
Şi la stânga câte doi. 
* 


Foaie verde măr mustos, 
Intoarceţi hora pe dos. 
Și iar verde siminoc, 
Intoarceţi hora la loc. 

Frunzuliță busuioc, 
Hai flăcăi acum la joc. 


se 


Foaie verde micşunea, 
Şi la dreapta tot aşa. 
Foicică agrişea, 

Şi la stânga tot aşa. 


* 


Frunză verde trei smicele, 
Măi băete, băețele, 
Na fii puişor de lele. 
Dă mai iute din picere, 
5 Ca morişca din măsele. 


* 


Strigă... strigă... 

Să se strângă, 

Fetele frumoasen joc, 
Ca să am şi eu noroc. 


* 


Alunel... alunel..... 

Cine joacă și nu strigă, 

N-aibă'n casă mămăligă. 

N-aibă nici pâine uscată, 
5  Să-şi ţie gura căscată. 


Dela” Bounegru D-tru—Nicorești. 


lu.. iu... iu şi tra... la... la... 

Tare este bine, îa. 

Am să joc şi eu ceva. 

Şi pe stânga și pe dreapta; 
5  C-aşa se joacă la noi, 

Ca cocoşul pe gunoiu. 

Zi-i, ţigane, ciocârlia, 
Ca să joace Irimia. 
Irimia şi c'o fată, 
Moldovan cu talpa lată. 


* 


la mai zi una din gură, 
Dacă ţi-i inima bună. 
Dacă ţi-i inima rea, 
Nu strica şi pe a mea. 


*% 


Eu zic una. Tu zici două. 
Ciocârlia sus se ouă. 

Le clocește tot pe toate, 
Din ele puișori scoate. 
Puişorii-s drăgălaşi, frate. 
Ei din aripioare-mi bate, 
Aripioarele-s slăbuţe, 
Cade jos şi se ridică. 
Zi-i, măi... zici... zi-i., 


* 


Zi-i ţigane zi-i cu foc, 

C-am să joc și iar să joc. 
Ține-o lungă, ţine-o lungă, 
Că mai am un ban în pungă. 


* 


Frunză verde barlaboiu, 
Strigaţi hora, măi flăcăi, 
Că nu mai vrea mândrele, 
S-asculte cuvintele. 


* 


Foaie verde busuioc, 

Nu mai staţi băieţi pe loc. 
Că nu e timpul de stat, 
Ci e timpul de jucat. 

Frunză verde măr creţesc, 
lubim jocul bătrânesc 
Ca şi portul, strămoşesc. 
Nu ne plac paiaţele, 

5 De sperie rațele. 
lu... iu... ius. 


% 


Sus opincă, jos papuc, 
Pân'la Prut, drumul e lung, 


* 


Hopai... hopai să jucaţi, 
Dar să nu vă supăraţi, 
Că doar nașul şi cu nașa, 
Au mâncat toată cuvaşa. 


* 


Frunză verde trei dudăi, 
Trageţi hora, măi flăcăi. 
Să se prindă fetele, 
Und'le trag inimile. 


* 


Foaie verde de cicoare, 
Ai să facem hora mare, 
Că de-ar fi mai mititică, 
Ar rămâne de nimică. 


EX 


Şi la stânga şi la dreapta, 
Să se mire de noi fata. 


* 


Nu mă duc şi nu mă las, 
Pân' no face coarna nas, 
Și lelița copilaș. 


10 

Tot pe loc... pe loc... pe loc.., 
Să răsară busuioc. 
Busuioc mirositor, 

Că sunt straşnic jucător. 
Busuioc dintr'o bucată, 
Ca să joc cu astă fată, 
Fata cu. părul ca varul, 
Şi cu sbârcituri cu carul. 
Cu papuci de castraveți, 
Ca să-i fure iş băieţi, 
Cu papuci de popuşoiu, 
Ca să-i piarză pe la noi. 


* 


Trageţi... trageţi, tot de zor, 
Tot bătuta la picior, 
Trage și tu, domnişoară, 
Că bădiţ-al tău se'nsoară 
Şi te lasă amărâtă, 

Cu inima arsă, friptă. 


Lă 


* 


Epurașu-i bun de zeamă, 
Epuroaica de friptură, 
Zi-i, ţigane, zi-i din gură. 


* 


Verde-i câmpul și umbros, 
Hai, leliță să stăm jos. 
Eu leliță am ostenit, 

Nu mai pot de obosit. 

Să trăiască gura ta, 

Care mi-a spălat rana. 
Zi, măi... zi... 


* 


Frunză verde de-o verghetă, 
Domnișoara la braţetă. 
Frunză verde busuioc. 
Să'nvârtim hora pe loc. 

Ia mai staţi şi voi cu jocul, 
Ca să-mi leg şi eu potogul. 


* 


Frunză verde usturoiu, 
Intinde hora măi vulpoiu, 
Rața trece Dunărea, 
Şi răţoiul după ea. 
5  Pâs.. pâs.. pâs şi ha.. ha.. ha.. 


* 


Frunză verde liliac, 

Să jucăm acum pe lac. 
Cât am rămas de colea, ici 
Am rămas fără opinci. 


* 


Daţi mai iute din picioare, 
Că nu mai avem răbdare. 


Dela Cazmaru Gheorghe-—Nicoreşti. 


Frunză verde de cicoare, 
Țintte bine, măi Ioane, 
Că-mi veniră nişte toane. 
Veni vremea de'nvârtit, 

5  Frică mi-e de păcălit. 
Frică mi-e, dar nu prea, prea, 
Că mă ţine nevasta, 
Ea pe mine, eu pe ea. 


%* 


Sus, sus, picioare moi, 
Că dă dracul peste voi. 


+ 


Hi, săracul, bine zice, 
Dă-i şi gura s-o mănânce. 

— Joacă, fată, nu te face 
Sau băiatul nu prea-ţi place ? 
— Ba băiatul mi-ar plăcea, 
Dar îi al dracului, nu mă ia... 


* 


Cântă, cioară, din vioară, 
Cam un foc la inimioară. 
Ş-am să oc, să joc, să joc, 
Pân'mi-or lua călcâile foc. 


* 


— Hai, te-aruncă purice! 

— Nu mai pot de pântece!. 
— Hai, .te-aruncă, puricel ! 
— Nu mai pot de buricel,.. 


* 


Şi pe stângul, 
Şi pe dreptul 
Şi cu dreptul arătător, 
Şi cu stângul bătător. 


% 


Prinde-te de brâul meu, 
Şi eu de mijlocul tău. 

Și de brâu şi de curea, 
Şi de cingătoarea mea. 


%* 


Frunză verde trei măsline, 
Cu-astă fată nu e bine. 
Ş-am zis verde ș-o lalea, 
Ş-am s-o schimb eu cu alta. 


* 


Trosc, 
Pleosc. 
Peste ţurloaie, 
Pofta de joc să se taie. 

lu... iu... iu şi tra... la... la.. 
Ce frumoasă-i mândra mea 
Si la dreapta tot cu ea. 


* 


Nu vă uitaţi că joc rău, 
C-aşa joacă neamul meu. 
De-ar fi jucat el mai bine, 
M'ar fi 'nvăţat și pe mine. 
5 Zi-i, măi.. Zi-i mai bine. 


* 


Foaie verde busuioc, 

N'am avut niciun noroc. 
Chiar noroc de n-oiu avea, 
Eu în horă oiu juca. 


* 


Şi pe stângul şi pe dreptul, 
C-a făcut fata băietul, 
Şi l-a făcut pe gunoiu, 
Şi-aruncă vina pe noi. 


* 


Frunză verde castravete, 
Intinde hora, măi băiete. 
Frunză verde de trei scai, 
Tu lelită, de ce stai? 


* 


Trageţi hora cea de zor, 

Tot bătuta la picior. 

Trage şi tu fetișoară, 

Că iubitul tău se'nsoară. 
5 Şi pe tine te-a lăsat, 

Ca pe-un câine lepădat. 

Salt-o... Salt-o! Asvârle-o'n noroi, 
C-are ochii negrişori, 
S'o iubeşti ş-apoi să mori! 


* 


Tot pe loc, pe loc, pe loc, 
Tăbâltoc joacă în joc. 


* 


Joacă, bade, ibomnica, 
Că ţi-a făcut cu ulcica. 


* 


Hopai... 
Țupai... 
Eu de-asupra-i 
De nu-s eu, 
E frate-meu. 

* 


Foaie verde siminoc, 
Siminoc şi busuioc, 
Nencurci numai lele'n joc. 


* 


Sus stele, 
Jos stele, 
Vai de picioarele mele. 


* 


Hora-i mare, fete n'are, 
C-au murit de gălbinare. 
Numai una a rămas, 

Ş-aia cu gălbează'n nas. 
Şi s'o dăm de rând la stână, 
Să păzească oile, 

In toate sărbătorile, 

Când e câmpul plin de flori 
Şi pădurea de bujori. 


126 


Gheorghe |. Taziăuanu: Comoara Neamului 





Hora-i mare, fete n'are, 
C-au murit de gălbinare!.. 
— Las, să moară, măibăete, 
Faceţi hora, cu neveste. 


+ 


Hora-i mare, fete mare, 
C-au murit de gălbinare. 
Numai una ce-a rămas, 
Și-aia pufăie pe nas. 


Foaie verde de cicoare, 

Dă din coadă măi putoare. 

Dacă bine n-oiu juca, 

Seama'n sat tu n-oiu avea 
5 Şi nu te-oiu mai însura. 


Dela Diaconu ioan — Nicoreşiti, 


————— 

Zi-i ţigane, până-ţi spui, 
Ori îţi pune scripca'n cui, 
Căci, decât cu scripca ta, 
Mai bine cu'gura mea. 
Căci scripca ta ne greșeşte, 
Gura mea le nemereşte. 


% 


Zi... zi... Zi... ţigane, zi, 
Că la vară ţi-oiu plăti, 
Când oiu cosi fân cu rouă 
Şi s-o rupe coasan două, 
Când oiu cosi fân ghizdei, 
Și s'o rupe coasa 'n trei. 


* 


Zi-i ţigane, numai mie, 
Că mă duc în miliţie, 
Şi de mine nu se ştie. 


+ 


Ş-o vergică, ş-o vergea, 
De ce joc, tot aș juca. 

Voie rea n'aş mai avea, 
Ș-o vergică ş-o vergea, 
lac-aşa şi tot așa. 


* 


Pădureţ... pădureţ... 
Bate-ţi hora măi băieți. 

Tue ÎUee Îl. 
Tot pe loc... pe loc... pe loc... 
Să răsară busuioc. 
Busuioc mirositor, 

5 Că sunt straşnic jucător. 
Busuioc cu zece fire, 
Că sunt mândru ca un mire, 


* 


Frunză verde spicuşor, 
Nu mai pot de al tău dor! 
Vino, dragă, lângă mine, 
Că cu tine joc eu bine. 


» 


Frunză verde salbă moale, 
Trageţi hora mare... mare, 
Și opinca bateţi tare, 
Frunză verde stânjenel, 

5 Nu cătați că eu sunt chel. 


* 


Hai în horă a juca 
Leliţo... leliţo, fa, 

Că eu sufletul ţi-oiu da, 
Leliţo .. leliţo, fa. 


* 


Saltă, lele, din ceambur, 
Că ţi-e bărbățelul bun. 
Bun, voinic şi lat în şale 
Şi i-s dragi țâțele tale. 


* 


Şi iar verde d-avrămeasă, 
Nici cu asta nu fac casă. 
Şi iar verde ş-un roguz, 
Faceţi hora cum a fost. 

Ş-am zis verde muşama, 
Faceţi hora mai aşa, 
Să-mi vină ibovnica, 
Şi să pot juca cu ea. 


* 


Şi iar verde busuioc, 
Domnişoarele 'n mijloc, 
Cavalerii trec la loc. 


k 


Şi'ncă, foae de lalea, 

Să'ntindem o muşama, 
Peste pupături, păcate, 
Dela Dumnezeu lăsate. 


E. 


Frunză verde de foi late, 
Salt-o "n pinteni şi mi-o bate 
Că ţi-o fi de sănătate. 


x 


Frunză verde trei scaeţi, 

Faceţi hora, măi băieți, 

Că iată fetele vin, 

Şi vă ţin de vorbă *'n drum, 
5 Ca cumva să le luaţi, 

Şi la joc să le chemați. 


Dela Galon Dumitru — Gârceni. 


Jocul e ca mierea dulce, 
De ce joci, de ce-i mai dulce 
Şi nai vrea să se mai strice. 
Și acasă nu m'aş duce, 

5 Zi-i, măi. zii... 


* 


Uite-așa joacă la noi, 
Ca cocoşii pe gunoiu. 

II ——————— 


Şi la stânga şi la dreapta, 
Că s-a prins o biată fată, 
Dar ş-aceea-i cam bălţată, 
De nimenea neîntrebată. 


E] 


Uiu... iu şi tralala... 

I-auzi, lele... i-auzi-ia, 

Cum mai zice, cum mai sună, 
După cele patru strune. 


%* 


Uiu... iu şi tralala... 

l-auzi, lele, i-auzi-ia, 

Cum mai joacă, cum mai râde, 
După cele patru strune. 


leşi afară, nu juca, 
Că tu ne strici regula. 


* 


Două fire, două paie, 
Sultănica la bătaie. 


* 


Frunză verde păpuşoiu, 
La stânga doi, câte doi. 
Şi iar verde crâng frunzos, 
Bateţi pământul vârtos. 


* 


Ş-am zis verde solz de peşte, 
Câte unul soldăţeşte. 

Să întindem hora aşa, 

Şi s-o sucim la dreapta. 


% 
Foaie verde păpădie, 
Leliţă cu pălărie, 

Tot pe loc şi pe bătăi, 
C-aşa-i moda pe la noi. 


La 


Frunză verde de grâu copt, 
Hai la horă câte opt. 

Cu fetele la mijloc, 

Să ne*nfierbântăm în joc. 


E] 


Și iar verde păpușoiu, 
Să mai jucăm câte doi. 
Câte doi și câte opt, 
Până este grâul copt. 


* 


Foaie verde sămulastră, 
Acuma € vremea noastră, 
Câte patru să jucăm, 

Şi în horă să cântăm. 


* 


Şi iar verde bob de linte, 
Scoateţi fetele înainte. 

lar flăcăii după ele, 

Să le scape de belele. 


* 


Şi iar verde trei sarmale, 
Dragă, păcatele tale, 

Le iau toate în spinare. 
Tacă-ţi clonţul, măi ţigane. 


* 


Foaie verde siminoc, 

Hai la joc... la joc... la joc.., 
Foaie verde trei scaeţi, 
Spargeți hora, măi băeţi. 

Frunză verde grâu mărunt, 
Bate talpa la pământ, 
Din cobză să iasă unt, 
Bate talpa, măi nepoate, 

5 Din scripcă să iasă lapte. 


* 


Mărunţel, mărunţel, 
Ca frunza de pătrunjel. 


* 


la cântă alivencele, 
Ca să joace fetele. 


* 


Foaie verde lemn uscat, 

Eu la horă am jucat. 

Ş-am jucat ş-am chiuit, 

Şi mereu m-am înveselit, 
5 Zice Măi... 


%* 


la... în loc... în loc... în loc... 
Să-mi răsară busuioc, 
Să-mi vie mândra la joc. 


* 


Foaie verde foi de teiu, 
Intindeţi hora cu temeiu. 


* 


Trece baba Dunărea, 

Și moşneagul după ea. 
Daţi-i drumul să se ducă, 
Că mi-a venit o nălucă. 


Dela Rugină loan-Schiveni, 

Foicică măr domnesc, 

Merg pe drum şi mă gândesc 
Pe care să mai iubesc; 
Căci pe care am iubit, 
Văd acum că m-a urât. 


A 


Cucuruz dela Gruia, 

Drag mi-e, nevasta altuia ; 
Dar mi-e dragă şi a mea, 
Că mă duc seara la ea. 


* 


— Vai de mine!.. lar îi seară 
Şi mă bate mama iară; 

Că ş-aseară m-a bătut, 

C-am șezut cu puiul mult. 

— Lasă, mamă, nu mă bate, 
N-am șezut mult la pupate, 
Numai un ceas și jumătate. 


* 


— Cine trece luncile? 
— Ionel, cu puicele ! 


* 


Făi leliță din Munteni, 
Vim'colea la Moldoveni. 
Tu eşti mândră la privit, 
Eu flăcău bun de iubit. 


* 


Foaie verde ş-un pelin, 

Nu mă da maică'n străini. 
Decât m-ai da în străini, 
Mai bine'ntr'un pâlc de spini, 
Căci străinii-s ca ciulina, 
Pune acul ca albina. 

Frunză verde iasomie, 
Am o mândră, n-am o mie 
Şi-mi este drăguță mie, 


* 


Foaie verde vişini coapte, 
Când ar şti maica de toate, 
N-ar avea'n trup sănătate, 


* 


Frunză verde de negară, 

La casa cu trestioară, 

Plânge-o fată, se omoară, 

Că badea i-a spus aseară 
5 Că, azi când s'or revărsa 

Zorile peste tarla, 

EI traista ş-o lua 

Şi în lume va pleca 


* 


Ș-am zis verde de atlaz 
Cântă o păsărică'n haz, 
Mor mândrele de necaz. 
Nu le iubesc, nu le las, 
5 Numai cât le fac necaz. 
Nu le iubesc, nu le iau, 
Nici altora nu le dau. 


* 


Şi iar verde baraboi, 
Vino puică, e-un priboi 
Şi să zici cu doi, cu doi 
Ca să pui uşa dâriăloi. 


+ 


Mândruţo, de dorul tău, 
Fă-ţi guriţa tu pârău. 
Să treacă pe unde-s eu, 
Că aşi bea tot apă rece 

5 Şi de dorul tău mi-ar trece. 

Dragostea de fată mare 

li ca mazărea'n căldare, 
Când îi pui un pumn de sare, 
Tot m'are nici o gustare. 
Dragostea dela nevastă 

li ca floarea din fereastră, 
Unde-i pui mâna te lasă. 


Uiu... iu 
Şi te du, 
Şi de seară 
Vino iară, 
Că-mi vei fi de trebuială. 


* 


Frunză verte foaie lată, 
Frumoasă-i fata din baltă. 
Că dă la flăcăi gura toată, 
De nimeni nesărutată. 


* 


Hora-i mare, fete n'are, 
C-au murit de gălbinare. 
Numai una a rămas, 

Ş=i aia are bubăn nas. 


Hora-i mare, fete nare, 
C-au murit de gălbinare. 
Numai una a rămas, 
Ş'aia este fără nas! 


x 


Hora-i mare, fete n'are, 
C-au murit de gălbinare. 
Numai una a rămas. 
Şi-i curge mucii pe nas. 

Frunză verde de trei brazi, 

Aid, leliță, la Galaţi, 

Să trăim necununaţi, 

Să mâncăm ca şi doi fraţi, 
5  Ş-om găsi un popă bun 

Şi ne-o cununa pe drum. 

Ș-om găsi un popă beat, 

Şi ne-o cununa pe pat. 


E 


Hora-i mare, fete n'are, 
C-au murit de gălbinare. 
Ş-au rămas vre-o două, trei, 
Și le-au pus după viței. 


Dela Talvan Manolea, Adam. 





VASLUI 

Foaie verde flori domneşti 
Fetele dela Pungești, 
Tot să stai, să le priveşti 
Și apoi să' le iubeşti. 


* 


Fetele din Câmpulung 
Te fac să umbli nebun. 
Fetele din Nămăeşti 

Te fac de întinereşti. 


% 


Fetele săracele, 

Dulce gură place-le ! 

De le-oiu da cu lingura, 
Şi tot nu le-oiu sătura! 


* 


Tranca.. Tranca... Stelele, 
Dragi-mi sunt fetiţele, 
Dar mai dragi nevestele, 
Celea tinerelele, 

5  C-alea ştiu dragostile. 


%* 


— Frunză verde tiriplic, 
Ce cauţi, mândro, pe colnic ? 
— O vacă c-un vițel mic 
Ş'un pustiu de ibomnic, 

5 L-a pus naiba ş-a murit. 

Dragă mi-e lelea bălaie, 
Să mă culc cu ea pe pae. 
Dragă mie pulpa spălată, 
Urâtă mi-e spata lată. 


* 


Când te văd cu şorțul roşu, 
Mă tăvălesc ca cocoșul. 
Când te văd cu şorțu'n brâu, 
Nu pot ţine calwn frâu. 

5 Când te văd cu şorț pătat, 
M-apucă damblaua'n pat. 


* 


Aoleo ! ce foc mă calcă! 
Neica la Dobrogea pleacă, 
Cu cămaşa necălcată, 
Cu batista nespălată, 

5 Cu chica nepieptănată 
Şi seamănă cu Moş Roată, 


% 


Drăguţul meu, Ionel, 
N-ai murit de mititel; 
Ş-ai murit acuma mare, 
Când nare lelea parale. 


* 


Lasă-mă bădiță'n casă, 
C-afară plouă de varsă 
Şi mă udă pe cămașă 
Şi mă bate muma, acasă. 


* 


Foaie verde măr rotat, 
Toate fetele din sat 
Vor să le fiu de bărbat. 

Hai bădiță, Ghiţişor, 
Ce-mi trimiți atâta dor, 
Prin gurile tuturor ? 

Vino singur dumneata, 
Ţi-oiu da gură cât oiu avea 
Şi din sân ce ţi-o plăcea. 


* 


Altă verde ş-o mătasă, 
M-a trimes mama d-acasă, 
Să joc fata cea frumoasă 
Ş-am jucat-o pe cea slută, 
Că are avere multă, 


* 


Foiţică curcubeu, 
Să mă sui la Dumnezeu, 
Să mi văz norocelul meu. 


%* 


Frunză verde didiţel, 
Aş mânca carne de miel 
Și costiță de purcel 
Ş-aș bea o oca de vin; 
Mă bagă puicuțamn sân. 


%* 


Foaie verde trei călini, 
Auzit-am din bătrâri 

Că nu i bun gardul cu spini, 
Gardu-i bun de scânduri late 
Şi bădița-i cam departe. 


* 


Cântă ţaţa, cântă tare, 
Să te-audă muma mare, 
Că, dacă te-o auzi, 

Un sărut tu vei primi. 

= 


Hei, săraca fetiţa, 

Bine o prinde rochiţa ; 

Dar ar prinde-o și mai bine, 
D-ar trăi bine cu mine. 


* 


Moş Crăciun, Moş Crăciunete, 
Si cu barbă şi cu plete; 
De vii, să vii cu noroc, 
Altfel tu să stai pe loc. 


ă 


Leliţa cu şorțul roș, 

Ca creasta unui cocoș 
Şi tare îi pare bine, 
C-a aprins inima'n mine. 


* 


— Foicică, foi de nalbă, 

Vină, bade, în ogradă, 

Mă strânge la piept odată. 

— Mândră, deseară viu iară, 
5 Să te strâng la inimioară. 


* 


Hop!., la moară, la Hârlău, 
Unde-a fost tata flăcău, 
Ca să-mi prind drăguță eu. 


* 


Ochi negri şi la ţigani, 
Ochi albaştri sunt mai rari. 


Foaie verde foi de nuc, 

Eu la mândra nu mă duc, 
De m-oiu ducea doua oară, 
Nevasta mea mă omoară. 


5 


Delia Brașoveanu 

Uiu... iu... Şi iară, iară, 
Fă-mă, Doamne, "n cele cară 
Carăle din Tutova, 

Fetele din Rahova. 

Când zâmbeşte, 

Te slăveşte, 

Cu cerul te priveşte 

Cu podoaba câmpului, 

Cu mirosul fiprilor. 


* 


Foaie verde colelie, 
Mândra care-mi place mie, 
O cunosc eu dintro mie; 
Că-i dulce la sărutat, 

Ca stupul la retezat. 


Mie, Badiu. 


Frunză verde de scaieţi, 
Hai la horă, măi băeţi, 
Lângă fete vă prindeţi, 
Care'n horă n'o juca, 
Urâtă-i ibomnica. 


* 


la pe loc, pe loc, pe loc, 
Să-mi răsară busuioc, 
Busuioc și siminoc, 
Să-mi vie mândra la joc. 


* 


Cine joacă şi nu strigă, 
Face-i-s'ar gura strâmbă. 
C-aşa-i jocul românesc 
Şi alaiul bătrânesc. 

Să strigăm cu veselie, 
Chiuind de bucurie. 


10 

Iu... hu... iu... Hu... iu... îu.. 
Hai pe loc, pe loc, pe loc, 
Să-mi răsară busuioc. 
Busuioc dela Viana, 

5 S'a măritat ţața lana. 


* 


Cine joacă şi nu strigă, 
Face-i-s'ar gura strâmbă. 
Cine strigă şi nu joacă, 
Face-i-s'ar gura toacă 


k 


Măi moşnege ticălos, 

Dă din picioare mai des, 

— Cum maş da... dară moare, 
5 Dar cu care mă doare, 

Cu acela, eu dau mai tare. 


* 


Frunză verde siminoc, 

la ţineţi hora pe loc. 
Foaie verde foi de fag, 

A sosit cin' mi-a fost drag. 


* 


la una şi la dreapta, 
Şi iute ca săgeata, 

la două... două... aşa, 
Şi-apoi de braţe cu ea. 


* 


Cine joacă şi nu strigă, 
Face-i-s'ar gura pungă. 
Că la joc de n'ai striga, 
Mai bine w'ai mai căuta. 


Frunză verde măr mustos, 

Frunză verde și-o lalea, 
Trei zile alăturea, 

Nu mă satur de-a juca, 
Zi-i, ţigane şi nu sta. 


* 


Zi-i de.brâu... zi-i tot cu foc, 
Să mi-o salt şi eu pe loc. 
Opinca să se plesnească, 
Țărâna să se irosească, 


* 


Frunză verde de rogoz, 
Zi, măi ţigane, ticălos. 
Zi cu vioara ta cea bună, 
Care zice ca de milă. 

* 
Zi-i, ţigane, din vioară, 
Fire-ai a dracului de cioară. 
Zi-i, ţigane, încetişor, 
C'am o bubă la picior. 


% 


l-auzi... i auzi... cum mai zicel.. 
Sănătatea s'o mănânce. 
Sănătatea fetelor, 

Dragostea nevestelor. 


* 
Mândră-i lelea cu cercei, 
Dragă mi-i și fără ei. 
Mândră-i lelea cu mărgele, 
Dragă mi-i şi fără ele, 


+ 


Foaie verde trei lalele, 
De dorul mândruţei mele 
Am friguri cu zghihuele. 

Zi-i, ţigane, să răsune, 
Fetele să se adune. 

Flăcăii şi fetele, 

Fetele şiretele. 

Şi s'o batem tot pe loc, 
Tot pe loc... pe loc... pe loc... 
Că la inimă am foc. 


Lui 


l-auzi, lele, turtureaua, 
Lasă la locul argeaua 

Și vin de-mi vezi vălceaua; 
C-au crescut buruenile 
Şi-au astupat drumurile, 


Tu te duci, bade, te duci, 
Dar dorul de ce mi-l duci? 
Mi l-ai trimis, bade, mie, 
Pe două frunze de vie 
Şi-acum iar îl iei 'napoi 

Şi lași necazul la noi. 


+ 


Uiu... iu... şi bine-mi pare, 
Că v-am prădat ziua mare, 
Fără puşti, fără pistoale, 
Numai cu mâinile goale, 
Am luat mândră ca o floare, 


k 


Boii mei, când aud doina, 
Ară țarina şi moina. 
Boii mei, când le doinesc 
Ară de se prăpădesc, 


* 


Hai noroc, noroc şi bani, 
La urmă moarte "n jidani 
Şi trai bun între gligani. 


5 


Dela Brudin loan, 

Foicică mândălac, 

Spune, Doamne, ce să fac 
Mândruliţei ca să-i plac? 
Fa la mine nu se uită 

Şi inima mi-este friptă. 


* 


Foaie verde ş-un dudău 
Trecui lunca ş-un pârâu, 
Ghiţişor, sufletul meu, 
M-așteaptă mereu, mereu. 


Lai 


Fă leliţă, leagă-ţi câinii, 
Ca să pot veni la tine. 
Pică roua și se ia 
Ş-acolo-i inima mea. 


* 


Ciobănaș cu două oi, 
Mută-ţi stâna lângă noi, 
Să facem caş amândoi 
Să mai dăm la cei flăcăi, 
Să ne scape de nevoi. 


Rediu 


Foaie verde trei măsline, 
la-mă puiule, pe mine, 
Măcar calea jumătate 

Să nu-ți pară așa departe 
Să-ţi duc ceva din greutate. 


* 


Foaie verde de mătase, 

Mă făcu maica frumoasă, 
Să stau cu boeri la masă, 
Să port haine de mătasă. 

Haide. lulu, cel de afară 
la mai cearcă mâine seară, 
Că nu-i vremea în astă seară. 
la bagă bine de seamă, 

5  Că-i bărbatul colea ?n tindă, 
Vezi, mă rog, să nu te prindă; 


S'a dus Gheorghiţă la coasă, 
Şi-a cosit o brazdă două 
Ş-a rupt coasa drept în două 
Ş-a venit la mine 'n sat 

3 Ca să-i dau un sărutat, 
Sânişor de desmierdat, 


* 


Cum oiu vrea așa mă port, 
M-a făcut mama sub pod 
Şi cel care mi-o plăcea, 
Cu acela m-oiu mărita. 


» 


Nu te supăra pădure, 

Că vin fetele la mure, 

Să-ţi culeagă îlorile, 

Să-ţi mănânce murele 
5 Şi flăcăii după ele 

Să fac amor cu ele. 


E. 


Măi loane, Bălăoane, 
Hai cu tata la ciocane, 
Ciocănele, bocănele, 

Să mă joc şi eu cu ele. 


Foaie verde măr mustog, 
Mândre-s fetele din jos. 

Mititică şi nu creşte 

Și iubeşte de prăpădeşte. 
Mititică-i de nevoie 

Şi la toți le face voie. 
Mititică-i de necaz 

Şi la toți le face haz. 


%* 


Pişcă, bade, pe lelea, 
N-aștepta să 'zică ea, 
Ea ar zice; îi rușine, 
Dac-o piști îi pare bine. 


* 


Aulică, ce dor duc! 

Numai noaptea, când mă culc. 
Dimineaţa, când mă scol, 
Trupul mi-este plin de dor. 


a 


Lele a dracului să fi, 

Să mai parte de copii, 

De bărbățelul d'ântâiu ; 

De n-oi merge, und'te'nghii, 
Până'n fundul grădinii, 
Să-mi stingi focul inimii. 


* 


Hei, leliță Mărioară, 

Ochii tăi mă bagă'n boală, 
Sprâncenile mă omoară. 
Zi-i mă-ti să mi te dea, 
Că mi-ai secat inima! 


* 


Cucoanele din Galaţi, 
Cu ghiulufii retezați, 
Mult m-au secat la ficaţi, 

Oişoară bucălaie, 

Dragă mi-e fata” bălaie, 
Că-i mai tare în ţurloae, 
Mai moale la subsuoare. 


*% 


Ziua'i vânt şi noaptea-i brumă, 
Şi la urmă voie bună, 
Dela lel-a cea fudulă, 
Să ne scape de nevoi; 
5  Că-i mai bine pentru”noi. 


* 


Haide, lele, lelişoară, 

Să mai stăm de vorbișoară; 
C-am să-ţi dau ceva prea bun, 
Dela neicuţa din sân. 


* 


Foaie verde bob năut, 
Lung e drumul şi bătut. 
Nu-i bătut de car de boi, 
Nici de turmele de oi; 

5 Ci-i bătut de noi: doi. 


* 


Foaie verde ş-o lalea, 
Cin'nu crede dragostea, 
Dumnezeu să nu i-o dea, 
Să-i dea boală cu anul 

5 Şi dragoste cu dramul. 


E” 


Uiu... iu ş-aş bea rachiu 
Şi de seară-a cui să fiu? 
Ba oiu fi ş-al drage' mele, 
Stăpâna vieţei mele. 

Multe iniimioare strică, 


* 


Uiu... iu şi vai de mine! 
Tare mi-este dor de tine. 


* 


Foaie verde trei căline, 
Cât stă mândra lângă mine 
Toate mi se par senine. 


* 


Foaie verde d-anghinare, 
Fată cu ochi verzi de mare, 
Cu buzele roşioare, 

Cu părul negru şi mare, 
Dă-mi o dulce sărutare, 
Că-i zahar să mi se pare. 


* 


Foaie verde d'avrămeasă, 
Când eram la mama acasă 
Puneam busuioc pe masă; 
Dar de când m'am măritat, 
Fac mâncare la barbat, 
Busuiocul l-am uitat. 


* 


Leliţă dela Munteni 

Vin” colea, la Moldoveni. 
Tu ești mândră la privit, 
Eu flăcău bun de iubit. 


* 


Hai, noroc şi sănătate, 
Că-i mai bună decât toate. 
Hai noroc şi bucurie, 


Foaie verde albăstrică, 
Dragostea de nevestică 
Dragostea noastră să ştie. 

lacă una... lacă două.. 

Lelea cu rochița nouă 

Și cu testemelul verde, 

Să fie dragă cui o vede; 
5 Cu pestelca vişinie, 

Să-mi fie dragă și mie. 


* 


Frunză verde lozioară, 

De-o vară, de-o primăvară, 

Se culcă nevestele afară 

Şi bărbaţii-s duși la plug; 
5 Eu mă duc şi le sărut. 


* 


Foaie verde solz de peşte, 
Câte fete şi neveste, 
Ca Marghioala nu mai este, 
Aşa mândră la privire 

5 Şi la chip făcută bine. 


Dela Hanganu loan-Miunteni. 


Uite-mă cu cine joc, 
Că miroasă-a busuioc. 


+ 


Floricică, floare-albaslră, 

Ce-ai crescut în calea noastră, 
Aşa mândră şi frumoasă, 
Tocmai de potriva noastră ? 


* 


Dragostea de copiliță, 
Ca zeama de prepeliță ; 
Dragostea de fată mare, 
E ca zeama din căldare, 
5 Când îi pui un pumn de sare. 


10 

Hopa, zura, zuruite, 

Dela mă-ta te-oiu lua; 

De te-o da, de nu te-o da, 
Pe fereastră te-oiu fura. 


* 


Frunză verde de cicoare, 

Am o mândră ca o floare 
Ș-o iubesc 
De'nebunesc. 


* 


Foaie verde busuioc, 
Răsădit în acest loc, 

Am plătit de l-a'ngrădit, 
Să fie de dăruit, 

La flăcăi făr'de mustață, 
Care strâng bine în braţă 
Şi sărută cu dulceaţă. 


* 


Foaie verde trei masline, 
Tare-i rău în țări streine, 
Când nu-i puica lângă tine. 


% 


— Foaie verde lozioară, 
Ce-ai în poală, Mărioară ? 
— Busuioc şi portocale. 

— Dă-mi şi mie, Marioară, 
— Nu-ţi dau, că nu am de dat, 
Astă vară ma ploat 

Ş-am plătit de l-am udat, 
Cu bani după sărutat. 
Ş-am plătit de l-a plivit 
Tot cu bani după iubit. 
Ş-am plătit de-adus acasă, 
Cu bani după strâns în braţe. 

Foaie verde lemn trăsnit, 
Cu bădița mă mărit; 

Că cu el eu m-am iubit 
De când era copil mic. 


x 


Fetiţa cu ochii verzi 
Dă guriţa la băieţi. 
Fetița cu ochi căprui 
Fură inima ori cui. 

5 Fetiţa cu ochii negri 
Inima la toţi o pierde. 


* 


Ca să-mi văd ibomnica, 
Dacă ştie a juca. 
hai... ina... lhai... Ina! 


% 


Bordeiaş făr'de gârliciu, 
Pentru mândra vin p-aici. 
Bordeiaş făr'de zăvor, 
Pentru mândra mă omor. 


% 


Florică d-alior, 
Ibomnica lui Ion 
li place şi lui Costache 
Că e fată 
5 Cum se cade, 


* 


Să duc fetele la fragi 

Și flăcăii la hadaragi. 

— Ce-ai fetiță, în cofiţă ? 

— Mure dulce, măi bădiță. 
5 — Dă-mi şi mie, fa fetiţă, 

Fragi și mure și guriță. 


1 
Am venit la joc, colea, 

Pentru mândra dela moară, 
Am pierdut o zi de vară, 
Aşteptând-o să-i vorbesc, 
N-a fost chip nici s'o zăresc. 


* 


De cât vara la arat, 
Mai bine la lelea'n sat, 
Să-mi dea un sărutat. 
Ihai !... Ilha! )ha!... lha! 


* 


Floricică din căpiţă, 
Ibomnica lui Gheorghiţă 
li place şi lui Mitică, 
Că e fată frumuşică. 


Vai! săraca fetiţa, 

De ce o teme mămuţa, 

De ce o teme n-o scăpa, 
Să umble din piatră'n piatră 
Nu scapă nesărutată. 


* 


Foaie verde ș-un rogoz 
Dela noi, dumbravă'n jos, 
Creşte un trandafir frumos. 
Eu mă plec ca să-l miros, 
El se scutură pe jos. 


* 


Foaie verde baraboi, 
De-ar veni lon la noi, 
Să vorbin noi amândoi, 
Că decând n-a mai venit 
Inima mi-a amărât, 
Buzele mi s'au pârlit. 


158 

De-ar fi viea după casă, 

N-ar mai trebui culeasă. 

De-ar fi viea'n deal colea, 

Aş păzi cu mândra mea. 
5 De-ar fi viea mai departe, 

Aş lăsa viea şi toate 

Și la mândra m-aş abate. 


Ei 


Frunzuliță de anglas, 
Alunica din obraz 


Face bădiţei maraz, 
Alunica din bărbie 
5 Face bădiţii să vie. 


* 


Foicică după pârău, 
De-oiu vedea că ţi-o fi rău, 
Vino colea'n patul meu. 
De-oiu vedea că ţi-o fi bine, 
5 Să nu pleci de lângă mine, 
C-aşa suntem blestemaţi 
Nu blestemul lui Dumnezeu, 
Ci al amantului meu. 


%* 


Ui 1... săracul, bine zice, 
Dă-i şi gura, s'o mănânce. 


* 


Hai leliță, la pădure, 

Să culegem fragi şi mure. 
Unde-o fi pădurea deasă, 
Juruita mea să iasă. 

5  Foicică de negară, 

Când dă soarele'n deseară, 
Două doruri mă omoară, 
Bate vântul iarba'ncurcă, 
Dorul mândrii mă usucă, 

Foaie verde ş-un rogoz, 
Mult mă uit pe vale'n jos, 
Dar nu văd pe cel frumos, 
Ca să-mi fie drăgăstos. 


*% 


Foaie verde măr domnesc, 
Ştiu o fată s'o iubesc, 
S'o iubesc cu inima, 

Să nu ştie nimenea. 


*: 


Aş jura, jurai pe cruce, 

Că la mândra nu m-oiu duce. 
Crucea'n două rupe-oiu 

La mândruța, duce-m-oiu. 


* 


Fetiţa de om sărac 

Joacă'n horă cu mult drag. 
Ea la horă când soseşte 
Toată lumea se'nfloreşte. 
Şease zile ea munceşte, 
Sărbătoarea se găteşte. 


% 


Foaie verde arțăraş, 

Mă iubite amoraş, 

Nu mă iubeşti, nu mă laşi, 
Numai cât îmi faci necaz! 


* 


Foicică d'avrămeasă, 

Fetiţa, care-i frumoasă, 
Să-i dai apă cu dulceaţă 
Ş-apoi s'o strângi în braţă, 
S'o săruţi de nouă ori 

Şi să crezi că nu mai mori. 


159 

Cine are amor pe vale, 
Ştie noaptea cât îi de mare, 
Și luna, când îmi răsare. 
Cine-a avut ş-acuma n'are, 
5 Multi se pare noaptea mare. 


* 


— Foaie verde ş-o lalea, 

Guriţă, dragă, eu ţi-aș da, 

Dar mă vede maică-mea. 

— Haide, dar nu-ţi fie frică 
5  Mă-ta nu zice nimică. 

Tot nu-ți pot face dorinţa, 

Că mă vede și tătuța. 

Dar de seară, când o însera, 

Gura dulce eu ţi-oiu da. 


* 


Bate vântul printre fragi, 
Dragi mi-s ochii lelii, dragi. 
Bate vântul printre vii, 


Dragi mi-s ochii cei căprii. 
* 


Când oiu zice lemn uscat, 

M-a făcut mama sub gard, 

Ca să fiu la fete drag. 

M-a făcut mama Sub teiu, 
5 Ca să fiu drag la femei. 


* 


Foaie verde bob de linte, 
O leliţă inainte. 
Foaie verde barlaboi, 
O leliță înapoi. 


* 


Foaie verde pădureţ, 
Daţi-i drumul, măi băieți, 
Şi pe loc n-o mai ţineţi. 

l-auzi una, i-auzi două, 
Intre două, 
Nu te plouă. 
l-auzi două, i-auzi trei, 
5  S-aşteptăm sfântul Andrei. 
lacă trei şi iacă patru, 
Şi-a lăsat lelea bărbatul 
Şi s'a dus la dracul cu-altul. 
lacă patru, iacă cinci 
10 Şi mam aţe la opinci. 
Ba le am, dar nu le-am pus, 
Sunt la soacră-mea pe fus. 
Depănate p& mosor, 
Ș-aruncate pe cuptor. 
15  lacă-i cinci, iacă şeasă, 
Zi-i... zi-i.,. zi-i, că-i bine-acasă | 


* 


Foaie verde şi-un dudău, 
Dă-i drumul la un flăcău. 


* 


Foaie verde peliniţă, 
Dă-i drumul la o leliță. 


Dela Olaru lon, Căzănești. 


11 


RĂDĂUŢI 

Măi ţigane, zi ce-ţi spui, 
De nu, pune cobza'n cui. 
Şi ia mama dracului! 

Măi, ţigane, zi-mi p-a mea. 
Pe struna cea subțirea, 

Ca să joc dac-oiu putea, 
Să mă vadă mândra mea, 
Că deseară merg la ea. 


+ 


Cm” nu joacă horile, 

Bată-l sărbătorile, 

Că pe mine nu m'or bate, 
Că horesc şi zi și noapte. 
Ş-am să joc până la moarte, 
Până le-oiu juca pe toate. 


* 


Tot pe loc... pe loc... pe loc... 
Să mai pun un lemn pe oc, 
Că lemnele sunt de plop, 

Și nu vor să ieie foc. 


* 


Tot pe loc... pe loc... pe loc... 
Să răsară busuioc. 

Să răsară câte-un fir, 

Să miroasă-a trandafir. 
Busuiocul fetelor, 

Dragostea nevestelor. 


167 


168 

Uiu... use. Uite Îl... 

Bine aţi venit, măi fraţi, 

La noi la hram să jucaţi. 
2] 

De jucat aş juca bine, 

Mi-e ruşine de copile. 


Că se uită tot la mine, 
Dar mai tare de femei, 


5 Că se uită la ceoarecii mei! 


%* 


Ţipo ici, 
Că m'am opinci. 

Ţipo cole, 
N-am obiele. 


Cine joacă şi nu strigă, 
Face-i-s'ar gura strâmbă. 
Am jucat, 
Şi mam strigat 


5 Şi gura mi s'a strâmbat. 


* 


Frunzuliţă siminoc, 
Numai roată şi pe loc. 
Tot pe loc şi pe odihnă, 
Ca dracul pe rădăcină. 


5 Rădăcina macului, 


Să o dăm bărbatului, 
Să se ducă dracului. 


* 


Băgică, frumos îţi şage, 
Când joci rusca din Boșcani. 
Hai, băgică, să jucăm, 

Căci fece multe avem. 


5 Avem fece şi flăcăi, 


La Suceava, no hai, măi. 

Cine joacă jocul meu ? 
Numai rața pe pârău. 
S'a dus rața la urzici, 
Și răţoiul la covrigi. 

5 Foaie verde grâu mărunt, 
Lasă brâul la pământ, 
Şi cu a patra pe amăgele 
Și cu genunchiul la podele, 
Şterge-i una, băieţele. 


* 


Nici n'am furcă, nici n'am fus, 
Zi ţigane, să sai în sus. 


+ 


Hai, copii, noi să mergem, 
La Suceava, în. Chiliseni. 
Să culegem buruieni. 
Buruieni de dor, ge jele, 
5 Pentru noi cei jucăuşi. 
Hai la joc, amuș, amuș. 


* 


Hai, copii, să ne 'nvârtim, 
Şi frumos noi să jucăm. 
Cu fecele din Stirbești, 
Ştiu la jocuri holteieşti. 


Dela lrimescu loan, Bilca. 

Frunzuleană busuioc, 
Hai acum, flăcăi la joc. 


Li 


Foaie verde, foaie lată, 
Să joace băiat cu fată, 
C-aşa era altă dată... 
Zi-i măi. 


* 


Frunză verde foi de teiu, 
"Țineţi hora cu temeiu, 
Să joace ăști tinerei. 


* 


Tot pe loc, pe loc, pe loc, 
Să răsară busuioc, 

Să miroase fetele, 

Să sburde ca iepele. 


* 


Cine strigă „Hop“ în joc, 
Dumnezeu să-i dea noroc. 
Şi mai multă sănătate, 

Că-i mai bună decât toate. 





E 


Foaie verde siminoc, 

O lecuţă staţi pe loc. 

C-am să trag un pui de joc, 
Cu mândruța mea, cu foc! 

10 


Huiu.. iu şi bine-mi şade, 
Căci bădița nu mă vede, 
Dar şi chiar de m'ar vedea, 
Doamne, bine mi-ar şedea. 


* 


— Cine trece pe la poartă? 
— Ionel cu chica lată. 
Acel negru şi smolit; 

Că ş-aseară m-a 'nvelit. 


* 


Vai! sărmanul ciobănaş, 
Cum mi-aduce seara caş, 
Dimineaţa urdă dulce, 
Mă sărută şi se duce. 


* 


Leliţă cu ochi albaştri 

Pentru tine trag năpăstii. 
Las'să trag, nu-mi pare rău, 
Că mi-oiu scoate dreptul meu. 


+ 


— Foaie verde foaie lată, 
Ce eşti, mândră, supărată ? 
Las-o'n foc de supărare 
Şi-mi vwno de seară'n cale. 
— Om veni, cum om putea 
Jumătate dumneata, 
Jumătate oiu veni eu, 
C-aşa a lăsat Dumnezeu, 
Să'mpărțim calea în două 
Să facem dragoste nouă. 


* 


Foaie verde de-o sulfică, 
Cu mândruţa frumușică, 
Noaptea mi se pare mică. 


5 

Mână boii, bade, bine, 
Nu ţinea ochii la mine. 
Ochii tăi sunt ochieşei, 
Şi mâncă bouţii mei 
Gura ta e ochişea, 
Mănâncă văcuța mea. 


+ 


— Măi loane, copil prost, 
Spune aseară,, unde-ai fost? 

— Unde-am fost, am dus-o bine, 
Cu puicuţa lângă mine. 


* 


Pentru tine, pui, puiuţ, 
Mult necaz, am petrecut. 
De necazuri... hai şi hai... 
Numai guriță să-mi dai. 


* 


Frunză verde bat-o bruma, 
Mândra, care-o am acuma, 
N-aș da-o pe toată lumea, 
Că-i frumoasă ca şi luna. 


* 


Foiţică peliniță, 

Pentru tine, mândruliță, 
Mă rup câinii pe uliţă. 
Pentru tine, mândro dragă, 
Mă rup câinii şi mă latră 
Și tu nu mai vii la poartă. 


a 


Spune-mi, lele, adevărat, 
Cu ce apă m-ai spălat, 

De aşa m-ai fermecat; 

Că de când eu te-am văzut, 
Zi albă eu n-am avut. 


175 

Când am fost, apoi am fost; 
Nici acum nu-s lucru prost. 
Când am fost, apoi eram, 
La urât nu mă uitam. 

3 Dar acum! Ce vreme, vine?! 
Şi urâtul prinde bine. 


* 


l-auzi, mândro, cucu-ţi cântă, 
leşi afară, de-l ascultă. 
De ţi-o cânta cucul bine, 
Trage nădejde de mine. 

5 Deţi-o cânta cucui rău, 
Nădejdea la Dumnezeu. 


* 


Dă-mă mamă, după Rus, 
Mă sărută amuş, amuș. 

Nu mă da după Român, 
Mă sărută la trei luni. 


+ 


Dragă mi-i lelea din horă; 
Dar păcat, că nu mi-e noră. 


* 


Of]... Sboară doi hulubi pe sus. 
Nu-s hulubi, nici hulubiță, 
Ci leana cu Gheorghiţă. 


* 


Zura... Zura.., eu mă duc, 
Pe două roate de plug. 
Zura... Zura... eu mă trag, 
Pe două rotițe de fag. 

Foiţică g-o lalea, 

Mireasă pe casa ta, 

Cântă cucul şi mierla. 

Cucul gros, mierla subțire, 
5 Tota dor şi despărțire. 

Despărţire cu necaz, 

Mă duc, maică și te las. 


Deja Dionisie Udeșteanu, Suceava. 


177 


12 

Foaie verde-a nucului 
La fântâna bradului 
Vin fetele satului 
Să-şi umple cofițele 
Să-și spele guriţele. 


E i 


Sus pe Argeș, pe la munte, 
In pădure-s fete multe, 
Frumuşele, tinerele, 

Pe pofta inimei mele ! 


* 


Când oiu zice miez de nucă 
La luncă, neică, la luncă, 
La luncă, la codrul verde, 
Că nici naiba nu te vede. 


a 


Foaie verde trei căline, 
Aş muri, moartea nu vine, 
Aş trăi şi mam cu cine. 


* 


Hai, mândro, să trecem dealul, 
C-amândoi ne știm amarul. 
Hai, mândro, să trecem valea, 
Să schimbăm locul şi țara. 
Hai mândro să trecem Oltul, 
Să schimbăm limba și portul. 

Valeu ! codrule fârtate, 
Totdeauna mi-ai fost frate 
Şi de bine mi-ai vorbit 
Şi de dor m-ai lecuit. 


% 


Frunză verde măr domnesc, 
Stau mândro şi mă gândesc ; 
Care cum să o nemeresc 
Şi gândeala cea mai bună 

5 E să plec noaptea, pe lună. 


* 


Frunză verde ş-un mohor, 
Nu mă blestema să mot; 
De mă blestemi ai păcat, 
Că eu nu sunt vinovat. 


%* 


Câte fete cu mărgele, 
Toate-s iubitele mele: 
Cum aş face, cum aş drege 
Eu pe toate le-aş culege, 

5 Să-mi fac traiul şi să mor, 
Legănat la pieptul lor. 


ui 


A plecat nenea Adam 
La pădure de un an, 
Să culeagă merişoare, 
Pentru nişte fetișoare. 


Ei 


Foaie verde măr dungat, 
Lele cu gâtul spălat, 
Ca zăpada de curat, 
Face-m'aș la tine-argat; 

5 Dar ce fel d-argat să fiu?. 
Numai în braţe să te iu. 

Frunză verde lămâiţă 
Pentru tine, făi fetiţă, 

S-a uscat iarba'n poeniță! 
Hai, mândruţo, s'a stropim 
Ş-amândoi să ne iubim. 


E 


Când era iarba de coasă, 
Eu veneam la tine-acasă. 
Când era fânu.'n căpiţă, 
Tu dedeai neichii guriţă. 


* 


Foaie verde avrămeasă, 

Am o puicuță frumoasă, 
Unde pun mâna mă lasă. 
Eu îi pun mâna pe picioare, 
Ea râde de se omoară. 

Eu îi pun mâna pe rochiță, 
Ea mă sărută 'n guriță. 


* 


Foicică foi ş-o floare, 

Dacă aş avea brăţişoare, 
M-aş culca seara cu soare 

Şi m'aş scula 'n prânzul mare. 


* 


Hai leliță, la urzici, 

Tu pe spate, eu pe brânci, 
Tu să numeri stelele 

Şi eu floricelele. 


% 


N-o fă lată... N'o fă lată, 
Şi mai lasă-te pupată. 
Cobza sună bine, măi, 
Invârtiţi-vă flăcăi. 

Hai mândro, să trecem Oltul 
Să schimbăm limba şi portul. 


Ei 


Hai leliță... Hai la joc... 
Nu te ruşina de loc. 


* 


Foaie verde trei căline, 
Dacă vrei să-ţi fie bine, 
Joacă, mândro, lângă mine, 
Ca să-ţi cânte florile, 

5 Şi privighetorile. 


* 


Hop, pe loc, pe loc, pe loc, 
Ca la noi la Topolog. 


* 


Foaie verde sălcioară, 
“Ţineţi hora mai uşoară, 
Să se prindă-o fetişoară. 
“Ține-o, ţine-o tot așa, 

5 Să poată 'nvăţa şi ea. 
Țineţi hora tot mereu, 
Ca s'o pot învăţa eu. 


* 


Am venit la joc, colea, 
Ca să-mi văd ibovnica, 
Dacă știe a juca. 


* 


Uite-așa cum:mă vedeţi, 
Nu mă dau pe cinci băieţi. 
Pentr'un leu, nu-mi leg eu gura, 
Na un leu și dă-mi căciula. 

5  Zi-i, mă... Zi-i mereu. 

Frunză verde mărăcine, 
Nici eu ăsta nu prea-mi vine. 
Foaie verde avrămeasă, 

Să iau alta mai frumoasă. 
Mai frumoasă, mai subțire, 
Ca să poată juca bine, 

Să fie la fel cu mine. 


“k 


Uiu... iu.. la Călmățui, 
Unde-a făcut barza pui. 
Şi bărzoiul m'are loc, 
Intrun fund de boloboc. 
Să-l legăm de penişoare, 
Ca să joace fetişoare. 


* 


Foaie verde de măslin, 
Trageţi hora tot mai lin. 


* 


Foicică salbă moale, 

Pe cărarea cea din vale, 
Frumos trandafir răsare. 
Trandafir şi busuioc, 
Vine mândra mea la joc. 
Ş-om juca, 

Pân'om pica. 


* 


Hai, leliță... Hai la joc, 

Că eu ştiu cum să te port. 
Eu te port așa de bine, 

Ca să vii mereu la mine. 


* 


Joacă, joacă câte una, 
Şi săruta pe Păuna, 
Că are ochii ca mura. 

Sus stele, 
Jos stele. 
Daţi, copii, daţi din picere. 


* 


Nu te da nici tu, nici tu. 
Nici bâdița săracul. 
Nici viţelul de sub vacă, 

Nici mândra care mi-i dragă. 


* 


Foaie verde usturoiu, 
Jucaţi hora ca la noi, 
Să 'nvârtiţi rochiţele, 


Să crape cioboțelele. 


* 


Foaie verde matostat, 
Hai leliță la jucat. 

Azi e zi de jucătoare, 
Mâine e de lucrătoare. 


* 


Ihu... hui, până sunt viu, 

Că de-oiu muri, mort să fiu. 

Ihui, hui, că şi'n mormânt, 

Eu am să joc şi-am să cânt 
5 Şi mândra să mi-o sărut. 


* 


Hai, bade 'n horă cu noi, 
Să-ţi mai treacă de nevoi. 


%* 


Ş-am zis verde barlaboiu, 
C-aşa-i moda pe la noi. 

Sai în jos şi sai în sus, 
Pupă fetele 'n ascuns. 

DO a CI o 


Unul, doi, haideţi băieți, 
După mine cum puteți. 
Frunză verde do richită, 
“Țineţi hora potrivită, 

5 Ca să joace şa mea iubită. 


+ 


Asta-i horă de flăcăi, 
Par'că îi turmă de oi, 
Care joacă ?n sat la noi. 


* 


Hai la sârba, măi flăcăi, 
Să ne prindem câte doi. 
Şi s'o tragem ca la noi. 
Hai şi voi, nevestele, 

5 Să 'nvăţăm copilele. 
Inainte şi înapoi, 
Și la stânga faceţi. 


bela Predescu S. Teodor, Samora 


DÂMBOVIȚA 

Frunză verde păpădie 

Cum te pui, stai pălărie! 
Căci la mândra, când mă duc, 
Stau şi eu și mă usuc, 


* 


Ah! fetiţă, fetişoară, 

Tu ai fi bună domnişoară, 
De ţi-ai face pat afară. 
Cum aș face să viu odată, 
Să te văd cum eşti culcată, 
Cu faţa către perete, 

Cu gura plină de sete, 

Cu vorba te-aș mângăia, 
Cu gura te-aș săruta. 


* 


Cât oiu fi ş-oiu mai trăi, 
Fată mare m'oiu iubi, 
Ş-oiu iubi o nevestea; 
C'aia ştie dragostea. 


* 


Cine zice că sunt mică 
S-a'nşelat, că sunt voinică, 
Căci uitaţi-vă şi'mi luați seama, 
Cum îmi şade cu marama,. 


* 


Joacă, joacă câte una, 
Și sărută pe Păuna. 
Că îi sunt ochii ca pruna. 

Foaie verde ş-o lalea 
la chemaţi doctoru 'ncoa, 
Să-mi spuie inima mea, 
Să vază de am ceva. 

5 — E nişte sânge 'nchiegat 
Dela amor câştigat. 


* 


Foaie verde trei lămâi, 

N'arh o scară, să mă sui 

Sus în slava cerului, 

Să dau drumul dorului, 
5 Jos pe clinii sorțului. 


* 


Şi iar verde peliniţă, 
Vin drăguță la portiţă, 
Ca să dai neicăi guriţă. 
Şi te-oiu apuca de spete 
5 Şi te-oiu săruta cu sete. 


* 


Când oiu zice mărgărit 
Tu eşti mândră la privit, 
Eu voinic bun de iubit. 
Hai, ne prindem frăţiori, 
5 Să fim ca nişte bujori. 


* 


În gară la Leordeni 

Mă'ntâlnii cu puica ieri. 
Mă'ntâlnii şi ieri și azi, 
Mor duşmanii de necaz. 


* 


Ţaţă, cum am face nai, 
Să-ne iubim amândoi ? 
C-așa”i treaba la fetiţe, 
Să dea la flăcăi guriţe, 

Cine joacă periniţa, 

Să-i sărute gurița. 
Pune-o jos... Pune-o jos 
Și sărut-o cu folos, 
Aşează-i perinița bine, 
Sărut-o f4ră ruşine. 


% 


Spune-mi Lino, ce să fac, 
Ca să-i fiu mă-ti cu drag 
Și să nu-mi zică într'una 
Co să-l iau eu cu prăjina ? 


* 


Fă-mă Doamne, pui de cuc, 
Ca la mândra să mă duc. 
Sau un pui de turturea, 

Să mă duc la puica mea. 
Sau un pui de ciocârlie, 
Ca să scap de pribegie. 
Sau un fluturaș uşor, 

Ca la mândra mea să sbor. 


* 


— Hei leliță, und'te duci ?, 
— Ahă, gaică, la urzici, 
— Ahă, lele, merg şi eu. 
— Haidea, mă bădiţă, zău, 


* 


— Foaie verde d-alunică 
Draga neicăi frumuşică, 

Să vii de seară la furcă, 
C-am tăiat un pui de curcă, 
— Măcar fie şi boboc 

Eu nu pot veni de loc 

Că tot n'am avut noroc. 

Uite-o, uite-o, bat-o sfântul, 
Cum îi bate şorţul vântul 
Şi se clatină ca untul. 


Li 


Frunză verde leuştean 
Ţi-a făcut neica tulpan, 
Să ne iubim noi un an, 
Sunt fecior de gardian, 

5 Am condeiul de tufan, 
Unde scriu, nu ştergi un an. 


* 


Ai, lleană, la poiană, 
Să cătăm o buruiană, 
Să dăm mă-ti ca să'moară; 
Că de răul mami-ta 
5 Nu ne putem noi lua. 


* 


Foaie verde de răsură, 
Toată ziua'n bătătură ; 
Toată noaptea gură'n gură. 
Dimineaţa la plecare, 

5 Mă sărutai cu'nfocare. 


* 


Frunză verde siminoc, 
Săra-ul mândru în joc 
Şi copilei norocire 

Să se iubească cu mine. 


+ 


Ihui... hui şi bine-mi pare, 
Că mi-e fina ca o floare 
Şi finul ca un păun, 
Sărută ca un nebun. 

Foicică, floare floare, 

Eu pe deal, puica pe vale, 
Amândoi zăceam de-o boală; 
Mi-e frică să nu mă'nșale. 


* 


Şi iar verde murile, 

S-au tăiat pădurile. 

S-a dus umbra cea frumoasă, 
Unde stam cu-a mea aleasă. 


* 


Foaie verde sălcioară, 
Plânge mândra se omoară, 
Că n'am fost la ea aseară. 


* 


Foaie verd= trei alune 
Cine n-are dor pe lume, 
Vie să-i dau dela mine; 
Că la mine e d-ăl greu, 
Mânia lui Dumnezen. 


* 


Şti mândro, ce-am pus de gând? 
Să plec, să te las plângând, 

Din ochi negri lăcrămând 

Şi-o să'ncalic pe cal murg, 

Mai curând ca să ajung, 

Către deal, la Câmpulung 

Către deal, către Muscel, 

Să trec Prahova cu el, 

Fără să mă ud de fel. 


* 


Foaie verde foaie lată, 
Nu te-oiu crede vreodată 
C-ai să scapi nesărutată 
Și de obraz nemuşcată. 

Foaie verde ş-o lalea 
Cin'nu ştie dragostea, 
Dumnezeu să nu i-o dea. 
Să mi-o dea Dumnezeu mie, 

5  S'o fac floare pe moşie, 
Să mi-o port la pălărie. 


* 


Măi bădiţă, struguri buni, 
Ții-aş rupe, nu mă'ndur, 
Ții-aş lăsa, de s'ar usca 
Şi îmi rupe inima. 
5 Inima şi sufletul 
Că ţi-am aflat năravul. 
La beţie, 
La trezie, 
La spurcata nebunie. 


* 


La Badiw'n fundul grădinii 
A prins dorul rădăcinii. 
L-aş lua să-l bag în casă 
Dramburile nu mă lasă. 

3  L-aş lua să-l bag în sân, 
Nu pot, dramburile-l ţin. 
L-aş lua să-l bag în tindă, 
Ramurile-i dau de grindă. 


* 


Şi iar verde trei oglici, 
Plină-i valea de voinici, 
La tot plopul câte cinci. 
Dar la plopul din cărare, 
5 Şade Ionel călare 
Şi strigă în gura mare: 
Ai, puicuță, în pasu'ăl mare, 
Cu batista cea cu floare, 
Să-mi şterg murgul de sudoare. 

O foiţă d-avrămeasă, 
Du-mă, Doamne, şi mă lasă, 
Unde-s neveste frumoase 
Și găinile sunt grase 

Și bărbăţii nu-s acasă. 


* 


Şi iar verde fir mohor, 
Cocoșăl de pe ţăzor, 
Dă-mi aripele să sbor 

Şi să sbor din pom în pom, 
Pân'la puica pe oblon, 
Să-i spun, să mă jeluesc 
Că pentru ea, eu trăesc. 


* 


— Când oiui zice foi, urzici, 
Fă fetiță, buze dulci, 
Spune-mi mie un'te duci, 
Numa'n fustă şi'n papuci ? 
— Mă duc s-adun floricele 
Pentru scumpuw'inimii mele. 


Dela Fulger Dumitru-Cobia. 


5 


La ciobote, am pus pengea, 
Ca să bat, cât oiu putea. 
Ş-am pus şi nevestii mele, 
Căpuţe la cioboţele, 

Să joace'n lume cu ele. 


% 


Foicică d-o lalea, 

Cine nu poote juca, 
Să-i moară mireasa sa. 
Cine nu joacă la joc, 
Să nu moară'n busuioc. 

Cine'n horă n'o juca, 
Să-i moară ibovnica. 

lară cel ce-mi va urma, 
Să vie, să-i dau p-a mea. 


* 


Hai pe loc... pe loc... pe loc... 
Să-mi răsară busuioc, 
Busuioc verde smântos, 

Din sămânța lui Cristos. 


* 


Foaie verde trei scaeți, 

la eşiţi patru băieţi, 

Şi iar verde foi ş-o fragă, 
Să vedem care ţi-i dragă. 


x 


Frunză verde usturoiu, 

Şi la dreapta câte doi. 
Frunză verde d-o lalea, 
Fugi, neică, nu eşti a mea. 
Şi mi-e frică de belea. 


> 


Frunză verde samulastră, 
Nici cu asta nu fac casă. 
Frunză verde de cucută, 
Fugi d-acilea eşti urâtă. 
Frunză verde ceapa ciorii, 
Fugi d-aici cea uşa morii. 


* 


Uite una, s-o bătae... hop. 
Uite două, 
Cu amândouă, 

Cu mândruța nu mă plouă... 
Hop... hop... 

Frunză verde siminoc, 

Să facem hora pe loc. 
Frunză verde barlaboi, 

Şi la dreapta câte doi. 

Şi să fugi, neică, să fugi, 
Dar să fugi, să nu te'ncurci. 


* 


Bate-mă, snopeşte-mă, 
Junghie-mă, beleşte-mă. 

De mi-oiu face ce'mi-oiu face, 
Eu o să joc, cum mi-o place. 


* 


Taie-mă, răpune-mă, 

In frigare pune-mă. 

De mi-oiu face, ce mi-oiu face, 
Tot o să-mi joc, cum mi-o place. 


* 


Calcă-mă, turtește-mă, 
Frânge-mă, sluțeşte-mă. 

De mi-oiu face, ce mi-oiu face, 
Tot o să-mi joc, -cum mi-o place. 


% 


Drag mi-i jocul românesc, 

Dar nu ştiu ca să-l pornesc. 
Şi de nu voiu porni bine, 

Lesne voiu păţi ruşine. 


* 


Frunză verde de scaeți, 
Prindeţi hora, măi băeți. 
Când oiu zice măr dungat, 
De joc nu m'am săturat. 

20 


Frunză verde ş-o lalea, 
Mânioas-o vino'ncoa. 

Să jucăm acum cu foc, 
Tot bătuta, ici pe loc. 

— Du-te neică dela mine, 
Să nu zici mâine, poimâine 
C-am avut ceva cu tine. 
Frunză verde samulastră, 
Nici cu asta nu țiu casă, 
Frunză verde de cucută, 
Fugi d-acilea ești urâtă. 
Frunză verde ceapa ciorii, 
Fugi d-aici, cea uşa morii. 
Frunză verde mărăcine, 
Frumoasă mândră îmi vine. 
Frunză verde siminoc, 

Să facem hora pe loc. 
Frunză verde barlaboi, 

Şi la dreapta, câte doi. 

Şi să fugi, neică, să fugi, 
Dar să fugi, să nu te'ncurci. 


* 


Foicică de secară, 
Daţi pe stânga, ca aseară. 


E i 


Foiliță mărăcine, 

Du-te neică, dela mine. 

Să nu zici, mâine, poimâine, 
C-am avut ceva cu tine. 


* 


Frunză verde trei scacţi, 
Gata sunteţi, măi băeţi ? 


* 


Săracul mândru e în joc, 
Da'i-ar Dumnezeu noroc. 

Frunză verde merişor, 
Hai la horă, verișor. 
Ca să facem, hora lungă, 
Pân'deseară să ne-ajungă. 


* 


Foaie verde busuioc, 
Trageţi voi, băeţi, la loc. 
Fetele rămân Ja joc, 
Ş-o foiţă, foi de fragi, 

5 Să vedem care li-s dragi. 


* 


Na p-a ta și dă-mi p-a mea, 
C-a dat neica bani pe ea. 


* 


Haidea.. haidea... măi băeţi 
Care vreţi, care puteţi. 
Care nu, mai rămâneți. 
Rămâneţi lângă perete, 

5 Şi mai vorbiţi cu ale fete. 


* 


Hai şi tu încoa, surată, 
Că rămâi nemăritată 
Şi cu floarea neluată. 


x 


Hai, flăcăi, să'ntindem iară, 
Hora cea de altă seară. 

Să prindem câte-o fetiţă, 
S-o sărutăm în guriţă. 


* 


Ş-o foiţă castraveți, 

Şi pe stânga, măi băeți. 

Şi iar verde de dudău, 

Hai la dreapta tot mereu, 
5 Că la stânga e mai greu. 

Foaie verde mărăcine, 

Haid, mândră'n joc-cu mine, 

Ca să-ţi cumpăr eu cercei, 

Papuci de cincizeci de lei, 
5  Alămâi şi portocale, 

Pentru o dulce sărutare. 


Dela Marin loan — Raciu. 


PRAHOVA 

Foaie verde trei s. aeți, 
Aid'la horă, măi! băețţi, 
Care vreţi, care puteţi, 
Care nu... nu vă prindeţi. 
Sunt băeți din alte sate, 
Joacă toţi, care cum poate. 
Sunt băeţi din Secărie, 
Joacă toţi care cum știe... 
Să maibe nicio -mâuie. 


* 


Foaie verde ş-o alună, 
Ş-apoi iurai pe sub mână. 
Pe sub mână de trei ori, 
C-are ochii negrişori. 

Şi e sânul plin de flori, 
S-o săruți să nu mai mori! 


* 


Hai pe loc.. pe loc.. pe loc.. 

Să răsară busuioc, 

Busuioc cu floare verde, 

Când o salți, în nori se pierde. 


* 


Tot pe loc... pe loc... pe loc... 
Să răsară busuioc. 

Busuioc cu floarea verde, 

Când o salţi, în nouri se pierde. 

Popuşoiu cu frunza lată, 
Ho'napoi, gură căscată. 
Popuşoiu cu frunza sură, 
Ho'napoi, gură nebună. 


* 


Frunză verde matostat, 
De când mama m'a fătat, 
Joc ca ăsta n'am jucat. 
Dar acuma oiu să joc, 

5  Până-o sta soarele'n loc, 
Şi luna s'o odihni, 
Şi pe noi că ne-o privi. 


* 


Ţine coada, măi Stoiene, 
Ce te uiţi pe sub sprâncene, 
La fata lui nenea Ene? 


Delia Constantin lon — Teşila. 

Ş-am zis verde flori mărunte, 
Mă culcai p-uh vârf de munte, 
Nu putui de gânduri multe, 
C-am amante mii şi sute, 
Toate trebuie ținute, 

Cu parale cheltuite, 

Una'n deal şi alta'n vale, 
Ş-alta la Urzica Mare. 

Cea din vale m-a lăsat, 

Cea dela Urzica Mare, 

Imi cere mereu parale. 


* 


— Vai de mine! Multe ştii, 
Mă mir, unde le mai ţii? 
— La lelea sub căpătâi 

Şi cu ele mă mângâiu. 


* 


Taci acuma! Taci chitic... 
Nu căta că sunt slăbit 
De boală şi de vărsat; 
Dar eu sunt voinic în sat 
Și la mândre învăţat. 


* 


Câte fete cu cercei, 
Toate-aşteaptă să le cei; 
Câte fete cu mărgele 
Toate-s drăguțele mele. 

Foaie verde! foaie lată, 
Ţi-a fost gura fermecată, 
Ca țărâna de sub prag, 

Ca să nu-ți mai pot de drag; 

5 Ca chita de bujor, 

Ca să nu-ți mai pot de dor 
Şi ca chita de busuioc 

Să n-am parte, nici noroc, 


* 


Ineluş bătut d-argint, 
Amândoi ne-am potrivit ; 
Ineluş bătut d-aramă, 
Amândoi suntem de-o seamă. 


* 


Foaie verde foi de floare 
Fetişoara'n sânu-i are 
Două mere rotunjoare 
Şi flăcăii le iubesc, 

3 Când cu ea se'ndrăgostesc. 


s 


Vai de mine! Ce să fac? 
Care-mi place, eu nu-i plac! 
Vai de mine! Ce să fie? 
Cui plac eu, nu-mi place mie. 


%* 


Foicică d-o lalea, 
Lelişoară, lele fa, 
Par-că mi-a făcut ceva, 
De nu te mai pot uita. 
5 Chiar de te uit două zile, 
Dar îs cu”gândul la tine. 
Dela Mitică Alexandru-Giurgita. 

Frunză verde bob năut, 
Lăsat-am eu jurământ, 
Cine m-o băga'n pământ, 
Să-mi facă cpșciug de nuc 
Și capacul de argint, 

Şi să-mi scrie pe capac 
Tot ce-am iubit eu cu drag. 


%* 


Foaie verde brazi mărunți, 
Mărioară, dintre munţi, 
Fosta-i drăguță la mulți. 
Fostu-mi-ai dragă şi mie, 
Din mica copilărie; 

Te-am iubit cu lăcomie, 
Te-am iubit și te-am lăsat, 
Şi'n armată am plecat. 


* 


— Firei a naibi, măi băiete, 
Mult mă sărutaşi cu sete, 
Par'că la voi nu sunt fete. 
— Ba sunt fete și la noi, 
Dar nu-s frumoase ca voi, 


% 


— Firicel de iarbă neagră, 
A cui eşti, mândruţă dragă ? 
— A celui cu mustață neagră 
Şi cu alunica'n barbă, 

Căci gurița lui mi-e dragă. 

Cântă cucul sus pe crăci, 
Hai, mândră, de mă petreci, 
Barem până'h Cărbuneşti 
Pâna veni'n gară trenul, 

5  Noi'amândoi să bem vinul. 
Pân'a fluera maşina, 
Noi amândoi să dăm mâna, 
Şi să ne sărutăm gura. 


* 


Frunză verde trei agude, 
In grădina cu flori, multe, 
Să şterge mândra pe frunte, 
Nu să şterge d-asudată 

5 Să şterge de supărată, 
Că-i pleacă puiu-n armată. 
In armată de jandarmi 
Face-un termen de trei ani. 


* 


Puiule, când oiu pleca, 

Să dai prin grădina mea, 

Să-ţi mai dea mândra ceva; 

O crenguţă cu mere dulci, 
5  Unde-oiu sta să le mănânci 

Şi aminte să-ţi aduci 

De-ale noastre vorbe dulci. 


* 


La mândruţa de la Jiu, 
A rămas codrul pustiu, 
De când eu n-o mai văzui. 


* 


Foaie verde trei lămâi, 
Spune-mi, mândră, vii, nu vii, 
In grădina dintre vii, 
La pomul cel cu gutui? 

5 Că poteca bine-o ştii, 
Nu-i nevoe să ţi-o spui. 

Frunzuleană bob năut, 
Pus-am gând cu jurământ, 
Cât oiu trăi pe pământ, 
Am să fluer ș-am să cânt 
5 Şi n-am să ducnici un gând; 
Căci gândurile sunt rele 
S-atacă omul de ele 
Până din picioare pică ! 


Dela Dănăşel Nicolae, Crasna 


Sărută-mă, mândră, iară; 
C-a” sosit trenul în gară.! 
Trenul n-a venit să steie; 
Ci-a venit ca să mă ieie. 
5  Sărută-mă mândră bine, 
Să am pe trei ani de zile, 
Până scap de miliţie. 


Foaie verde matostat, 
De m-aş vedea cu bărbat, 
Nu m-aş mai dă jos din pat. 
Să mi-l pup, să mi-l sărut, 
5 Ştii, neică, ca_.de demult. 
Bine-mi şade cu bărbat, 
Dar să fie ş-un amant; 
Când să supără bărbatul 
Să mă duc pe la amantul. 


* 


'Teiule foaie rotundă 
Lasă-mă la a ta umbră, 
Ca să stau cu a mea mândră. 
Voinicel nu te-oiu lăsa, 

5 Că ţi-i mândra tinerea 
Şi-i face păcat cu ea 
Și mi se uscă frunza. 

Cuculeţ, cu pan-albastră, 

Ce tot baţi pe la fereastră ? 

Că nu-s fată, ci-s nevastă, 

Căci, când eram fată mare, 
5 ţi dam guriță matale. 

Dar, de când m-am măritat, 

Dau guriță la bărbat, 

Căci cu el m-am cununat. 


* 


Frunză verde trandafir, 

Mult mă uit și mult mă mir, 
Dac-oiu creşte, ce-oiu mai face; 
C-amu-s mic şi gura-mi place. 


*%* 


Duce, duce, duce-m-aş, 
La fetele din imaş, 

Să jucăm şi să sărim, 
Oile să le păzim. 


%* 


Asta-i, asta-i leliţa, 
C-o cunoaşte bădița 
Şi mi-i face cu mâna 
Şi mi-arată grădina. 

5 Grădina, cu cotituri, 
Bună e de trântituri. 
Grădina, cu flori mărunte, 
Mă gâdilă pe la frunte. 


* 


Lele, cu gâtul spălat, 

Cu mărgeanul răsfirat, 

M-aş baga la tine argat, 

Dar ce fel d-argat să fiu? 
5 Numai în brațe să te ţiu, 

Să-ţi sărut gurița ta, 

Seara şi dimineaţa, 

Peste zi'ntodeauna. 

Fă băciţă, dela oi 
Vino aici lângă noi, 
Să uităm ăle nevoi, 
Să ne iubim amândoi. 


* 


Mariţo, cine te are? 

M'aş culca'n' brațele tale 

Și ţi-aş mânca măr din sân 
Și din gură ţi-aş bea vin. 


* 
Ungurene, dela oi, 
Coboară'n vale la noi, 


Să bem vin din cane noi, 
Să mâncăm carne de oi. 


Dela Stan Ilie, Scoarța. 

Da II N 


La grădina lui lon, 

Toate păsările-mi dorm. 
Numai una mare somn 

Și umblă din pom în pom 
Şi strigă: Ion... Ion... 


* 


Foaie verde foi de cepe, 
Dragostea din ce sencepe ? 
Tot din frânturi de inele 
Şi din şiruri de mărgele. 


E 


Foaie verde de trei cepe, 
Dragostea din ce se'ncepe ? 
Din inele și din bete, 

Din sprâncene frumuşele 
Şi din buze subțirele. 


* 


Ochii şi sprâncenele, 
Obrajii şi buzele, 

Alea fac păcatele. 

De n'ar fi ochi şi sprâncene, 
N'ar mai fi belele grele. 


* 


Alunel derăpănat, 

Drag mi-e badea supărat 
Şi cu părul inelat 

Şi revărsat de bubat, 

Dragă mi-e lelița'naltă, 
Că-mi dă gura peste poartă; 
Dar mai dragă-a mititică, 
Că se suie pe opincă, 

5 Şi-mi dă guriţa de frică. 


% 


Foicică ş-o lalea, 

Mai încet cu dragostea, 
Că s-aprinde braniştea ! 
Mai încet, cu iubitul, 

5 Că s-aprinde pământul! 


* 


— Jiencuţă dela ii, 
Cu buzele nărămzii, 
Cui le păstrezi, mi le ţii 2 
— Cui m-a sărutat întâiu. 


* 


Pădurice, pădurea, 
Lasă-mă la umbra ta, 
Să-mi umbresc mândruța mea. 
Bate soarele ş-o usucă 
5 Şi nu stă, ci vrea să se ducă, 


* 


Faia care e frumoasă, 
Nici iarna nu şade'n casă. 
Ea, din zori şi până'n seară, 
Şade tot pe. prisp'afară 

5 Şi priveşten depărtare. 


* 


Arde-mă şi frige-mă 
Şi spre lelea'mpinge-mă. 
Arde-mă şi coace-mă 
Şi spre lelea'ntoarce-mă. 

Foaie verde, foaie albastră, 
Vecina de lângă casă, 
Nici odată nu te lasă. 


* 


Foaie verde foi de nuc, 
Toate trec, toate se duc, 
Toate rămân la pământ. 
Ce-am iubit, nu pot să uit, 
5 Până m-o băga pământ, 


* Li 


Frunză verde spic de grâu, 
Irindeaua sus, la brâu. 
Două fire, două paie, 
lrindeaua la bătaie. 

5 Uruioace, 

Busuioace, 
Sămâncioară, n'ai mai face, 
Că din sămâncioara ta, 

S'a născut Irindeaua. 

10 Frunză verde de bujor, 
lrindeaua p-un picior, 

Ș-o lalea, 

Şi d-o lalea, 
Ține şirul pe dreapta. 

15 Când oiu zice garotea, 
Ține şirul pe stânga. 
lrindeaua din Galaţi, 
Adusă d-un dorobanț. 
Veniţi, băieți de jucaţi, 

20 Care ştiţi, care nu știți, 
Fi-v'ar ochii afurisiţi. 
Irindeaua din Boştina, 
Adusă de baba Dina. 
Jrindeaua din Vârtop, 

25  Adusă d-un popă schiop. 


Dela Diaconescu Petre-lanca. 


ARDEAL 

Azi îi nor, la noapte-i nor 
lo-mi petrec lumea cu dor, 
Azi îi nor, la noapte stele 
Şi-mi petrec . lumea cu jele. 


* 


Trecui valea, mort de sete 
Măntâlnii cu două fete. 
Amândouă'n haine nouă, 
Săruta-le-aş pe-amândouă. 

5 Aş iubi pe cea mai mare, 
Cea mai mică'mi place tare. 
Aş iubi pe cea mai mică, 
Ce-a mai mare'i mai voinică. 

* 


les afară, luna-i sus, 
Badea o venit şi s-a dus 
Cu boii'n râtul din sus 
Şi de mâncat nu şi-a dus. 

5  l-aş duce eu, mi-e ruşine, 
l-aşi trimite, n-am pe cine, 
l-aşi trimite p-un vecin, 
Până mâine, satu-i plin. 
l-aş trimite p-o vecină, 

10 .Până mâine, lumea-i plină. 
Fă-mă Doamne, ce mi-i face, 
Fă-mă un porumbaș ori graur, 
Cu aripele de aur 
Să sbor către răsărit 

15 Să-mi văd badea ce-am iubit. 
N-am jucat așa cu drag 
Dela mândra, dela steag, 
N-am jucat așa cu jele 
Dela steagul mândrii mele. 

Țucu-ţi, bade, gurița 
Seara, când vine ciorda. 
Țucu-ţi, bade ochii tăi, 
Seara, când dai la viței. 
5 "Ţucu-ţi bade ochişorii, 
Seara, când cântă feciorii. 


* 


lo e-un dor, mândra e-un dor, 
Trebui-ne-ar un doftor. 

Do-n doftor să doftorească 
Ş-o mândră să ne iubească. 


* 


Uscă te, tu codru des; 

Că din tine, nu mai îes, 
Nici beteag, nici sănătos, 
Nici călare, nici pe jos. 


% 


Nu-i da Doamne, nimănui 
Ca mie și codrului: 
Codrului îi dai verdeață, 
Mie necaz pe viaţă. 

5 Codrului i-ai dat ramuri, 
Mie dor şi necazuri. 
Codrului i-ai dat cărări, 
Mie dor şi supărări! 


* 


Eu-s nevastă şi pot fi 
Şi-mi stă bine a chiui. 
Şi-s nevastă cu blândeţe 
Şi-mi stă bine la ospeţe, 
5 Şi pot zice cât oiu vrea, 
Că mi-i slobodă lumea, 
Nu-i legată cu fitău 
Nici acasă cu belceu. 





10 

Cire n-are dor pe lume, 

N-are la popa ce spune. 

Cine n'are omuţ drag, 

Până-i lumea-i tot beteag, 

Că eu mă ştiu de pe mine, 
Cum mi-e astăzi, nu mi-e mâine, 
Cum mi-e mâine, nu mi-e alaltă 
Bine nu mi-e niciodată. 


%* 


Rău mă doare inima 

Şi ziuţa şi noaptea 

Şi'n toată una vremea. 

Să pot zice cu gura, 
După cum mi-e inima 
S-ar mira toată lumea. 
Dar cu gura, nu pot zice, 
Stau în loc şi prind a plânge. 
Taci, inimă'n sânul meu, 
De ţi-e bine, de ţi-e rău, 
Plânge, să ştiu numai eu. 


* 


lubește, bade, iubeşte 
Pe cine mă-ta voieşte, 
Că şi eu voiu iubi, 
Pe cine maica o voi. 


> 


Rău îi stă dorului rău, 
La hotar fără părău. 
La părău fără sălcuță 
La fecior fără drăguță. 


* 


Uşurică-i dragostea, 

La cine ştie a o purta. 
Uşurică ca peana 

La cine o ști cumpenea. 


235 

pre 


Ochișori negri cerniţi, 

Luaţi seama ce iubiţi, 

Să nu v-aflaţi celuiți. 

Ochişori negri rotaţi, 

Luaţi seama ce luați, 
Să nu v-aflați înşelați. 


E 


Trecui valea mort de sete 
Mă'ntâlnii cu două fete, 
Amândouă'n haine nouă 
Săruta-le-aș pe-amândouă. 


* 


Of! mâncatu-s de străini, 
Ca iarba de boi bătrâni. 
Şi mâncatu-s de duşmani, 
Ca iarba de bolovani 

Şi mâncatu-s de oameni răi, 
Ca iarba de mieluşei ; 
Căci mila străinului 

Ca şi umbra spinului. 
Când vrei să te răcorești 
Mai tare te dogorești. 
De-ași trăi ca bradu'n munți, 
N-aș avea necazuri mulți, 
Dar trăiesc ca piatra'n vale, 
Tot cu lacrimi și cu jale. 


* 


Frunză verde de trifoi, 
Când treci, bade, pe la noi, 
Nu te uita drept în curte, 
Că eu am duşmance multe, 
Ci te uită peste sat, 

Să creadă că ne-am uitat. 
Te uită drept în pământ, 
Să creadă că ne-am urât. 

Mult mntreabă inima, 
Doru-mi-e de cineva ? 

Eu tot zic că nu mi-e dor, 
Dela inimă, eu mor! 

Dar nu este om pe lume, 
Să nu dorească pe nime, 
Şi eu, încă, pe oricine. 


* 


Auzit-am și Ştiu bine, 

Că te laşi, mândră, de mine. 
Lasă-te cu Dumnezeu, 

Că mie nu-mi pare rău; 
Numai o ţâră mi-i cam jele, 
C-ai fost maichii pe plăcere. 


sk 


Cine nu ştie dragostea, 
Dumnezeu să nu i-o dea, 
Să mi-o dee numai mie, 
C-o știu din copilărie. 
N-o ştiu c-o-am învăţat ; 
Că mândruța mi-o dat. 


* 


Spune, maică, mândrelor 
Gătele să nu-și mai facă, 
Hore lungi, să nu mai tragă, 
Că feciorii-s concentrați 

Şi prin. tranşee băgaţi. 
Arma este mândra mea, 
Stau în drum, păzesc cu ea. 


* 


Chiui-o-aș ş-aș striga, 
Să răsune ulița, 

Să m-audă bădiţa, 
Să-mi deschidă portița, 
Să-mi sărute gurița. 

Eu mă duc, mândră de mâine, 
Dorul meu ţie-ţi rămâne. 
Du-mi-l şi mi-l răsădeşte 
Și de-oiu vedea că'nfloreşte, 
5 De mine să ai nădejle. 
ară de-i videa că seacă, 
Din pământ, afară l sapă 
Şi dă-l focului să-l ardă, 
Că nu-i dragoste curată, 


10  Că-i de babe fermecată. 
x 


Cine are-num'un dor, 
Trăeşte mai uşor ; 

Da io -atâtea doruri am, 
Câte zile's întrun an. 


* 


lo la mândră "când mă duc, 
Mie patul mi-i făcut. 

Mi-i făcut cin multe flori, 
Să mă duc de multe-ori. 


E 3 


Tu cu pană şi cu sturz, 
Mândra mea cu legănuţ 
Pentru' somnul dintr'o seară, 
Mândra leagănă'ntr'o vară. 


* 


Plângeţi ochi și lăcrămaţi, 
Că voi sunteţi vinovaţi, 
Ce vedeţi nu mai uitaţi, 
Ce iubiți nu mai lăsaţi. 
5 Ochii şi sprâncenele, 
Alea fac păcatele. 
De n-ar fi ochi şi sprâncene, 
N-ar mai fi păcale grele, 
Dar ocin şi sprâncene sunt 
10 Şi păcate pe pământ. 

Aşa-mi vine uneori, 

Să beau otravă, să mor. 

Dar stau în loc şi mă gândesc 
De ce să mă otrăvesc, 

Când am zile, să trăiesc, 

Cu badea să mă'ntâlnesc, 

O vorbă să-i povestesc, 

O vorbă tânguită, 

Cum trăiesc eu necăjită 

Şi de-al lui „dor pustiită. 


* 


De trei ori, am fost să mor 
După poale de fuior. 

De trei ori, am fost să zac 
După poale de bumbac. 


* 


- - Foaie verde lemn bătut, 
Desfă, mândră, ce-ai făcut. 
Ce-ai făcut n'ai făcut bine, 

C- un voinic tânăr ca mine. 
Să-mi las seara boii'n crâng, 
Să viu ta tine plângând. 
Desfă mândră ce-ai făcut, 

Să nu bat boii mai mult. 

— Nu ţi-am făcut să-ţi desfac, 
i-am făcut că mi-ai fost drag. 
Nu-ţi-am făcut ca să mori, 

Ci ţi-am făcut să te'nsori. 

Și nu ţi-am făcut ca să piei 
Ci ţi-am făcut să mă iei. 


* 


Morăriță dela moară, 

Ochii tăi mă bagă 'n boală, 
Sprâncenele mă doboară. 
Ochii tăi mă bagă 'n frică, 
Sprâncenele mi-o ridică. 

Om tânăr înebuneşte. 

5 Dorul de bărbat se leagă, 
Că-i pare luctu cu şagă. 
Că de mine sa legat 
Și'n grea boală m'a băgat. 
S'a luat de o nevastă, 

10  Ş-a lăsat răsboiu?n casă, 
Ş-a ieşit să se iubească, 
Bărbatul ei după ea, 
Bătaie acum să-i dea. 
Ş-a bătut-o rău, bătut, 

15 Cu pătângul dela plug. 


* 


Dragu-mi-i lunca cu nor 
Şi badea cu colop nou, 

Dragu-mi-i lunca cu rouă 
Şi badea cu cisme nouă. 


E 


Doamne, nu-mi da cela bine, 
Ce-mi vrea una vecină : 
Că m-ar scoate noaptea'n drum 
Şi m-ar face toată scrum, 
5 Şi m-ar scoate noaptea?'n cale 
Și m-ar face toată sare. 
S, 
Păcurar din Dealul Mare, 
Nu da oile la vale, 
Să nu mânce florile, 
Că florile-s de trebuială 
5 La 'mpăratul de cerneală 
Să-i cernească puştile 
Pe când vin răgutele. 
Să cernească hainele 


De-ar fi dorul ca odorul, 
N-ar mai îmbătrâni omul. 
Dar dorul cine-l dorește, 
Pe când vin cătanele. 

Vecinuţa dingă mine, 
Intotdeauna, îmi prinde bine. 
Când mă vede la un rău 

Nu mă cură la pârău, 

Ci mi-aduce apă rece 

Şi-mi pune la cap şi-mi trece. 


* 


Dor de Duminica 

L-a făcut ibovnica ; 

Dar dorul din hestea zile, 
L-o făcut niște copile. 

Şi dorul din zi de lucru, 
L-a făcut badea cu plugul. 


se 


Sărac, dar sărac urât, 

Sărac bine din trecut. 

Ce-am făcut de te-am pierdut? 
Căci, în crâșmă nu te-am băut. 
Poate că te-am semănat 

Astă vară 'n dragul brad. 


* 


Pentru mândra care-mi place, 
Nici părinții n-au ce-mi face, 
Nici judele satului, 

Dar nici domnii Statului. 

Că domnii să sfătuiesc 

Eu cu mândra mă iubesc. 


Dela Magda Aurel, Someş-Rece. 


Frunză verde foi de brad 

Şi mirele'i ca un steag 

Şi din steag s'o rupt o cleombă 
Și mireasa-i ca o doamnă. 





16 

Dorul meu, bade, ş-al tău 
Să se facă pod m reu. 
Pod mereu peste Braşău 
Să-mi treacă de dorul tău. 

5 Să trecem tot doi cu doi 
Şi noi, bădiț amândoi. 


% 
— Măi bădiţă, clop turtit, 
Şezi la noi dac-ai venit 
— Dar io mam venit să şed, 
Că io am venit să'ntreb: 
5  N'aveţi fete de mărit, 
Ori neveste de iubit ? 
— Fetele le-am măritat, 
Nevestele-s cu bărbat. 


* 


— Arză-te focul om drag, 
De mână mă duci la iad. 
— Ba eu nu te duc de mână, 
Că vii tu de voe bună. 
5 — Vin, bădiţă, vin cu tine 
Şi prin rău ca şi prin bine. 
Decât trai tot cu necaz, 
Tot de tine nu mă las. 


* 


lată badea, trece dealul 
Că-i cunosc frâul şi calul, 
Că frâul e de Lion, 
Nuiuele badii Ion. 

5 Şi frâul îi de magheran 
Şi numele badii loan. 


* 


Nu te teme, mândră dragă, 
Că cu nimeni nu-mi fac treabă 
Numai cu care mi-e dragă. 

Sub tufă de rosmalin, 

Şade badea şi bea vin 

Și mă cheamă să-i închin. 
— Nu pot, bade, de suspin. 
Pe inimă mi-am călcat 

Şi m-am dus de-am închinat. 
Să trăeşti, bade, cu bine. 
De-i, trăi să fii cu mine, 
De-i muri, să mor şi eu. 

Să ne facă un copârşeu, 
Copârşeu de scânduri moi, 
Să ne 'ngroape p-amândoi. 
Copârşeu de scândură albă, 
Să vadă că ţi-am fost dragă. 


* 


Frunză verde rumăniţă, 

Mă duc de seară pe uliţă 
Tot zicând în flueriță, 
Mândra mea șade'n portiță 
Gata ca ş-o păuniţă. 

Bună seara, mândra mea, 
lo mă duc, tu-i rămânea. 
Inima mi s'a aprins, 

Cu lacrimi deabia am stins. 
Şi mă duc la noi, acasă 
Şi găsii cina pe masă 

Şi cinam şi mai rămasă. 
Pusei lingura pe blid, 

Mă dusei la foc plângând. . 
Prinse maica a "'ntreba: 

— Şiule, da ce-i asta ? 
Ori, te-o nins, ori te-o plouat, 
Ori drăguţa te-o lăsat? 

— Maică, măiculița mea, 
Nu m-o nins, nu m-o plouat, 
Făr' drăguța m-o lăsat. 

Nu hii dragă, supărat, 

Că de nu ţi-i găsi şepte 
Ți-i „găsi batăr o pereche. 

Dragu mi-i câmpul cu pene, 
Şi pe mândra când am vreme. 
Şi mi-i drag câmpul cu flori 
Şi pe mândra 'n sărbători. 


* 


Câte mândre-am avut eu, 
Puteam chiar să hiu ghirău 
Şi pe câte le-am lăsat, 
Puteam chiar să hiu jurat. 


* 


Vai mândruţă ! cum te-aş hate, 
Da mi-s mâinile legate. 

Vai mândruţă ! cum te-aş strânge, 
Da mi-i îrică că îi plânge. 


% 


Câte flori pe coastă "n sus, 
Toate cu mândra le-ampus. 
Câte le-am pus până'n prânz, 
Toate bine mi s'au prins. 
Câte le-am pus pe 'nserat. 
Toate bine s-o uscat. 


* 


Haida, mândră, să fugim, 
Unde-om putea să trăim ; 
C-amândoi ne nemerim 
Şi la ochi și la sprâncene, 
Ca doi puișori la pene. 


* 


M-o făcut maica pe mine, 
Să mă joc mândră cu tine, 
Să mă joc cu ţâţele, 

Ca cu lebeniţele. 


10 

Vai de mine, mândro, mor! 
la-mă ?n braţe şi-mi dă flori 
Şi gură de nouă ori, 

Şi nu mă lăsa să mor 
Pentru-o ţâr de bădişor 


* 


Cucule, pasăre mândră, 
Du-te ?n pădure şi cântă, 
Pe cine-i avea mânie 
Bleastămă-l străin să fie. 
Nu-ţi trebue mai mare rău, 
Fără străin cum sunt eu. 


%* 


Pasăre, cucuț frumos, 

Mi-ai cântat mie de dos: 
De dos mi-ai cântat cam rar, 
Să trăesc cu mult amar; 

Cu amar din cătănie 

Cu a Neamţului simbrie! 
De-aş şti unde locuieşti, 

Ce fel de pasăre eşti, 

Cu puşca te-aş împușca, 

La vultur te-aş arunca. 

Nici aşa nu te-aș lăsa 

Şi mai rău te-aș blestema: 
De trei ori puii să-i scoţi, 
Să ţi-i mânce corbii toţi 

Şi pe tin” de lângă pui, 

Să nu mai cânţi nimănui, 
Căci n-ai mai cântat a bine; 
Făr'a rău și despărţire, 


* 


Vai de mine seara vine 
Şi n-am mai vorbit cu nime. 
Seara vine, seara trece 

Şi n-am cu cine-mi petrece. 

De cât slugă la ghiriş 
Mai bine cu oile?n Criş, 
Ziua cy oiţele 

Noaptea cu fetiţele, 


id 


Dare-ar Dumnezeu să deie, 
Omul necăjit să pieie, 
Să trăiască cui îi bine 
Să se sature de lume. 


Să las fraţi, să las surori, 
Să mă sui la munţi cu flori, 
Ş-aşa"'mi vine câte-odată, 
3 Să las mamă, să las tată, 
Să mă sui la munți”cu piatră. 


* 


“Ține, Doamne, pe nuna 
Să mai cunune una. 
Ține, Doamne, pe nunul 
Să mai cunune unul. 


* 


Cântă cucul pe coteţ, 

Mai avem trei dimineți. 
Cântă cucul pe cotreață, 
Mai avem o dimineaţă. 


* 


Cucule, pasăre mândră, 
Meri în pădure şi cântă, 
Pe cine-i avea mânie, 
Lasă-l străin ca să fie, 
5 Pe cine'i avea necaz, 
Lasă-l la străini rămas. 


* 
Ş-aşa-mi vine uneori, 

Cântă cucul pe fântână, 
Mai avem o săptămână. 
Cântă cucu'n blonă nouă, 
Că mai am o zi ori două, 


* 


Cântă cucu'n par de vie, 
Că mă duc la cătănie. 

Cântă cucwn par de nuc, 
Vine vremea 'să mă duc, 


* 


Cucule, ce pene porţi, 
De pe tin' te iubesc toţi? 
Şi io port pene ca tine 
Şi nu mă iubeşte nime. 


% 


Fă-mă Doamne, ce mi-i face, 
Fă-mă puiul cucului, 

Pe grindeiul plugului, 

Să mân boii badelui, 

Că bădița-i tinerel 

Și nu merg boii de el. 


%* 


Saracă inimă bună 

Nu te-am mai avut de-o lună. 
Nici de-o lună, nici d-un an 
Că nu te mai iau şuhan. 


* 


Vai ! vai !vai! inimă, vai! 
La multe rele mă dai! 

Şi eu câte ştiu de tine 

Şi nu te mai spun la nime. 
Num'odată m-ai văzut 
Toată lumea m-a Știut. 

Și eu câte ştiu de tine 

Și nu te mai spun la nime! 

La toţi le-a cântat cucul, 
Numai mie gândacul, 

Să mă duc, să-mi las satul. 
La toţi le-a cântat mierla, 
Numai mie pupăza, 

Să mă duc, să-mi las ţara. 
Să mă duc în ţări străine, 
Unde nu cunosc pe nime, 
Numai frunza şi iarba, 
C-aia”i în toată lumea. 


* 


Ce s-aude'n verde codru ? 
Se'ngână cucul cu corbul: 
— Taci corbe, nu mă'ngâna, 
Că eu nu ţâiu legea ta; 
Că eu țâiu legea curată 

Și mă spovedesc vreodată. 
— Spune-mi, cuce, popa tău, 
Să mă spbvedesc şi eu. 

— Popa meu e vânător, 
De te spovedeşte... mori! 


E 


Săracă inima mea, 

Că a prins a mă durea, 
Că m-a mai durut odată 
Nici acum nu-i vindecată. 


%* 


Răsboleşte-te inimă, 

Nu sta ca bivolun tină. 
Răsboleşte te vreodată, 
Nu sta ca bivolun baltă. 


* 
In aiastă lume mare, 
Bădiț ca min' nime n'are, 
Aşa tânăr și frumos, 
Gândeşti că din oauă-i scos | 

— Caţi feciori de-a mea măsură 
Toţi la Moldova trecură. 
Acum vine rândul meu, 
Lasă-ţi mândră, dorul tău, 
Acum vine rândul mie, 
Lasă-ţi mândră, dorul, ie, 
— la, bade, dorul cu tine, 
Nu-l lăsa de-amar cu mine, 
Că-s copilă tinerică,, 

Dotul tău, tare mă strică 
Şi ori încătrău mă duc, 

De orice lucru m-apuc, 
Doru- mi vine ca un lup. 
Când îmi vine cât să cânt 
Și eu, de n-aşi şti cânta, 
Jos pe rât eu m-aş lăsa 
Inima de mi-ar crăpa! 

Jos pe rât m-ași tăvăli, 
Inima'n mine-ar plesni. 


* 


Mă dusei la Copşa-mare, 
Mă'ntâlnii c-o fată mare. 
— Un' te duci tu, fată mare ? 
— lo mă duc la Copşa mare. 
Mă dusei la Copşa mică, 
Mă'ntâlnii c'o fată mică. 
— Unbte duci tu, fată mică,? 
— lo mă duc la Copşa mică. 


* 


Meri dorule un'te mâi 

Și te-aşează unde-ţi spun, 
La badea, la căpătâiu. 

De te-o întreba că ce fac 
Spune-i că m'am măritat. 
De te-o întreba după cine, 
Dup'un blestemat ş-un câine 
Şi mă bate'n toate zile. 

Copiliță, copiliță, 
D-astă vară suge ţâţă 
Ş-acum dă badii guriţă, 
La vreme ae neputinţă. 


* 


De-ar hi dor pe cât urât 
N'ar închepe pe pământ; 
Da doru-i mai puține 
Şi-i plină lumea de el! 


* 


Vai de mine! mult dor duc, 

Colea seara când mă culc. 

Dimineaţa când mă scol, 

Is cu ochii plini de somn 
5 Şi cu sânul plin de dor. 


Dela Magda Ovidiu, Someş-Rece, 


De-ar fi dorul ca pădurea, 
Eu l-aş tăia cu securea, 
De-ar fi dorul ca holda, 
Tăia-l-aş cu secera 

5 Şi eu de el aș scăpa; 
Dar doru îi mare câine, 
Nu-l poate omorâ nime. 


= 


Măgheran, măgherănuţ, 
Ce vii, bade, aşa blânduţ? 
Doară ţi-o spus oarecine 
Să nu şezi, bade, cu mine? 
5  Şezi bade, cu cine-i vrea; 
C-a mea peană n-o scădea. 
Peana ta din clopul tău 
S-a usca de dorul meu. 
S-a usca, s-a veşteji 
10 Şi ca mine n-ai găsi. 

Dorul meu pe unde umblă 
Nu-i pasăre, să-l ajungă. 
Dorul meu pe unde sboară, 
Nu-i pasăre, să-l doboare. 


* 


Dorule, judecător, 
Nu mă judeca să mor. 
Judecă-mă să 'trăiesc, 
C-am doi ani, să cătănesc 
Ş-o mândruță s-o iubesc; 
C-am doi ani de-a cătăni 
Ş-o mândruţă de-a iubi. 


= 


Când m-ajunge dor de mers, 
Mă duc pe deal, ca pe şes. 

Când m-ajunge dor de ducă, 
Mă duc pe deal, ca pe luncă. 


* 


— Dorule ce caţi la noi? 
— Cat o vacă și trei boi 
Ş-o pereche de buze moi. 


* 


Măi bădiţă, de-al tău dor, 
Dela inimă, să mor, 
Că de mult ce pătimesc, 
La inimă, mă topesc. 
Cât pot nu m-aș arăta, 
Dar mi se vede fața, 
Că-i galbenă ca ceara! 
Măi bădiță, voinic blând, 
trei ori, pe zi te plâng, 
Dimineaţa pânăn prânz, 
Şi din prânz, până seara 
Ş-așa toată vieața 1 

De-ar fi dorul vânzător, 
M-aş face neguţător 

Şi mi-aş pune şatra'n poartă 
Şi-aş vinde la lumea toată. 
Şi mi-aş pune şatra'n prag 
Ş-aş vinde mândrii cu drag. 


* 


Mânce-te focul necaz 

De tânăr copil te-am tras: 
De tânăr făr' de "mustață, 
Mi-ai pus pușculița 'n braţă. 
Na, copile, de te 'nvaţă; 
Că de nu te-i învăța, 
Multe pălmi îi căpăta. 


* 


Bate, Doamne, Neamţu ?n cale, 
C-a luat ce-a fost mai mare. 
Bate, Doamne, Neamţu 'n drum 
Ca luat ce-a fost mai bun. 


+ 


Dela Bălgrad, la vale, 
Mere un căpitan călare, 
Cu trei sute de catane. 

— Une duci catanele? 

— Da, în foc, săracele. 
— Nu le băga tare'n foc, 
Cam un frate la mijloc, 
Cu pană de busuioc. 
Pana vântul i-o bătea 
Ochii şi gura râdea. 


a 


lo cu mândra ştiu ce știu 
Din cătănie iară viu. 

lo cu mândra fac ce fac 
Din cătănie iar scap. 


19 

— Dorule, de unde vii, 

— Din fundul Galiţii. 

— Dar acolo ce-ai cătat? 

— Da cu Ruşii m'am luptat. 
M'am luptat din deal în deal, 
Până i-am scos din Ardeal. 
M'am luptat din coastă *n coastă 
Până i-am scos din țara noastră. 
Nu e nalbă, nu e iarbă, 

Numai sânge până 'n barbă. 
Sânge de-a Muscalului 

Până ?n coama calului. 

Sânge şi de-a Turcului 

Până ?n gâtul murgului. 


+ 


Spusu-mi-o măicuța mie 
Să nu port pană mieruie, 
Că mă ia la cătănie. 

De maica n'am ascultat, 
Pană mieruie am purtat, 
La cătănie m'a luat. 

La cătane n'am fost bun 
Şi m'o pus Neamţu la tun, 
La tun negru de mătasă 
Şapte ani să nu viu acasă. 


* 


D'auzit-am dintr'un om 
Că cine-i catană-i domn. 
Las'o la focul domnie, 
Care-o duci în cătănie 
Cu ciorbă și alămăie. 


* 


Bate, Doamne, pe d-ăla 
Care scrie cu peana, 
Cu peana *n cănțălărie 
Feciorii la cătănie. 

Cât e lumea pe sub soare 
Nu-i bine ca'n şezătoare, 
Când se stinge lumina, 
Badi-i creşte inima 

Și mândruţii asemenea, 


* 


Pe marginea Dunării 
Merg voinicii săracii, 

Cu armele zurăind, 

Cu papucii tropăind. 
Tropăind cu papucii, 
Blestemându-și părinţii, 
De ce i-au făcut pe ei, 
Tinerei şi sprintenei. 

Nici părinții nu-s de vină, 
Că şi ei destul suspină. 


%* 


Hai, Florică *n deal la cruce, 
De vezi Neamţul cum mă duce, 
Cu cămaşa nespălată 

Cu gura nesărutată. 

Și cu cămaşa cea nouă 

Cu inima ruptă "n două, 

Ca să mă ia de lângă tine 
Pentru şapte ai de zile. 


* 


Vino, mândră, jos, la vale, 
C-o ţipat mazărea floare, 

De gândeşti să ne iubim, 

Ai mazărea s'o plivim. 

De gândeşti să ne lăsăm, 

La mazăre, foc să dăm. 

Să meargă fumul prin sat, 

Să se ştie cu-adevărat, 

C-am fost dragi şi ne-am lăsat. 

Badea negru ca pământul, 
Dar mi-e drag ca sufletul! 
Badea negru ca tina, 

Dar mi-e drag ca inima |! 


% 


La vie sub răzăşel, 

Şade badea cenășel, 

Şi vinde vin roşior, 

Cine bea-i trece de dor. 

Dă-mi bade, să beau și eu, 
Să-mi treacă de dorul tău, 

Că d-un an beau apă rece 

Și de-al tău dor nu-mi mai trece. 


% 


Dragă mi-e lelița *naltă 

Că-mi dă gură peste poartă, 

Dar lelița mititea 

Sare gardul ș'o proptea 

Şi se fură 


De-mi dă gură. 


* 


La fântână,ila isvor, 

Sub etaj de foișor, 

Se *ntâlneşte dor cu dor 
Se sărută până mor. 

Dar din cei codri pustii, 
Vine dorul bădiţii. 

La fântână se opreşte 

Şi din gură aşa grăieşte: 
Bade dragă şi mă 'ntreabă: 
— De unde vii, bade dragă? 
— Din lumea cu florile, 
Unde păscui mielele 

Şi iubii copilele. 

Mândră, de când ne iubim, 
Iți miroasă gura a vin 

Şi braţele a rosmalin. 

Şi-ţi miroase gura a bere 
Şi brațele a cârâjele. 


* 


Spune, bade, maică-ta, 
Să-şi pue cina pe masă, 

Şi să cine, să-i ticnească; 
Că nu i-oiu fi noră 'n casă. 
Dar şi noră de i-oiu fi, 

Cu mine a putea trăi; 

Că sunt fată tinerea 

Și m-a mâna unde-o vrea. 
Şi sunt copilă cu minte, 
Nu le-oiu lua toate "nainte. 


Dela Magda Viorel, Someș-Rece 


Când vin mândruţă la tine, 
Maica strigă după mine: 

— Dragul maicăi, măi copile, 
Părăsește-ţi ulița 

Şi-ți urăşte mândruţa. 

— Ulița oiu părăsi 

Mândruţa nu oiu urâ. 


* 


Măi bădiță lonaş, 
Face-te-ai călugăraș, 

La mânăstire la Blaj. 

Că și eu, bade, m'oiu face 
Pasăre cu glas subțire 
Ş-oiu cânta prin mânăstire, 
Până te-oiu scoate din fire. 
Când oiu fi mai necăjit, 

Eu oiu cânta de-al tău urât, 
Când oiu fi supărat, 

Eu oiu cânta de-al tău bănat, 

Ştii tu bade, ce ziceai 
Seara la noi, când veneai 
Şi lângă mine şedeai: 
De-ar fi câte şi mai câte, 
ie toate îs urâte, 
Numai eu îs draga ta 
lubită ca inima! 


* 


Vai de mine! ce să fac 
Că drăguțul m'a lăsat ? 
Nu m'a lăsat de urâtă 

Ci m'a lăsat de pârâtă. 
M-a pârât vecina mea, 
Pân” ce mam haine ca ea. 
Dar eu când m-oiu mărita, 
Spini în ladă n'oiu băga. 
Nici pietri, dar nici spini, 
Nici haine dela străini. 
Mânce-te focul străin 
C-amar ești ca şi! pelinul. 
Dar pelinul nu-i amar, 
Pelinul face sămânță, 
Străinul e fără credinţă. 


* 


— Vină bade n toată seara, 
Până *i gălbui ca ceara. 
— Eu mândră, atât oiu veni 
Până te-oiu îngălbeni. 


* 


Săracă, inima mea, 

Mult se scaldă 'n voie rea, 
Ca ş'o broască în vâlcea. 
Săracul sufletul meu, 

Mult se scaldă *'n sânge rău, 
Ca ş?o broască 'ntr'un pârău. 


1% 

Pân' ce nu-s frumoasă bine, 
Nu mă dau pe ori şi cine. 
Pân' ce-s mică, negricioasă, 
Nu mă dau pe cea frumoasă. 


* 


Mândră, de dragostea noastră 
A *nflorit doi pomi în coastă. 
A "'nflorit şi mau legat, 

C-au văzut că ne-am lăsat. 


* 


Fi-ai-ai tu, mândră, fi 
Fi-ai-ai noră măicuţii. 
D'apoi mie ce mi-oiu fi? 
Ce i-o fost maica tatii. 

5  Astă, mândră, bine, mere 
Fi-o-ar noră maichii mele. 


* 


Pentru ochi ca mura coaptă, 
Inconjurai pădurea toată. 
Pentru ochi ca murele, 
Inconjurai pădurile. 


= 


Chiui-o-aş.. chiui, 
Doar badea m-o auzi 
Şi'nainte mi-a ieşi 
Cu oiaga cu berea, 

5 Cu bliduțul cu mierea. 


+ 


Foaie verde, amu se face, 
Ce iubesc maichii nu-i place. 
De-ar plăcea maichii ca mie, 
Mâine ar merge'n cununie. 

Prietenă gălbinăreasă 

Ce ești pe mine piznoasă 
Şi pe maica mânioasă, 
Pân'ce m-o făcut frumoasă? 
Dar nu-i vina măicuţii, 
C-asta-i vina moşiţii, 

C-a pus flori în scăldători, 
Să fiu dragă la feciori. 
Mi-a făcut cunună verde, 
Să fiu dragă cui mă vede. 


% 


Măi bădiță, pentru tine 
Mult mă mustră a noş' pe mine. 
Bade, pentru dumnea-ta 
Mult mă mustră măicuţa. 

La fântână 

Nu mă mână, 
Numai odată'n săptămână. 

La părău, 

Nu mă duc eu, 

La pârleaz, 

Nu-mi dă răgaz. 
Cată, bade, să te las. 


s% 


Ştii, mândruţo, ce ţi-am spus 
Aseară, colea, din sus. 
Unde-or fi oameni mai mulţi, 
La mine să nu te uiţi. 
Unde-or fi mai puţinei, 

Să te uiţi în ochii mei, 

Că sunt frumoşi ca şi-ai tăi. 


* 


De-ai ști mândră, ce mi-i gândul, 
Plânge-ai de-ai uda pământul. 
De-ai şti mândră, ce mi-i voia, 
Plânge-ai de-ai uda ca ploaia. 

Duce-m-oiu cu mândra'n lume, 
Mă tem că mi-or pune nume: 
Mie grâu şi ei tăciune. 
Duce-m-oiu cu mândra'n ţară, 

5 Mă tem că mi-or pune iară: 
Mie grâu şi ei secară. 


* 


Badea tânăr şi înalt, 

Pe mine m-a înşelat. 
Badea tânăr şi subțire, 

Pe mine m-a scos din fire. 


* 


—Tu te duci, bade, sărace | 
Eu cu dorul ce m-oiu face? 
— Tu vei face, lele bine, 
Rămâne satul cu tine 

5 Şi mai sunt voinici ca mine, 


+ 


Fie voinici, câți butuci, 
Dacă tu, bade te duci. 

Fie voinici, cât şi brazi, 
Dacă tu, bade, mă laşi. 


* 


Măcar câtă plouă, ploaie, 
Inima mea nu se moaie; 
Că inima îi de piatră, 
Nu se moaie niciodată. 


* 


„ morţii tăi de pui de luncă! 
Mândru-i cânţi badii de ducă . 
Şi mie de jale-adâncă ! 
. morții tăi de pui de vale! 
5  Mândru-i cânți badii de cale 
Şi mie de lungă jale! 

Inima mea voie n-are, 
C-a băut apă din vale. 
Inima mea nu-i voioasă, 
C-a băut apă măloasă. 


* 


Dragu-mi-i paharul plin, 
Omul tânăr, nu bătrân. 
Dragu-mi-i paharul ras, 
Omul tânăr, nu rămas. 


* 


Pentru tine, mândră dragă, 
Vin jandarmii şi mă leagă. 
Pentru tine, mândră scumpă, 
Vin jandarmii să mă ducă. 
Ai, neamțule und'mă duci ? 
Până'n graniţă la Turci. 
Șă ţiu caii Turcilor, 

Să duc dorul mândrelor. 
Să țiu caii de căpestre, 

Să duc dor dela neveste. 
Să iu caii de șeiuţă, 

Să duc dor dela drăguță. 


Li 


—... morţii tăi de coarbă neagră 
Ce-ai făcut de îmi eşti dragă ? 
—N-am făcut bade nimică, 

Drag ţi-am fost dragă de mică, 
Căci ştii tu, bădiţă ştii, 

De când eram mici copii, 

Ne plimbam prin pajişte 

Şi vorbeam de dragoste. 


* 


Drag îmi e carul cu grâu 
Şi mândruţa pela brâu. 
Drag îmi e câmpul cu îlori 
Mândra pe la cingători. 

Mureş, pe marginea ta 

Nu s'ar mai face iarba, 
Numai plopul şi salca 

Și răchita săraca 

Să mă plimb cu mândra mea. 


%* 


Frunzuliță foaie fragă, 
Scrie-mi carte, mândră dragă. 
S-o scrii tu, cu mâna ta, 
Să-mi astâmpăr inima. 

De mi-i scrie cât de_rău 
Să-mi astâmpăr sufletul meu. 
Căci eu când gândesc la tine, 
S-aprinde sufletu'n mine. 
Când gândesc la dumneata 
Mi s'aprinde inima. 


* 


Magheran frunzuţă lată, 

Bine te-am lucrat odată. 

Te mai lucre cine-o vrea, 
Căci mi-am lucrat partea mea. 
Te mai lucre fiecirie, 

Căci te-am lucrat pentru mine, 


Hai, bade, să ne iubim 
C-amândoi ne potrivim : 
Şi la ochi şi la sprâncene 
Ca doi porumbei la pene. 
Şi la stat și la umblat : 
Şi la dulce sărutat. 


* 


Nu mi-e dragă lumea'ntreagă, 
Numai om care mă'ntreabă. 
Nu-mi sunt dragi toți oamenii, 
Numai care ştiu iubi. 





indemnuri Satirice și de Dragoste 


Vai pelin, pelinule, 
Amare ţi-s frunzele, 
Ca şi mie zilele. 
Amaru-i tuleiul tău 

5  Aşa-i şi sufletul meu. 
Amară'i frunza pe tine 
Ca şi inima în mine. 


* 


Mult mă mustfă preotul, 
Ca să-i spun ibomnicul. 

Ibomnicul nu l-oiu spune 
De m-o lega şi cu fune. 


* 


Și mă mir că multe ştiu 
Dar mă mir, unde le ţiu. 
După uşe, 
Intro mănușe. 
5 In poiată, 
Sub lăcată, 
Şi le slobod câte-odată, 
Când trăesc tot supărată. 


> 


Tuturor le pare rău, 
Că-i frumos bărbatul meu, 
Dar mie îmi pare bine, 
Că e mai frumos ca mine, 


Dela Naș Eiena — Vechea, 


Mergând seara pe uliţă, 
Mă'ntâlnii c'o copiliță, 
Cerui gană de-o groşiţă. 
— Eu nu-s fată de şătrar 
5 . Să dau gura pe grițari. 
Ci, eu-s fată tinerea 
Ș-oiu da gura cui oiu vrea. 

Pârăiaş cu apă rece 

Pela poarta mândrii trece, 
Da-o-ar Dumnezeu să sece, 
Să rămână numai tina, 

5 Să mă iubesc cu vecina, 
Să rămâie numai malul, 
Cum am rămas eu cu dorul. 
Vecina de lângă mine, 
Totdeauna îmi prinde bine. 

10 Vecina de lângă casă, 

Nici odată nu mă lasă. 


* 


Nu m-a făcut maica mută. 
Să nu chiuiesc la nuntă, 
Că eu cu cât chiuesc 
Cu atâta mă'nveselesc. 
5 Bag dragoste în unul, în altul, 
Până mă iubeşte satul. 


* 


Intr'o seară pe uliţă 
Intâlnii a mea drăguță. 
Eu râsei, dar ea nu râse, 
Inima mi se aprinse, 

5 Eu grăi, ea nu grăi, 
Inima mi se topi 


* 


Mult le-am spus ochiților 
Să nu fie lăcomoşi 
Pe oamenii cei frumoşi. 
Tot le-am spus şi nu m-ascultă 
5 Tot la cei frumoşi se uită. 


* 


Verde-i codrul şi'nflorit, 
Eu tânăr şi necăjit. 
Verde-i codrul şi'mpănat 
Eu tânăr și supărat! 

Supărată mi-s şuhan 
Numai voe bună n-am. 

Voe bună pociu-mi face, 
Totdeauna, când îmi place. 
Voe bună pot avea, 
Totdeauna, când oiu vrea.3 


E” 


Chiuir-aş chiui, 
Chiuir-aş nu cutez, 
Că mă vede bărbatul 
Şi-mi tot face cu capul 
Să nu chiuesc cu altul, 
Că se teme c-oiu muri 
Și ca mine n-a găsi. 


% 


Mână, bade, boii bine 
Nu ţinea ochii la mine. 
Ochii mei îs mari celăi 
Şi-or celui boii tăi. 


* 


Mă dusei Marţia la târg 
Să văd boii cum se vând, 
Vacile cum se plătesc, 


Mândrele cum se iubesc. 
3% 


Bădiţă, cu ochi bârnaci, 

Negru ești și bine-mi placi, 

Pân'ce sunt alții mai albi, 

Nu gândi că mi-s mai dragi. 
se 

Frunză verde de pe coastă, 

Frumoasă-i mireasa noastră. 


Frunză verde de pe tău 
Nici la mire nu-i stă rău. 

Maică, pe obrazul meu, 

Merg lacrimile pârău. 

Dar de lacrimi nu bag seamă, 
Că le şterg cu ast'nătramă. 
Dar mi-e milă de obraz, 

Că rămâne fript şi ars! 


* 


De-ar veni, cine mi-e drag, 
Măcar, numai până'n prag. 
Ca să-l iubesc. din vedere, 
Dacă altcum n-am putere. 
Că eu mult mă mai gândesc 
Cum să fac ca s-o iubese, 
Mă gândesc ziua și noaptea, 
Până alăturea cu moartea. 
Ori şi cui oricât aș da, 

Să facă să fie a mea, 
Mândrulița, săraca ! 


* 


Astă vară, n'a fost vară, 
A fost numai foc şi pară, 
De m-a ars la inimioară, 
De-o fi şi la vară tot așa, 
Ce-o fi de inima mea? 


* 


Nu te ţinea, bade, mândru, 
Că la tine nu-mi stă gândul, 
Că gândul și de mi-ar sta 
Măicuţa mea nu m-ar da. 


* 


Uiu... iu că şi eu viu 
Dela moară, dela râu, 
Cu fărina măcinată, 
Cu gura nesărutată. 

Vrear-ar fetele să mor 

Să rămâie badea lor, 

De mor azi, de mor mâine, 
Badea lor nu le rămâne, 

Că-l duc în pământ cu mine, 
Pe mormânt să-mi pue flori 

Şi acolo cu feciori. 

Până'n groapă, până'n pământ 
Şi acolo cu drăguţ ăl sfânt. 


* 


Badeo, dacă vei veni, 

Hai prin fundul grădinii, 
Să-ţi dau gura şi ochii; 
C-apoi nu ştiu ai cui or fi, 
Ochii mei şi cu a badii, 
Numai nu ştiu vorovi. 


% 


Măi bădiţă, fir de grâu 
Bine-ar fi să nu te ştiu, 

Că de când te ştiu pe tine, 
Moartea o ştiu şi alt' pe mine, 


* 


Auzit-am, auzit 

Că se face moară'n vânt, 
Eu acolo duce-m-oiu, 
Mare morar face-m-oiu, 
Rând la fete face-voiu, 
Şi la neveste mai apoi. 


* 


Pentru tine, bade'nalt, 
Maica nu mă lasă'n sat. 
La fântână, nu mă mână 
Numai odată'n săptămână. 
De acas' nu-mi dă răgaz 
Că se teme de necaz. 

La şezătoarea de sus, 
Fierb fetele cucuruz, 
Şi fac focul cu nuiele, 
Să meargă flăcăi la ele. 


* 


Scris îi drumul cu cărbune, 
Am un drăguţ dus în lume. 
Scris îi drumul cu cerneală, 
Am un drăguţ dus din ţară. 
Neamţule, crucea te bată 
L-ai suit pe car de foc, 

Şi l-ai dus trei mii de loc 
EI se uită să mă vadă. 
Dar de unde m-a vedea 
Că l-ai trecut din țara mea? 


Dela Nataci lon - Răscruci. 


10 


Strigă bădiţa din deal, 

Ar veni şi m'are cal. 

Vină, bade, și pe jos, 

Ce te ţii aşa fălos ? 

Că n-ai boi cu coarne lungi, 
Nici n-ai parale în pungi. 
Și n-ai vaci cu coarne largi, 
Numai amarul ce-l tragi, 
Măi, bădiță, cu păr tuns, 
Ne-am iubitpe sub ascuns, 
Cine ne-o văzut ne-o spus. 
Cine nu'ncăpea de noi, 
N-ar avea haznă de boi, 
Nici de staulul cu oi. 


* 


Dă-mă mamă, unde trag, 
Să viu la tine cu drag. 

Nu mă da unde ţi-en gând, 
Să nu viu la tine plângând. 


10 


15 

Hai, mândră, să ne iubim, 
De luat, să nu gândim, 
De luat suntem departe, 
Ca și Turda de Orade. 


Mândră, mândruleana mea, 
Ne-am lua, nu cutezăm, 
Ne-am lăsa, nu ne putem. 
Ne-am lua, da ni-i păcat, 
Ne-am lăsa, da ni-i bănat. 


* 


—. Mândră, mergând dela tine, 
Tâlnii cârduri de copile, 

Mai frumoase decât tine. 
Mândră, farmecele tale, 


Stau în drum şi nu-mi dau cale. 
Că tu mândră mi-ai făcut, 

Cu tortul de pe aşchiţe, 

Cu păr galben din cosiţe 

Şi cu tortul de pe gheme, 

Cu păr galben din sprâncene. 
Desfă, mândră ce-ai făcut, 

Nu mă mânca fără rând. 
Desfă tortul de pe gheme, 

Nu mă mânca fără vreme. 

— Ba io, bade, n-oiu desface, 
Că de-oiu şti, înc-oiu mai face. 
— Mândră, mândruleana mea, 
Da şi eu îți-oiu făcea. 

De-i şedea mândruță'n prag, 
Cu şiruţul tras în ac, 

Cu mâna pe cusătură 

Cu ochii pe curmătură. 
Niciodată, nu-i împunge, 
Numai îi suspina şi-i plânge. 
"Ți-or curge lacrimile, 

De-or uda picioarele. 

Aseară fusei în sat 

Şi-mi văzui mândruța'n poartă, 
Ca un păunaş gătată. 

Eu îi dădui bună seara 

Şi ea n'a zis nimica. 

Eu am zis şi ea n-a zis, 
Inima mea s'a aprins, 

Cu lacrimi de-abia o-am stins. 
Mă dusei la maica acasă 
Şi-mi găsii cina pe masă 

Şi mâncai şi mai rămasă, 
Lăsai lingura pe blid 

leşii afară plângând. 

Ce-i veni măicuţii'n fire 

Că mai am pe oare-cine 

Şi din graiu „aşa grăia: 

— Lasă, nu te supăra; 


Câmpu-i plin de iarbă verde 


Și lumea-i plină de fete. 
Ți-i alege tu pereche, 

De nu una, sunt şi şapte. 
— Maică, măiculița mea, 
Ceru-i mare, sfele-s multe 
Şi mai mari şi mai mărunte ; 
Dar numai una ;îi ca luna, 
Ca luna de luminoasă, 

Ca mândra mea de frumoasă. 
Când îi în haine de purtat 
Mândra mea plăteşte-un sat. 
Când îi în haine mai bune 
Mândra mea plăteşte-o lume ! 
Şi mă-sa din graiu grăia: 
— Aia n'a fost niciodată, 
Să plătească o lume o fată. 


% 


Somnu-mi-i şi aş dormi 
Pe suman păcurăresc, 
Pe braţele cui doresc. 

Drumul Clujului se gată 
Al dorului niciodată. 


%* 


Vai | mândrulițele mele, 
Strângeţi-vă toate trele, 
Şi-mi vorbiţi încetişor : 
Vorbe scumpe de amor. 


% 


Hop... nană, ia-mă în poală 
Și mă du la şcoală 

Şi-mi dă carte de 'nvăţat 
Şi gură de sărutat. 


* 


Cine n'are nici un dor, 
Rătăceşte mai ușor. 


* 


Săraca maică cu fete 

Se trudeşte 

De le crește. 
Le creşte ca nişte flori 
Şi le dă după băutori. 
Le crește ca niște brazi 
Şi le dă după blestemaţi. 


* 


Fata măritată "n sat, 

Nu ştie ce-i măritatul. 
Care merge'n sat străin, 
De merge pe drumul lin, 
Zicu-i că merge dormind. 
De merge pe drumul tare 


Lung îi drumul Clujului, 
Dar mai lung al dorului. 

| 
Zicu-i că-i o coită mare. 

Nu mă da, mamă, departe, 
Să viu cu disagii 'n spate. 
Cu disagii rourați 

Și cu ochii lăcrămaţi. 


* 


Ci mă dai, maică'n vecini, 
Să te ştiu seara ce cini, 
Dimineaţa ce prânzeşti, 
Peste zi cu ce trăieşti. 


* 


Du-mă, maică, unde-mi place, 
De n-are casă, ş-o face. 
De n-are pe locul lui 
Ş-o face p-a satului. 
5 De n-are pe loc sătesc 
Ş-o face pe loc domnesc. 


= 


Bagă-mă maică *n pământ, 
Nu mă da după urât; 

Că'n pământ de mă-i băga, 
Vei plânge şi mă vei uita. 


+» 


Bate, Doamne, ce zic eu, 
Muntele dela Brașău, 
Talpa leagănului meu. 
Să nu se legene nime 

5 Om făr'de noroc ca mine, 


* 


Sub potcoava cismei mele, 
Şade dracul ş-o muiere 
Şi mă 'nvaţă a face rele. 
Zace cloşca cu puii 

5 Și mă 'nvaţă a ciui. 


10 

O mireasă, draga mea, 
Bună-ai fost la maica ta. 
Ț-o fost scaun în şezătoare 
Şi cărare floare "n floare. 
Ş-acum mergi între străini, 
Cărare ţi-e între spini. 

Pe pasul ce l-oiu păși, 
Multă vină ţi-o găsi, 

Pe pasul ce îi călca 

Multă vină ţi-o băga. 


E] 


Vai! mândruţă, dragi ne-avem. 
Ne-am lua, dar nu putem; 
C-avem doi părinți în casă, 
Ne-am lua, dar nu ne lasă. 


* 


Salutare, dragă vară, 
Mult umbli tu pe hotară. 


* 


Decât cu securea'n holdă 
Mai bine cu mândra n boltă. 
Că din boltă, vii acasă, 
Dela holdă nu te lasă. 


* 


De mar fi ochi şi sprâncene 
N'ar mai fi păcate grele, 
Dar ochi și sprâncene sunt 
Şi păcate pe pământ. 


* 


De-ar fi lăsat Dumnezeu, 
Ce iubeşti să fie-al tău. 
Dar Dumnezeu a lăsat 
Tot un bun ş-un blestemat, 
Să trăiască mestecat. 


18 


73 

Toţi oamenii zic aşa 
Că-i bârnace fină-mea. 
Las' să fie şi bârnace, 
Că nouă tare ne place. 
Că de nu ne-ar fi plăcut, 
Boii nu i-am fi bătut. 
Nici boii, nici carele, 
Nici finul picioarele, 


* 


Tot de asta mi-a fost dor 
Şi mie şi la feciori. 

Asta una o bag în casă, 
Celelalte meargă acasă 

Şi fetească cât de mult 
Până le ia cu căput. 


* 


Bună ziua cumetrea! 
Apă rece nu-i mai bea, 
Adusă de fină meă. 

Nici de cină nu-i mânca 
Frământată de fina. 


* 


Frunză verde de bujor 

Tot de asta ne-a fost dor, 
Şi nouă şi la fecior. 
Frunză verde dela munte 
Bine cam văzut-o 'n curte, 


Ei: 


De-ar îi lăsat Hristos 
Să ie frumos, frumos 
Să trăiască drăgăstos! 
Hristos a rânduit 

Să ie frumos, urât, 
Să trăiască 'n bănuit. 

Urâtul din ce se face? 

Din omul care tot tace. 

Ştiu că din mim nu s'o face, 

C-a mea gură nu mai tace. 
* 

Creșteţi flori şi îniloriţi, 


Că mie nu-mi trebuiţi; 
Că până mi-aţi trebuit 
V-am săpat și v-am plivit. 


* 


Codrule, frunză rotată, 
Pică bruma, nu te bată. 
Codrule, frunză rotundă, 
Pică frunza, nu te-ajungă. 


* 


Câte stele sunt pe cer, 
Până *'n ziuă toate pier, 
Numai una şi luna 
Pe-alea le-apucă ziua. 


* 


— Busuioace, nu te coace! 
— Da-i-ce să nu mă coc? 
Că mă iau fetele 'n joc 

Şi flăcăii 'n pălărie, 

Numai ca să-mi placă mie. 
— Trandafire, n-ai mai fi! 
— Dar-i-ce să nu mai fiu ? 
Că mă iau fetele 'n brâu. 


* 


Hai, mândră, să trecem Oltul, 
Să schimbăm vorba şi portul. 
Când ne-om toarce către casă, 
Nimeni să nu ne cunoască, 

Stau în loc şi mă gândesc, 
Pe ce cale să pornesc, 

Că ion gânduri mă topesc. 
Maica mă pricepe bine 

Că mi-i dor de oarecine 

Şi mă *ntreabă măicuța: 

— Tu fetiță, draga mea, 
De ce ești pe gând aşa? 
Nici nu lucri, nici nu mânci, 
Numai tot în dor te stingi? 
De cât să te văd aşa, 

Mai bine, te-aş îngropa, 

La o gură de isvor, 

Să vedem cine ţi-i dor? 

— Maică, măiculeana mea, 
Dacă tu m-ei îngropa 
Du-mă ?n gură de dumbravă 
Să vie cui i-am fost dragă! 


* 


Eu cu dor, bade-ai cu jele, 
Ca şi luna printre stele. 


* 


Mândruţa de astă vară 

Mă roagă s-o iubesc iară, 
Că ţine de gazdă mare 

Şi-i frumoasă ca ş-o floare. 


% 


Uite badea trece dealul, 

Că-i cunosc frâul și calul 
Şi calu-i cu frâu ?n gură 
Şi badea-i cu barba sură. 


* 


Bădiță de dorul tău 
Toate mor broaștele 'n tău, 
Pe rând, oiu muri și eu. 


10 

Auzit-am dela moară 

Că bădița meu se 'nsoară 
Şi zău, el mi-a poruncit 
Pe-o frunză de alun, 

Să mă duc, să mi-l cunun, 
Ca să-mi fie şi finuţ 
Precum mi-a fost şi drăguţ. 
Dar eu cum l-oiu cununa, 
Că mă doare inima. 


* 


Magheran în colțul mesei 
Mândru plâng ochii miresii. 
Las'să plângă c-or tăcea 
Numai noi s-avem ce bea. 
Las'să plângă săracii, 

Că este cine-o molcomi. 

O molcomi bărbatul, 

Cu palma și cu pumnul. 


* 


Miresuţă sui ân car 

Să te ducem la amar 

Şi te uită înapoi 

Cum rămân drăguţii tăi 
Pe sub toate gardurile 
Scuturându-i frigurile. 

Pe unu-l scutură rău 
C-acela-i drăguţul tău. 

De nu-ţi place, cobori jos 
Să te ducem, unde-ai fost. 


* 


Al meu bărbat nu-i bărbat, 
Numai îngeraș curat. 

Că de când m'am măritat, 
Nici o palmă, nu mi-a dat, 
Numai tot ne-am sărutat. 


278 

Miresuţă, draga mea, 
De-ai fi avut un tată bun, 
Te-ar fi dată peste drum ; 
D-ai avut un tată rău 

Şi te-o dat din satul tău. 
Ş-ai avut o mamă amară 
Şi te-o dat din sat afară. 


* 


Pe la noi, pe sub pădure, 
Merg fetele după mure, 
Nevestele după pere, 

Eu mă duc după nuiele, 
Ca să mă 'ntâlnesc cu ele. 


% 


Dragi 'mi sunt oiţele, 
Când le cresc cornițele. 
Dragi 'mi sunt fetiţele, 
Când le răsar ţâţele. 
Dragi-mi sunt fetele dragi 
Vara, când culeg la fragi. 
Când îs multe şi mărunte 
De nu 'ncap să mă sărute. 
De m-ar săruta o sută 
Ca mândra nu mă Sarută. 
De m-ar săruta o mie 

Ca mândra nu-mi place mie. 


* 


Când merg domnii la plimbare, 
Alunică din picioare 

Alunecă, nu se 'ncină, 

Ca să scape la vecină. 

Când scăpată de pe punte, 
lute sare s'o sărute. 

De v-ar săruta odată 

Ca să ştie lumea toată! 

Mândră, pentru ochii tăi, 
Mau urât părinţii mei. 
Mândră, pentru dumneata, 
M'a urât măicuţa mea. 

5 Dar aseară, când am venit, 
Nu ştiu eu duşmanii tăi, 
C-aș umple lumea cu ei. 
Nu ştiu eu duşmana ta, 
C-aş umple lumea cu ea. 


Dela Stănescu Aurel, Someş-Rece. 


Zi-i țigane, pe trei 
Dacă pe patru nu poți. 


Zi-i ţigane, pe trei strune, 
Dacă pe patru nu-s bune. 
% 


Zi-i țigane... zi-i drăguţ, 
Până mi-i vedea desculț. 
Dacă desculț mi-i vedea, 
Zi-i țigane, cui oiu vrea. 

5  Zi-i țigane... zi-i mereu... 
Zi după piciorul meu, 
Dar-ar dracwn arcușul tău. 


* 


Zi-i țigane şi nu sta, 

Decât cu cetera ta, 

Mai bine cu gura mea. 

Că mi-oiu zice cât oiu vrea, 
5  Ş-oiu juca, cât oiu putea, 


* 


Ceterașul de ţigan, 
Cetera de magheran, 
Ceteraşul de român, 
Cetera de lemn bătrân. 

Zi-i ţigane, că-ți dau carne, 
C-o murit bălan în vale. 
Sa mă duc, să ţi-l aduc, 
Să mănânci, să te faci butuc. 


* 


Zi-i ţigane,.. zi-i drăguţ. 
Poartă-te dracul desculţ. 


*% 


Aşa-mi petrec eu cu drag, 
Ca cetera fără arc! 
Așa-mi petrec eu pe lume, 
Ca cetera fără strune! 


% 


Ceteruică când te-aud, 
Toate relele le uit, 
Ceteruică, când te văd, 
Toate relele le pierd. 


* 


Zi-i ţigane, cu arcul, 
Cum ţi-oiu face cu capul, 
Zi-i ţigane, cu struna, 
Cum ţi-oiu face cu mâna. 


*% 


Dragu-mi-i cu cine joc, 
Că miroase-a busuioc, 
Cine joacă cu cea uşe? 
Vărul cu fata mătușii. 


* 


Vai ! de min'cum a-şi juca, 
N'are cine mă lua. 

Oiu juca şi singură, 

Că mi-i calea slobodă. 

Vai! Şi iu cum aş juca, 
Nare cine mă lua. 

M-oiu lua de omul meu, 
De m-ar juca cât de rău. 


* 


D-asta-i bună strigătură, 
Care-o strigă badea'n gură. 


* 


Dă în pământ cu piciorul, 
Ca să răsară bujorul. 

Să-l puie mândra la chică, 
Doar arată mai voinică. 


* 


Ridică-te grindă sus, 

Să nu zici că nu ţi-am spus. 
Că ti-oiu da una cu capul, 
De ti-i crăpa ca şi macul. 


* 


Chiuieşte nu striga, 

Să răsuie uliţa. 

Să răsuie ghiața'n tău, 
Să-i paie mândruții rău. 
Să răsuie ghiața'n vale, 
Să-i paie mândrii cu jale. 


E 


— De când joc și nu mă'ntorc, 
Dar acum să-mi face-ţi loc, 

— lacă locul ţi-i făcut, 

Numai tu nu l-ai văzut. 


%* 


De cât să nu ştiu juca, 
Mai bine să nu ştiu lucra, 
Că cu lucru mă ostenesc, 
Dar cu jocul mă fălesc. 


282 Gheorghe !. Tazlăuanu: Comoara Neamului 





Zis-a lelea ca s'o joc, 
Că mi-a luat struţ din clop. 
Pentr'un struţ de zece crăiţari, 
Nu m-oiu scula de pr laiţă, 

$  Pentr'un struț d-un zlot d'argint, 
Juca-oiu d-oiu merge'n vânt, 


* 





Fata asta şti” juca, 

Şi pe mine mă'nvăţa. 
Fata asta joacă bine, 

Și mă'nvaţă și pe mine. 


x 


Frunză verde de secară, 
N-om juca roata de-aseară. 
Frunză verde de alună, 
N'am jucat roata de-o lună. 
5 Frunză verde de bostan, 
N'am jucat roata de-un an. 


* 
Dragu mi-e mie a juca, 
Cu mândruţa altuia. 
Că se uită pe sub clop, 


Ca să vadă cum o joc. 
5 Că se uită pe sub gene, 


Doamne, bată-l, cum o teme! 


% 


Sus opincă, jos papuc, 
Pus-am gândul să te rup, 
Nici acasă nu te duc. 


* 


Horire-aş, horile'mi vin, 
Mi-e ruşine că-s străin. 
Horire-aş, horile'mi plac, 
Mi-e ruşine, că-s sărac. 

— Vai de mine! Multe ştiu, 
Dar te miri, unde le ţiul... 

— In poiată 

— Sub covată. 

Şi spui șapte-odată. 

lo-s tânără, nu știu multe, 

Ci puţine și mărunte, 


* 


Joacă-mi ere, drăguța, 
Că şi eu o joc pe-a ta. 
N'a pipa și trage-un fum 
Şi mi-o joacă un joc bun. 
N'a pipa şi dohănește, 

Şi mi-o joacă româneşte. 


* 


Cine a stârnit horile, 
Aibă ochii ca florile. 
Şi fața ca zorile. 

Că horile-s stâmpărate, 
La omul cu supărare. 


* 


Cine joacă şi nu strigă, 
Gura îi de mămăligă. 
Că cine strigă în joc, 
Are la inimă foc. 


* 


Prinde, bade, pe lelea, 
N-aştepta să zică ea. 

Ea ar zice, e rușine, 
Dac-o prinzi, îi pare bine. 


* 


Dă cu picioru'n pământ, 
Să vie iarna curând. 
Să mă duc în șezători, 
Să văd fete și feciori. 

Cântă cucu'n câmp cu flori, 
M-a făcut mama fecior. 
Mititel şi jucător, 
Căci îmi place a juca, 

5 Şi în joc eu a striga. 


* 


Asta-mi place, 

Cum sentoarce, 

Că se'ntoarce la regulă, 
Țuce-o pruncul tatii'n gură. 


+ 


Aşa joacă bătrânii, 
Pân'ce'nfloresc călinii. 
Călinii s-or scutura, 
Batrânii s'or sătura. 


Dela Vidreanu Ana, Someş-Rece 

Mândră, mândră, draga mea, 
Ajungă-te jalea mea. 

Să te-ajungă-un dor ş-un drag, 
Să şezi toată ziua'n prag, 

Cu firuțul băgat în ac 

Şi tu să nu poți împunge, 
Pân'n-oiu suspina ş-oiu plânge. 
Când o fi pe la ojină 

Să te-aprinzi ca o lumină. 


* 


Frunză verde din grădină 
Arde inima în mini 

Şi mam cui să mă jeluesc 
Să-i spun pe cine iubesc, 
Doresc pe cine doresc. 

Aş spuni, dac'ar fi lângă mini, 
Atunci toți că ar vedea 

Că ceea'i iubita mea. 


* 


Dragoste, unde să puni, 
Nu-i nici frică, nici ruşini, 
Dar nici temere de nu-i. 
Dragostile nu-s curate, 

Că trăesc până la moarte 
Şi-s cu dracul amestecați. 
Trec prin tine 
Și nu săntină, 

Trec prin apă 
Şi nu se'nneacă. 

Aşa-mi vini când şi când, 

Să mă iau pe drum plângând, 
Cini m-o vedea să-mi creadă 
Ş-a mele patimi să-mi vază. 
Să merg în codri şi'n munți, 
Să-mi las eu ai mei părinți. 
Acolo, să locuiesc; 

Că cu drag, mă iubesc, 

Cu dragostea să trăesc. 


* 


De s-ar lua câţi se ţin, 

N-ar mai fi frunză pe spini. 

De s'ar lua câţi se ţin dragi 

N-ar mai fi frunză pe fagi. 
* 


Câte stele sunt pe ceriu, 
Până?n ziuă toate pier; 
Numai luna şi c-o stea, 
Aşteaptă durerea mea. 


* 


Lelea roşie la obraji 
Ca floarea dela pârleaz, 
De-i umbla din scară?'n scară, 
Nu scapi de mine, deseară. 

5 De-i umbla din dos, în dos 
Eu te-oiu săruta frumos. 


* 


Așa-mi vini uneori, 

Să mă duc.la munți cu flori, 

Să mă jeluiesc cu dor 

Ca să-mi vie ceasul să mor. 
5  Vini-mi dor câte odată, 

Să mă sui la munți de piatră, 

Să-mi fac ochii ca o roată, 

Să mă uit la lumea toată, 

Pe unde-am umblat odată, 

Crezi tu, mândră, crezi ori ba 
Că eu mâine te-oiu lăsa? 
Mâine, de cu dimineață, 

Nici nu m-oiu spăla pe faţă, 
Numai cu lacrimi de jale, 
Colea, când oiu fi pe cale. 


* 


Fire-ai lumi, n-ai mai fi, 
Dacă nu putui trăi; 

Că cu cini aș fi trăit 

De mini s'a despărţit 

Şi foarte s'a depărtat 

Şi pe mini ma lăsat. 
M-a lăsat cu dragostea, 
Ca să gândesc tot la ea. 


%* 


Când o face rugul prre 
Și richita vişinele 

Si ruguţul pere moi, 
Atunci om îi amândoi. 


* 


Mândră, mândră, draga mea, 
Că tu eşti viața mea. 
O lungeşti 
Şi-o 'ndulceșşti 
Ş-o mângăi ş-o privești. 
Intră drept la inimă 'n faţă 
Şi mă umple de dulceaţă. 


* 


Altul moare de bătrân 

Şi nu ştie rău, de ce-i bun; 
Dar eu sunt voinic tinerel 
Și am dat de mare rău. 

Nu ţi-e ţie, maică, jăle 

De ltinerețile mele. 


19 

10 


15 


Puiculiţă, cu părinți 

Nu grăbi, să te măriţi, 
Că-s fecior neînsurat, 
Nici mustața nu mi-a dat, 
Şi sunt bun de însurat. 
Dragă mândră, puiculiță, 
Iubita mea porumbiţă, 

Să te văd în sat la noi 
Nu te-aş da pe patru bai. 


Dar încă la noi, în casă, 
Nu te-aş da nici pe şase. 
Dar încă să fii a mea, 
Nu te-aș da pentru toată lumea. 
Nici de lucru, nu ţi-aş da, 
Numai tot te-aş săruta, 
Seara şi dimineaţa, 
Peste zi, totdeauna, 
Sâmbăta, numai odată, 
Duminica ziua toată. 


Foaie verde de cucută 
De dragostea mea cei multă, 
Mi-a căzut lumea urâtă. 


Vai! de cel care nu ştie 
Tinereţea a preţui! 
Eu trăind în veselie 
Pâm' la moarte oiu chiui. 


Multe fete după mini, 

Zac pe coaste și suspină ; 
Dar eu numai pentru tini 
Inimioara mi-o păstrez, 

De-ai juca ca nuca ?n ciur, 

La străini, nu mai eşti bun. 
De-ai juca ca aluna, 

Străinii-ţi bagă vina 

Să aibă străinii rând, 

Pe mini, m'ar ţinea tot flămând. 
De-âr urla valea de zârnă, 

Din străini, nu mai faci mumă, 
De-ar urla valea de fagi, 

Din străini nu mai faci frați. 


* 


Trupul meu e trup subțire, 
De scoate voinici din fire 
Şi te scoate şi pe tini. 


* 


Fă drăguță, şezi tu bini. 
Șezi, nu te lega de mini, 
Că muierii îi este dat, 
Să se teamă de bărbat. 


%* 


Mândra, când se 'mpodobeşte, 
Tot voinicul o iubeşte. 

Când își puni în chică flori, 
După dânsa, stai să mori. 


* 


Nu ştiu luna-i luminoasă, 
Ori puica mea e frumoasă. 
Nu ştiu luna 'n ceruri trece 
Ori puica la apă rece. 

Nu ştiu luna sa ivit, 

Ori puicuța mea m-a iubit. 
Nu ştiu luna s-ascuns, 

Ori puica nu-mi dă răspuns. 

De când am intrat la oaste, 
Multi fete zac pe coaste. 
Zac merea 
De dorul meu. 


* 


Câte păsări sunt pe lumi 
Toate cină 
Și s-alină, 
Numai eu n-am ce cina 
Şi n-am unde mă alina. 


* 


Frunză verde rosmalin, 
După nour, vine senin. 
După dulceaţă, venin ; 
Amoru-mi întrun suspin. 
Lacrimile val îmi vin. 
Săracă, inimă arsă, 

Varsă lacrimi şi tut varsă. 
Săracă, fata frumoasă, 

De lacrimi e toată ştearsă. 


Mult mă ?ntreabă inima, 

De ce m'am stricat aşa. 

De-aș răi cât aş trăi, 

Tot stricat şi trist aş fi, 

Că ce-am pierdut n-oiu mai găsi. 


* 


Şti, tu dragă, de-oiu umbla, 
Lumea de-oiu înconjura, 
Nu-s ca flăcările crunte, 
Care dorul te pătrunde, 
Dar nici dor dela surori, 
Nici dor dela frățiori, 

Nu-i ca dorul de măicuţă, 
Şi ca dorul de drăguță. 


5 

Când pleacă omul d-acasă, 
Toate grijile le lasă. 
Când pleacă omul la nuntă 
“Toate grijile le uită. 


* 


Străin îs eu, străin îi locul, 
Arde-mi inima ca focul. 
Străinu-s eu și străină ţara, 
Arde-mi inima ca para. 


* 


Frunză verde d-un bujor 
Dă-mi Doamne, haripi să sbor, 
Pân'la iubitul meu dor 

Să-i spun câte-am suferit, 
De când el m-a părăsit. 
Să-i cânt doina mea ds dor, 
Pe braţeie lui să mor. 

Să mă 'ngroape la zăvoiu, 
Pe velnița cea de teiu, 
Nimenea nu m-o jeli, 
Doară apele când or şopti. 


* 


Şti tu, mândră, ce ziceai, 
Când lângă mine şedeai, 
Că nu este om în lume, 
Să-ţi fie drag ca de mine. 
Eu din sat n'am fost plecat, 
Tu altul ţi-ai căpătat, 

Eu din sat n'am fost ieşit, 
Tu cu altul te-ai iubit. 


* 


Ştiutu-te-a dracul, lele, 
C-ai trupul de floricele, 
Guriţa fagure de miere, 

Că de mult te-aș fi luat 
Ş-acum ţi-aş fi fost bărbat. 

Dragu mi-i şi-mi pare bini 
Când mă "'ntâlnesc eu cu tini. 
Te-aş săruta cu dulceaţă 
Şi mândră te-aş strânge 'n braţă. 
5  Câtă țară am umblat, 
Ca la tini, eu n'am aflat. 
Inaltă 'n trup şi subţirea, 
Inţeleaptă şi frumoasă, 
Bârnace şi sprâncenată, 
10 La inima mea băgată. 
Şi cu buzi subţirele, 
Pe pofta inimii mele. 
Eu mă duc la strâns de fân, 
Cu doruţul tău în sân 
15 Şi m-am dus la secerat, 
Dorul tău nu l-am uitat. 


* 


Frunză verde ca ruja, 
Crede tu, mândruța mea. 
Crede că, de dragul tău, 
Nu mă pot odihni eu. 

5 Ca toată viaţa mea, 
Tristă tot la tini om sta. 
Că de când eu te-am iubit 
Tare dragă te-am avut 
Şi nu pot să te mai uit. 


* 


Vai de mine. Ce să fac? 
Că toate fetele 'mi plac, 
Nevestele moarte-mi fac. 
Dar mă îmbie fetele 
5  Ş-așa' mi duc eu zilele, 
Dela Streza ton, Voila. 


Amară-i frunza de nuc, 
Mai amar dorul ce duc. 
Amară-i frunza de fag 

Mai amar dorul ce trag. 








10 

De când maica m-a făcut, 
Zile bune n'am avut. 

De dulceaţă mam ştiut, 
Până când am strâns în braţe 
Puişor frumos la față, 
Puişor cam roşior, 

Puişor ca un bujor. 
Puişorul când m-atinge, 
Foc la inimă m-atinge. 
Puişorul când mă priveşte, 
Inima mi se sfârşeşte. 


* 


Pus-am gând şi jurământ, 
Să-l las la dracul de iubit. 
Dar iarăşi m'am socotit 

Să mai iubesc pân'la toamnă; 
Pân'la toamnă. Pân' la iarnă. 
Dela iarnă încolea, 

Mă iubească cine-o vrea, 

Eu mi-am iubit partea mea. 


* 


Gândit-am mândră, gândit, 
Să mă las de-al! tău iubit. 
Dar inima mă întoarnă 

Să te iubesc pân'la toamnă. 
Dela toamnă încolea, 
lubească-te cine-o vrea. 


* 


De-ar fi dorul ca odorul, 
L-aș băga în sân ca mărul, 
Dar, zău, doru-i mare câine. 
Peste multe dealuri vine 
Ş-aşa vine de fierbinte, 

Să stai în loc te-ai aprinde, 
Dar cu atâta ai noroc 

Că te mişti, nu stai pe loc. 

Prins-a fața să înegrească 

Și părul să-mi cărunțească, 

Că-s catană împărătească ; 

Numai mândra să-mi trăiască, 
5 Când eu mândro m-oiu găsi, 

Eu iar voi întineri. 


+ 


Acuma m'am turburat 

La jucat şi la strigat. 

— Mai taci, vere, nu te face 
Că nu joci cu cine-ţi place. 


* 


Vai de mine! cât dor duc 
Colo, seara, când mă culc. 
Dimineaţa, când mă scol, 
Sunt cu sânul, plin de dor; 
5 Dimineaţa, când mă'mbrac, 
Sunt cu sânul plin de drag. 


% 


Mă dusei şi eu la moară 

Și'ntâlnii o fetişoară, 

Cu cosița gălbioară, 

Cu mijloc de trestioară. 
5  Rupe-i Doamne cosiţa, 

Cum mi-a rupt ea inima. 


* 


De-ai fi lună, vorbitoare, 
Pe cât iești de călătoare, 
Eu, lună, te-aș întreba, 

Ce face mândruța mea ? 


* 


Cine nu ştie ce-i dragul, 
Poate creşte'nalt ca fagul. 
Dar eu, Doamne, l-am ştiut 
Şi de-aceia n'am crescut. 

Poţi tu zice, mândră, zău 
Că nu te-am sărutat eu; 

Că nu şedeam pe sub poartă 
Şi tu-mi dai gurița toată ? 


Foaie verde de bujori, 
Aveţi grije, măi feciori, 
C-a venit a mea drăguță, 
Cu catrinţă, cu zăluță. 

5 A venit ca s-o jucaţi, 
Numai să n'o sărutați: 

* 

Numai încet şi binişor, 
Că îi schioapă d-un picior. 
S'a tăiat întrun topor, 
Şi toporul oțelos, 

5 Sa tăiat până la os. 


Delia Viţă lacob-Voila, 

Trandafiraş din grădină, 
Badea meu ca o lumină, 
Umblă două, să-l sărute, 
Dumnezeu să nu le-ajute, 
De l-oiu fi sărutat eu, 

Să mă usc ca frunza'n tău. 
De l-am sărutat vreodată, 

Să mă usc ca frunza'n baltă, 


* 


De-ai fi mândră, bunişoară, 
Ţi-ai face patul afară, 

Eu m-aş face vânt de vară, 
Patul ţi l-aş legăna, 

Gura ți-o-aş săruta. 


* 


Tu mândruţă, spic de grâu 
Nu ieși seara, la râu, 

Cu poalele de bumbac, 

Că io după tine zac. 

Cu poalele de fuior 

Că io după tine mor. 


* 


De când la mândra gândesc, 
Pe picioare mă topesc. 

Mă topesc, seara, pe pat, 
Ca vara, când îmi e cald, 
Mă topesc sara pe lună, 
Ca vara pe vreme bună, 


30t 

Floricică de bujor, 
Ardă-te focul de dor. 
Dorul ici, dorul colea, 
Dorul la inima mea. 


* 


Țucuţi, lele, ochii tăi 
Când or fi, să fie ai mei. 
“Tucuţi, mândră, gura ta, 
Când o fi să fie a mea, 


* 


Jele-i doamne, cui îi jele | 
Jels-i inimuţii mele. 

Jele-i la tot neamul meu, 
După un fânăr cum sunt eu. 


> 


Creşti pădure şi te'ndeasă, 

Numai mie cărare-mi lasă. 

-mi cale şi cărare, 

Să duc mândrii de mâncare. 


* 


Perina cu fața sură, 

Toată noaptea aşteaptă gură. 
Perina cu pene moi, 

Bade, dă- mi gura'napoi. 


* 


Măi bădiţă, bădişor 

Nu duce de mine dor, 

Făr' fă-ți fântână'n ocol. 
Te fă, bade, mânios 

Şi trânteşte cofa'n jos. 

lo m-oiu face mânioasă, 
M-oiu băga la măta-n casă 
Și te-oiu face cu nevastă. 

Măi bădiță, a mea guriță 
Face-o-aş o făntâniţă 

Şi buzele izvorele, 

Să bei tu, bade, din ele. 


* 


Cine m-a'nvăţat să iubesc, 
Nu mă lasă să doresc. 
Cine m-a învăţat a iubi, 
Nu mă lasă a dori. 


* 


Fă-mă, Doamne, ce mi-i face, 
Fă-mă un fir de iederuță 

La mândruța'n grădiniță. 
Fă-mă floare de Banat 

La mândruţa lângă pat. 


* 


Când îmi vine mândra'n gând, 
Mă leagăn ca frunza'n vânt. 
Frunza se leagănă'n vânt, 

lo mă leagăn pe pământ. 


* 


lo cu mândra-s într'o parte, 
Num'un deal că ne desparte 
Ş-un pârâu cu apă rece, 
Da-u-ar Dumnezeu să sece, 
Să se vadă sat cu sat 

Şi io pe cirie-am lăsat. 


* 


La fântâna cu isvor, 

Se 'ntâlneşte dor cu dor 

Şi fac legea fetelor. 

Legea fetii aşa-i făcută: 
Strânge-o'n braţe ş-o sărută 
Şi-i dă drumul să se ducă. 

Păsărică de pe culme, 
Jartă-mă mândră, de glume ; 
Că nu-i om să nu glumească 
Şi să nu păcătuiască. 


* 


Strugurel cu boabă rară 

C-al meu drăguţ nu-i în ţară: 
Floricea de primăvară. 

Alunel cu multe-alune, 

C-al meu drăguţ nu-i în lume, 
Frumos şi c-un mândru nume. 


Li 


Plin îi drumul de feciori 
Nu-s ai badii ochişori. 
Plin îi drumul de voinici 
Ochii badii nu-s p-aici. 


* 


Mă'nsurai seara, pe ploaie 
Şi-mi luai o unguroaie. 
Mă dusei cu ea la fân 
Și punându-i mâna'n sân, 
O aflai că-i de rumân. 


* 


— Vină, bade, vină dragă 
Dă-mi dă gura, că-s beteagă. 
— Stăi, mândruţă, că vin zău 
Și mie mi-i tare rău, 

Tot numai de dorul tău. 


* 


Pişcă, muşcă pe lelea. 
N-așştepta să zică ea; 
Că la lelea îi ruşine 
Dac-o pişci îi pare bine. 

lubește-mă, bade, iară 
Că nu ţi-am fost dragă, o seară, 
Ci doi ani întregi ş-o vară. 
lubeşte-mă dacă-ţi plac, 

5 Dacă nu, sâlă nu-ți fac. 
lubeşte-mă din văzut, 
Dacă nu mai poți mai mult. 


% 


Mi-a trimis badea, din ţară, 
Pe trei fire de secară, 
Să mă duc, că el să'nsoară. 
lo'napoi că i-am trimis 

5 Pe trei fire de ovăz 
Să se'nsoare sănătos. 


* 


Bade, pesteluță verde, 
Dumnezeu să nu te rabde, 
M-ai învățat a iubi 
Ș-amu mă lași a dori. 

5 M-ai învățat sărutată, 
Ş-amu tu mă laşi uitată. 
Uitată ş-a nimănui, 
Numai, bade, a dorului. 


* 


Vai de mine! că-i amiazi, 
N-am văzut pe badea, azi, 
De nu-l văd pân'la ojină 
Nu-mi trebue să mânc de cină. 


* 


Prin ţărână, prin imaş, 

lo cu mândra duce-m'aş, 

Nu ne-ar trebui mânaș, 

Nici popă să ne cunune, 
5 Numai noi cu vorbe bune. 


20 

Prin pădure, prin poiană, 
Merge-o fată de română, 
Cu margele puţinele, 
Cu bertița p'îngă ele, 
5 Doamne, bine-i stă cu ele. 
X 


Foaie verde, foaie'tragă, 
Cum ţi-oiu zice, mândră dragă ? 
Dar ți-oiu zice floare d-albă, 
Că de mică mi-ai fost drară! 

5  — Dar io, bade, cum ţi-oiu zice? 
Măruț roşu şi'nrotat, 
Dulce-ai fost la sărutat. 


* 


Du-te dor pe sub răzor 
Nu mere pe râtul gol, 
Ca să crească oarecine, 
C-amu meri tu dela mine. 
5  Mân'ce-te amarul dor, 
N-am topor, să te omor. 
N-am secure, să te tai, 
Să nu-mi faci atâta bai. 
Du-te dor cu Dunărea, 
10 Nu-mi mai rupe inima. 
Du-te dor cu Mureşul 
Nu-mi mai rupe sufletul. 


* 


Bădiţă, din dealul mare, 
Scobori cu boii la vale, 
C-am să-ți spun de-o vorbă mare. 
Spune-mi, bade, adevărat, 
5 Pentru care m-ai lăsat? 
Pentru buruiana din cepe ? 
Pentru ciuful dintre fete ? 
Pentru buruiana din flori ? 
Şi ciulul dintre feciori ? 

Aşa zic oamenii'n sat, 

C-oiu muri ş-oiu meren iad. 
Dar de-oiu mere n-oiu şedea 
C-am iubit pe voia mea. 


% 


Frunzuliţă creangă verde, 
Bădiţa cu alta șede. 

Las să şeadă, s'o iubească 
Şi la mine, să gândească. 
Las' să şeadă, s'o sărute 
Şi pe mine, să nu mă uite. 


Prietenă, de lângă mine, 
Na primă din părul meu 
Şi-ți leagă drăguţul tău. 
lo-s o fată răzâtoare 
Unde-l văd îl chem în casă 
Şi-i pui pălinca pe masă 
Şi slănina popricată 

Și-i dau gura câteodată. 


% 


Ce stai, bade, cât colea, 
Cu atâta inimă rea ? 

Dar îndrăsneşte, de grăește, 
C-a mea inimă voeşte. 


* 


Badea meu frumos mai ești 
Dar nu te ştiu al cui eşti. 

Câte maice ai avut, 

De-așa frumos te-au făcut : 
Cum te-a putut legăna 

De ţi-e gura ca paharul 

Şi buzele ca zaharul! 

Frunză verde huhurez, 
Te-aş iubi şi nu cutez; 
Că mă tem că m-oiu iubi 
Ş-apoi mă vei părăsi. 


* 


Maică, inimă de piatră, 

la vino la mine-odată, 

Să vezi, străinii cum mă poartă. 
Străinii cină la fereastră, 

Eu suspin pe după casă. 
Străinii cină la lumină, 

Eu suspin pe sub streașină. 


* 


Mândru-i codrul şi'nfrunzit, 
Eu tânăr şi amărât. 
Mândru-i codrul şi înalt, 
Eu tânăr şi supărat. 
Mândru-i codrul şi'nflorit, 
Eu tânăr și necăjit. 


* 


Leliţă, cu casa'n colț 
lubeşte-mă, dacă poţi. 
Dacă nu şi nu şi nu, 
Sărută-mă și te du. 


* 


Leliţă, cu ochii verzi, 

leşi afară de mă vezi. 

leși afară pân'la poartă, 
De vezi dorul cum mă poartă, 
Mă poartă din loc în loc 
Ca pe-un om fără noroc. 
Mă poartă din sat în sat, 
Ca pe un câine turbat. 

Eu cu mândrele-mi petrec. 
% 


Mândră dragostile noastre 
Au rămas pustii pe coaste. 
Or tânji şi s'or usca, 
Nimeni nu le-a mai purta, 
Până-i plopul şi salca. 


% 


— Hai, mândră, cu vacile 
Pe coasta cu fragile. 

— Ba io, dracul numai me. 
Doară am mai fost odată. 
Ş-am venit toată mușcată, 
Ş-a vrut mama să mă bată. 


* 


Bălăioară, dela munte, 
Nu-ţi mai pune flori pe frunte, 
Că ţi-a ieşit vorbe multe. 
Las'să-mi iasă, 

Că nu-mi pasă, 

Că bădiț-ai dus de-acasă. 


* 


Cine-a împărțit -norocul, 
Mânca-i-ar inima focul, 
Că la toți le-a dat cu sacul 
Numai mie mi-a dat cu acul. 


* 


De-ar fi cerul de hârtie, 
N-ar putea nime să scrie 
Al meu bine din junie 


Sunt fecior dela Ulmac, 

Pân'ce trec muntele tac. 

Dacă muntele îl trec 

Și al mândrei din fetie. 

Am avut o mândruliță, 
Tânără ca o mlădiță 

Şi-am lăsat-o, să mai crească, 
Multen cap să dobândească, 
Cu badea să se iubească. 


% 


— Bagă. Doamne, luna'n nor 

Să mă duc, unde mi-e dor 

Tu nu vrei... Tu nu vrei... 
Bade, să mă iei. 

Tu nu vrei... Tu nu vrei... 
Ce-ai iubit să iei. 

— Ba eu vreau... Ba eu vreau... 
Mândră să te iau. 

— Ba eu vreau... Ba eu vreau... 
Ce-am iubit să iau. 


* 


Badea meu, cel de demult, 
Nu gândi că te-am urât. 
C-am pus gând să te urăsc 
Dar ca tine nu găsesc. 
Nici la faţă, nici la dos, 
Nici la port așa frumos. 


* 


Ajungă-te mândră, ajungă, 
Dorul meu pe cale lungă. 
Să laşi lingura pe blid 
Şi pâinea lângă cuţit. 


* 


Frunză verde'n codru des 
Toată lumea șe-au ales 
Ce-a fost bun şi drăgostos. 
Dar eu încă mi-am ales 
Trei fire de neghinuţă 

Şi drăguță subțiruță. 

Verde-i bradul și ştejarul 
N-o mai fi cum vrea duşmanul. 
Pune-om umăr doi cu doi 
Ş-o mai fi, cum vrem și noi. 
* 


— Frunză verde de pe baltă 
Fire-ai mândră blestemată, 
Că tu, nu ai fost curată. 
— Bade, nu mă blestema, 
Nu-i de vină gura mea, 
Că-i de vină măica mea, 
Că m-a făcut frumuşea 
Tocmai pe plăcerea ta. 


* 


Cucuruz de pe-arătu ă 
Vină, bade, și-mi dă gură, 
Ca, decând nu m-ai sărutat, 
Buzele mi s'au uscat. 


* 


Strânge'n braţe pe lelea 

N-aștepta să zică ea, 

Că leliții e ruşine, 

Dac-o strângi îi pare bine. 
a 

Marioară, de pe rât 

Nu gândi că te-am urât, 

C-a fost vremea'ntunecoasă 

N'am putut veni d-acasă. 


* 


De dorul loanului, 
Rupt-am lemnul Domnului 
Şi l-am pus la reveneală 
Să vie loq pe seară. 


* 


Săracă străinătate, 
Mult mi-ai fost soră şi frate. 

Frunză verde secărea. 
Noapte bună mândra mea. 
Nu ştiu când m-oiu mai vedea, 
Dar văd eu că niciodată 

5  N-o să măi fim la-o-laltă. 


* 


Frunză verde de pe prun, 
Doamne, ajută-mi la drum. 
Să mergem şi să venim, 
Gândul să ni-l împlinim. 


* 


Nu te teme, nană, nu 
Că te joacă copilul, 

Că copilul a mai jucat 
Fete mari şi s-au măritat. 


%* 

Vecină nu-ți pară rău, 

Că iubesc feciorul tău. 

Ingrădeşte-ţi uliţa, 

Tot cu lin și cu pelin, 
5 Să nu ne mai întâlnim. 

Numai Sâmbăta odată, 

Duminica ziua toată, 

Nu-l mâna seara la boi, 

Să nentâlnim amândoi, 


* 
De-ar avea pismaşul modru, 
Face-m'ar cenuşă'n codru. 
De-ar avea pismaşul rând, 
Face-m'ar cenușă'n vânt. 
5 Dar pismașul modru n'are, 
Crapă de mânie mare. 


* 
Hai de mine! abia mă=duc 
Pe sub frunza cea de nuc, 
Hai de mine! abia mă trag 
Pe sub frunza cea de fag! 





15 

Bate, Doamne, pe popa 
Că mi-o spovedit mândra. 
Nu. ştiu ce canon i-o dat, 
Că pe mine m-a lăsat. 
Bate-mă, Doamne, să zac, 
Pe braţe la domni cu drag. 
Bate-mă Doamne, să mor 
Pe brațe la'nvăţători. 


4 


Frunză verde'n trei livezi, 
Bade ca al meu nu vezi. 

La grumaji năframă albă 

Şi ochii ca mura neagră. 
Părul lui negrwncreţit. 

Mult mă tem că l-am pierdut, 
Că l-am mai pierdut odată 
Şi deabia l-am fost aflată 
La birturi cu uși închise, 
Unde-s dorurile strânse, 
Mândrele pe table scrise. 
Negustorul mă întreabă, 

Că eu caut pe cineva. 

— Caut pe cel cu foaia lată. 
Susu-i Dumnezeu să-l bată, 
M'o'nvăţat a săruta 

Şi m-o lăsat a uita. 

Şi m'o'nvăţat a iubi 

Şi m-o lăsat a dori. 


* 
Dragu-mi de cine-mi drag, 
De măr roșu pădureţ, 
De badea cu părul creţ. 


* 


Pentru ochi ca mura neagră, 
Inconjurai pădurea'ntreagă. 
Pentru ochi ca murele, 
Inconjurai pădurile. 

Leliţă cu ochii verzi, 
leşi afară de mă vezi. 
De vezi dorul cum mă poartă, 
Pela tine, pe la poartă. 

5 Mă poartă din loc în loc 
Ca pe un om fără noroc. 


* 


Şti, tu mândră, şti tu dragă, 
Când mâncam noi doi, o fragă; 
Dar acum, s'avem cu sacul, 
Nu ne-om da unul la altul. 

5 Şi şedeam pe pajişte 
Şi vorbeam de dragoste. 


* 


Dacă vrei să ai muiere, 

Mei la mama şi mă cere. 
Dacă mama nu m-o da, 

Pune mâna şi mă ia. 


* 


Frunză verde de dudău 
Departe-i fratele meu. 
Frunză verde de dudiță 
Departe-i a mea drăguță. 


= 


Frunză verde de dâlmoc, 
Omul bun n'are noroc. 
Om bun am fost şi eu 
Şi norocul mi-a fost rău. 


* 


Adă, Doamne, vara -iute, 
Să mă sui la boi, la munte, 
S-aud Crişul vâjâind, 

Pe mândra'n frunză trăgând. 

De când trec la mândra dealul, 
Mi s'a despotcovit calul. 
Dar nu-i vina calului, 
Nici a potcovarului, 
5  Ci-i vina corbaciului, 
Că corbaciul bate calul, 
Ca să treacă iute dealul. 


* 


Câte flori din Turda'n sus 
Toate cu badea le-am pus. 
Creşteți flori şi vă'ngrădiţi, 
Căci n'am frați să vă'ngrijească, 
5 Nici surori să vă plivească, 
Nici nepoate 
Să vă poarte. 


Dela Hunţ Vică, Târnăviţa. 


Porumbel cu porumbele, 

Piceţi porumbelele, 

Să ramâie numai spinul, 

Să mă iubesc cu vecinul. 
5 Pe fereastră ne-om vedea, 

Peste gard ne-om săruta. 


* 


Bace-o Doamne, sâla-i rea, 
De tot omul s-ar lega. 
S-ar fi legat de-o: fată, 
Ş-a lăsat răsboiul în casă. 

5  S-o fost legat de-un voinic, 
Şi-o lăsat plugul în câmp, 
Și de mini s-o fi legat, 
Ș-am fost fecior de-am scăpat. 


* 


Bate, Doamne, cui nu-i place, 
Gură de fată bârnace. 

Ai de mine, mult m-aş duce, 

Pân-aș da de gură dulce. 

Gură dulce nu mai este, 

Numai la doamne, neveste, 
5 Dar mai este şi la fete, 

Numai nu se povesteşte 

Că dacă s-ar povesti 

Peţitori mar mai veni, 

* 

Măi bădiță, bădişor, 

Ce-mi trimiți atâta dor, 

Trimite-mi mai puţinel 

Şi vino şi tu cu el. 


* 


Mândruleană de demult, 
Uită-mă că eu te uit. 
Nu te pot bade, uita, 
Că ţi-a fost dulce gura. 


* 


Vai! de mine, ce să fac 
Cine-mi place, eu nu-i plac! 


Vai! de mine, ce să fie, 
Cui îi plac eu, nu-mi place miel! 


% 


Când trec, mândră, pe la voi, 
Plângu-mi ochii amândoi. 
Când trec, mândră, pe la tine, 
Plânge inima în mine. 


+ 
Măicuţa, când m'a făcut, 
A plouat ş-a bătut vânt. 


Cum a lost vremea de rea 
Așa-i şi inima mea. 

— Frunză verde merişor, 
Unde-ai plecat domnişor ? 
— La Craiova, să mă'nsor, 
Că fetele la noi nu vor, 
C-auzit că-s mult dator. 
Frunză verde peliniță, 

Is dator la o fetiță 
Pentrucă mi-a dat guriţă. 


% 


Cine m-a dat dorului 
Aibă casa cucului. 

Cine dorului, m-a dat, 
Fie-i moartea spânzurat. 
Lângă o cetină de brad, 
Cu mult dor și cu banat, 
Cum trăesc eu străinat. 


* 


Că'n Bistriţa-i mare târg, 

Ce cumpăr nu pot să vând. 

Eu mi-am cumpărat urât, 

Nu pot merge'n târg să-l vând. 
Eu mi-am cumpărat necaz, 

Nu pot mergen târg să-l las. 


* 


Mândruţă cireaşă amară, 

Ma chemat la ea pe seară. 
Mândruţa cireașă dulce, 

Nu m-a chemat şi m-oiu duce. 


* 


Dragu mi-i cu cine joc, 
Că miroasă a busuioc, 
Pela ţâţe, 
Tămâiţe. | 
Pe la brațe, 
larbă creaţă. 

Copiliţa, bate-o Doamne, 
Cum se pune jos adoarme. 
Copiliţa bat-o crucea, 

Asta am sărutat-o atuncea. 


+ 


Vai! de lin. Vai! de pelin. 
Vai! de omul care-i străin. 


* 


Frunză verde trei parale, 
Pusu-mi-s'a ursu'n cale. 
Eu l-apucai de spinare 
Şi-l detei de-a dura'n vale. 


* 


Trecui valea eu singur, 
Calul sur. badea-i Ungur, 
Blestema-l-aş, nu mă'ndur. 


* 


Mândră, cunună de flori, 
Când te văd, mă ia fiori, 
De jos, până'n subțiori. 
Mor, mândră şi mă aprind, 
5 Când te văd pe drum trecând. 


* 


Auzii pe drum mergând 
Că în Brad îi mare târg, 
Neveslele gură vând. 
Eu, acolo, duce-m-oiu, 
5 Rând la fete face-l-oiu, 
Pe neveste dau napoi. 


* 


Când eram în vremea mea, 
Ceteră nu-mi trebuia, 
Ceteram cu gura mea. 

Vai ! de mine, multe ştiu, 
Eu mă mir, unde le ţiu. 
Dar le ţiu sub lacătă 
Câte una scot odată. 


* 


Seara, la guriţă dulce, 

Vai de mine cum aş mere, 
Pe pârâu cu pietricele 
Seara la mândrile mele. 


> 


Frunză verde de secară, 
Vină bade'n astă seară. 
larbă verde printre fân 
Să-ţi dau măruţe din sân. 


* 


Ce-a iubit, inima mea, 

Până mor, nu pot uita. 
Ce-a iubit sufletul meu, 
Până mor, îmi pare rău. 


+ 


Săracă inima mea, 

lar începe-a mă durea. 

Nu mă doare că-i sdrobită, 
Mă doare că-i necăjită. 


* 


De-ar fi lună decuseară, 
Aş merge la mândra iară. 


Dar luna este târziu 
Nu pot merge și să viu. 


- 


Mult îmi zice mândra mea 
Că mie nu mi-i de ea. 

Aş juca cu fetele, 

Dar mă pradă mustăţile. 
Dar mustăţile eu le rad 
Și de fete nu mă las. 


* 


Dragi mi-s fetiţele, dragi, 
Vara, când culeg la îragi. 
Cându-s multe şi mărunte 
Şi pasc boii pela munte. 


* 


Mândră, de când viu la tine, 
Nu-i sânge'n obraz la mine, 
Pus-am gând să te mai las 
Să-mi vie sângele'n obraz. 


* 


Mi-a trimes badea, trimes, 
Carte albă scrisă'n flori, 
De jale, pe sărbători. 

Dar şi eu i-oiu trimite, 
Dela munte, frunză verde. 


* 


Mă mână, mama, la deal, 
Cu sapa, să sap la hrean, 
Mai săpai şi mai rămasă 
Mă luai pe coastă, acasă, 
Măntâlnii cu o catană 

Cu şapca plină de pene. 
Eu cerui să-mi dea o pană 
El zise să-i fiu drăguță. 
Eu d:ăguţă nu-i pot fi 
Că-s drăguță la birău, 
Să-mi cumpere un tișcanău, 
Tișcanău, de cel vărgat 

La piciorul cel stricat. 

Câtu-i dealul dealungul, 
Ară badea cu plugul, 
Din capăt, până'n codrul. 
Vine mândra cu prânzul, 
5 Haide, mândră să prânzim 
Nu veniu ca să prânzesc 
Ci veniu să-ți povestesc. 


Lui 


Frunză verde lemn domnesc, 
După cine mă topesc. 
După un pui de Georgonesc, 
Că-i cu peană'n pălărie 

5 Şi cu pinteni de călărie. 
Când păşește zurăieşte 
Inima mi se topeşte, 
Ca unsoarea cea de peşte. 


* 


Decât să-mi moară mândra, 
Mai bine ardă-mi casa. 
Pe sub munte, sunt lemne multe 
Şi-mi fac casă cu o curte, 
5  Darca mândra nu văd multe, 


Nici la faţă, nici în dos, 
Nici în port așa frumos. 


%* 


Bade, de dragostea noastră, 
A'nflorit un pom la coastă. 
A'niflorit, 
Dar m'a'rifrunzit 
5 A gândit 
Că m'ai urât. 
A'nflorit, dar n'a legat, 
A gândit că ne-am lăsat. 


Dela Giurgi Constantin-Bulzeşti. 





21 

10 


Vecină, dragă vecină 

Nu ţinea alian pe mine. 
Că mâncarea nu ţi-o mânc, 
Nici dragostea nu ţi-o stric. 
Băutura nu ţi-o beau, 
Numai dragostea ţi-o dau. 


% 
Zi, bade, cu îluera 
Nu-mi mai rupe inima. 
Zi, bade, cu fluierul 
Nu-mi mai rupe sufletul, 
Să ştiu, bade, că-i veni, 
Drumul ţi l-aş vărui 
Tot cu var de cel mărunt 
Să vii, bade, de curând. 
Şi 'cu var de cel mai mare 
Să vii, bade, cât de tare. 


* 


Busuioc cu creanga'n apă, 
Spune cucului să tacă, 

Să nu cânte aşa frumos 
Când îi badea mânios. 


* 


Măi bădiţă, măi loane, 
Ce-ai cătat la noi aseară. 
Că măicuţa ştie ce face, 
Mă dă după cine-i place. 
Că măicuţa știe ceva, 
Mă dă după cine vrea. 


* 


Cucuruz de pe arătură 
Vino, bade, şi-mi dă gură. 


Că de când nu ne-am sărutat, 


Buzele mi s'au uscat, 
Şi pe tine te-am uitat! 

Dragostile cele mari 
Merg pe drum ca doi tâlhari, 
Dragostile cele mici 
Merg pe drum ca doi voinici. 


%* 


Am un bade subțirel, 

La toate li-i drag de el. 
Numai mie nu mi-i drag, 
Numai mândrii ciudă-i fac. 


% 


Nicio floare nu-i bujoară, 
Ca feciorul, când se'nsoară. 
Nici o floare nu-i înflorită, 
Ca fata când se mărită. 


* 


Cântă, cuce, depe cruce 
Badea, la toamnă se duce. 
Du-mă, bade, şi pe mine 
Pe. Murăş în jos cu tine. 
De ţi-o îi, bade, rușine, 
Fă-mă brâu pe lângă tine, 
De ţi-o fi, bade, cu greu, 
Fă-mă lumină de său. 


E» 


Auzit-am dintrun om 

Că cine-i catană-i domn. 
O îi să mai aud odată, 

li sparg capul cu o piatră. 


*% 


Gâte fete pe la noi, 

Toate vor să nu mă'nsor; 
Ci numai una micuță 
Toată vara'mi dă guriţă. 

15 


Fost-am... Fost-am crăişor, 
Tinere], voinic fecior; 
Ş-am avut o mândruliță 
Ş-am lăsat-o crâşmăriţă. 
Crâşmărița buţilor, 
Drăguţa voinicilor. 
Eu ceream o felea de vin, 
Ea-mi dădea ciubărul plin. 
Eu scoteam banii, să-i plătesc, 
Ea mă'ntreba ce gândesc. 
— Eu, leliță gândesc bine 
Să nu fiu dator la tine. 
— Lasă, bade, că-i plăti, 
La toamnă dacă-i veni. 
Lasă, bade, că mi-i da 
La toamnă, dacă-i scăpa. 


* 


Foaie verde de bujor, 

Nici la toamnă, nu mă'nsor; 
C-am o mândră tinerea 
Şi-mi dă gura când oiu vrea. 
Şi nici ea nu se mărită 

Că de gură nu-i lipsită. 


* 


Fă, Doamne, cerul hârtie, 
Pe Oanea cancelarie, 

Pe Alexandru scriitor, 
Să-mi scrie mie de dor. 
Că doruțul îi mare câine 
Că se bagăn sân la mine 
Şi nime nu-l poate scoate, 
Numai badea, că el poate. 


* 


Păcurar la oi am fost, 
Oile nu mă cunosc. 

Oile, mânce-le buba, 
Când mă văd o taie fuga. 

Să ştiu bade că-i veni, 
Foarte frumos m-aş găti 
Cu haine, cu clopoței, 
Lucitori ca ochii tăi. 

5 Cu călăpăr în cosiță 
Gata ca să-ţi dau guriţă. 


* 


Frunză verde de goron, 
Dulce-i gura lui Aron, 
Dulce-i zău că-i cu zahar 
Și cu miere din pahar! 


* 


Susu-i lună, jos îi nor, - 
Departe-i cine mi-e dor. 
Susu-i lună, jos îs stele, 
Departe-i cine mi-e jele. 


* 


Nicolae, buze dulci, 
Pune clopote la junci. 
Nicolae, buze moi, 
Pune clopote la boi 
5 Să s-audă şi la noi. 


* 


Mă mână mama la plug, 
Nu-i atare meşșteşug. 

Ziua-i mare, lucru-i tare 
Şi nu-ți pot da sărutare. 


* 


Pentru mândra care-mi place, 
Nici domnii nu au ce-mi face? 
Căci şi ei au drăguțe 
Le poartă vara 'n ăruţe 

5 Şi iarna 'n săniuțe. 

— Leliţa mea cu papuci, 

Unde truda tot te duci ? 

— Dar mă duc, să culeg nucie 

— Hai încoace să te sărut, 
5 Că şi eu merg să-ţi ajut. 

— Aş veni, dar nu cutez 

De hoţul de huruez, 

Că pândește după mine 

Că sărutu-te pe tine. 


* 


M-a făcut mama prin pruni 
Să fiu dascăl, de minciuni. 
M-a făcut prin iarbă verde, 
Să fiu dascăl peste fete. 

5 M-a făcut mama prin meri, 
Să fiu dascăl de femei. 


%* 


Du-mă, Doamne, şi mă pune, 
Unde-o fi mândrele bune 
Şi vinarsul cel de prune. 
Du-mă, Doamne, și mă lasă, 

5  Unde-o fi mândrele acasă 
Şi vinarsul de cireașă. 


* 


Nu fii mândră amărâtă 
Pentrucă ţi-am dat o bâtă, 
Că la alta "i dau o sută 
Şi vine şi mă sărută. 


* 


Au, mamă ce-i pe aici? 
Plină-i lumea de voinici, 
La tot fagul câte cinci. 
Dar la fagul de lângă cale, 
5  Zace unul de lingoare, 
Nu ştiu zace, ori se face, 
De bubat şi de vărsat, 
Sau de dor de sărutat. 





— 

Mă mână, mama, la deal 
Cu sapa să sap hirean. 
Mai săpai şi mai rămasă, 
Mă luai pe cale acasă, 
La copii şi la nevastă. 


E i 


Mă mână mama 'n grădină 
Să-mi culeg mazăre mie. 
Măzăruţ de cel albuţ 

Să facă peană la drăguţ. 
Drăguţul s-o dus catană 
N-are cine-i pune peană. 


%* 


— lleană, dragă lleană, 
Să te pot eu face peană, 
Să-te port la pălărie, 

Să fii dragă numai mie. 
Că mi-s eu o peană verde 
Să fiu dragă cui mă vede. 


* 


Marie, dragă Marie, 

Fă-mi cămaşă pe lotrie 
Până viu din cătănie. 
C&-oiu fura ţi-oiu da şi ţie: 
De-oiu fura eu şase boi 
Mie patru ţie doi. 


* 


Hai mândră, cu vacile, 

Pe coasta cu fragile. 

Ba iu c'am mai fost odată 
Ş-a vrut maica, să mă bată. 
Cu o bâlă de trifoi, 

Să mă "'nveţe la răsboi. 

La răsboiu nu m-a învățat, 
Blidele nu le-am spălat. 

Dela primărie 'n jos, 
Toate lămpile s'au stins. 
Numai la mândruţa mea 
Arde lampa ca steaua, 

5 Că ştie că merg la ea. 


* 


Poruncit-a mândra mea, 

Pe doi pui de turturea, 

Să fac ziua ce-oiu putea, 

Noaptea, să mă duc la ea, 
5 Ca să-i sărut guriţa. 


s% 


— Măi bădiţă, măi tândală, 
Ce-ai cătat la noi aseară 7 
— Am cătat c-am auzit 
C-aveţi fete de mărit, 

5 — Noi avem, 

Dar nu ţi-o dăm. 

Noi o dăm dup-un diac, 
Că-i cu poala de bumbac. 
Noi o după după Ion, 

10  Că-i cu poala de fuior. 


%* 


Abia apuc până la vară, 
Să iau pușca 'n subsioară 
Să mă duc la codru verde 
Să văd mândra, unde șede 
5 Dar ea şade pe sub perete 
Şi coase pe sumnă verde. 
Voinul şede după masă 
Şi 'mplete ciucuri de mătasă. 
Hai să prindem caii la cocie 
10 Să ne ducem în cununie, 
Până-i popa în liturghie. 

Cucul îi om blestemat, 

Mă scoală noaptea din pat, 
Să-l îmbrac în haine verzi, 
Sboară ?n codru nu-l mai vezi. 


La poiana Dâmbului, 
Mă ?ntâlnii cu nana lui: 
— Bun'tâlnitul, nană dragă. 
— Mulţam ţie şogorană. 
— N'ai văzut un pui de cuc ? 
— Nu, eu nu. Nu l-am văzut, 
Că eu să-l fi și văzut 
Nu ţi-l-aş fi cunoscut. 
Puiul meu e cunoscut, 
Că-i cu peană'n pălărie 
Și cu pinteni la călcâie. 
Când păşeşte zdrăngăneşte, 
Inima mea se topeşte. 
Ba aşa ţi l-am văzut 
La valea Aradului, 
Cu trei mândruțe de-a lui. 
Una *n pat îi aşternea, 
Una cismele îi trăgea, 
Una de cină-i gătea. 
— Dar de cină, ce-i gătea ? 

— Două mere, 

Două pere, 
Două buze subțirele. 


% 


Cucule, bolândule 

Vara vii, vara te duci 

Şi de lucru nu te-apuci. 
Dar la iarnă, ce mânci ? 
Dar la iarnă mânc pământ, 
La iarnă viu să vă cânt. 
Stau voinici cu plugurile 
Pe sub toate marginile 
Şi-mi ascultă glasurile. 

Măi bădiță spic de grâu, 
Vrut-aş-fi să nu te știu, 
Că de când te ştiu pe tine 
N'a rămas inimă 'n mine 

ş Şi cât mi-a mai rămas 
Toată s-o fi fript și s'a ars, 


+ 


Eu pe deal, mândra pe vale, 
O cunosc pe 'nvelitoare 
Şi pe mersul din picioare 
Când păşeşte căluşește 

5 Inima mi se topește. 


* 


Frunză verde care-i frunză, 
Care-o iau mânile 'n buză 
Și se duc cu ea la şură 
Şi dau paie juncilor 

5 Şi gură voinicilor. 


* 


Alunel cu multe alune, 

Ca mândra mea nu e *n lume! 
Alunel cu frunza rară, 

Ca mândra mea nu en ţară. 


* 


Aş juca eu preoteasa, 
Mă prodă că-i mică casa; 
Aş juca cu "nvăţătorul 
Mă prodă că-i mic cuptorul. 


* 


Frunză verde de cireaşă, 
Puse mâna pe mireasă ; 
Dar mireasa nu-i a fa 
E a celui de colea. 


15 

Taci, inimă *n sân la mine 
De ţi-e rău, de nu ţi-e bine 
Plânge să nu ştie nime! 
Fă, inimă, răbdătoare 

Ca pământul sub picioare. 
Rabdă inimă și taci 

Ca pământul care-l calci, 
Că toate, numai tu le faci, 


* 


Am auzit, maică, aseară. 
C-a venit carte din ţară, 
Să ducă feciorii iară. 

Am un drăguţ tinerel, 

Şi l-or duce şi pe el. 

Că l-or duce, l-or lua, 

Că-i frumos ca lumina. 
Dar eu, maică, ce m-oiu face? 
Eu m-oiu face un măr gutui, 
M-oiu pune la căpătâiu: 
Măr gutui a putrezi, 

Eu fără drăguţ, oiu fi. 

Dar m-oiu face un pârâuaş 
Şi m-oiu pune la fogaș 
C-o știut țitca cinaş. 


+ 


Colo sus în poieniţă, 

Cum mai doarme o copiliță. 
Vine un băiat ş-o *'ntreabă: 
— Ce îmi ești matale dragă ? 
— Dar nici fată, nici nevastă, 
Numai floare de pe mare 
Cine mă iubește moare. 
M-a iubit un băiat, 

De trei ori a leșinat; 

Dar m-a iubit un voinic 

Şi lui nu i-a fost nimic. 

Şeade badea Iancului 
La Valea Aradului 
Cu trei mândruţe de-a lui. 
Una *n pat îi aşternea, 
5 Una cismele-i trăgea 
Una de cină-i gătea. 
— Dar de cină ce'i gătia? 
— Două mere, 
Două pere, 
10 Două buze subțirele. 


+ 


Să fi dată Dumnezeu 
Cel mândru să fie al meu, 
Cel urât al celui rău. 
Aşa a vrut Dumnezu 
5 Cel urât să fie al meu, 
Şi cel mândru al celui rău! 
* 
Mulţi îmi strigă mie 'n sat 
C-am să fiu talpă de iad. 
Dar de ce, Doamne, să fiu 
Că n'am omorât de viu ? 
5 Am iubit ce mi-a plăcut, 
Alte rele mam făcut. 


* 


Frunzuţă verde de soc, 
Europa arde'n foc, 
Se bate fără noroc. 
Impăraţii stau la mijloc 
5 Şi strigă în gura mare: 
— Veniţi, feciori, la cercare. 
* 


Câte flori pe deal în sus, 
Toate eu cu mândra le-am pus. 
Câte-am pus până la cină, 
Toate s-au uscat din rădăcină, 
5  Câte-am pus până la prâaz, 
Toate frumos că s-au prins. 

Duşmanii din ură rea 
Încearcă a ne lua. 

Dela Rus şi dela Sârb 
E răsboiul pe pământ. 


%* 


Tot pământu-i plin de sânge 
Toată lumea plânge, plânge. 
Fire-ai Sârb afurisit 

Că bine ne-ai nimerit. 


* 


Mult mă mustră iedera, 
De ce nu-s verde ca ea. 
Ea poate să fie verde, 
Că tot în pădure şede. 


%* 


Tot omul îmi strigă lotru, 
C-am furat un lemn din codru 
Dar eu... dracul:l-o furat, 
Numai o scândură de brad, 
Să-mi fac la mândruța, pat. 


* 


Trimăs-a 'badea din țară, 
Cârpă albă "mpăturată, 

Trei ai să mai şed eu fată. 
Trimisu-i-am înapoi, 

Cârpă albă toată îlori, 

Că ş-ai.i mai sunt feciori. 


% 


Pădurice nerărită, 
Taci, fată şi te mărită. 
Numai nu te cununa 
Să te pot şi eu lua. 

Maică, inimă de piatră, 
Ai venit la mine odată, 
Să vezi străinii cum mă poartă, 
Că străinii să aibă vreme, 
5  Câtă mine ar tăia lemne. 
Și străinii s-aibe loc, 
Cătă mine ar face foc. 


* 


Păsărică turturea, 

Spune la badea a mea, 

Să câştige dorul meu 

Intrun corn de cişcăneu. 
5 Să câştige dorul lui 

In mâna inelului. 


%* 


Cucule, de pe pădure, 
Du-te la maica şi "i spune, 
Pâine albă să frământe 
Şi pe mine să mă uite. 

5 Pâine albâ a frământa 
Şi pe mine m-a uita. 


E 


Bagă, Doamne, luna'n ceaţă, 

Să mă duc la mândra'n braţe. 

Mândruliţă, din Banat, 

Nu gândeşti că te-am uitat, 
5 Tu eşti floare de bujor, 

Nu te-oiu uita până mor. 


* 


Mândruţă, nu ţi-i păcat 
Ş-aseară te-am aşteptat 
Cu cină şi cu lumină, 
Şi cu dor dela inimă. 

5 Dacă văzui că nu vii, 
Pusei mână peste mână 
Cu gândul că dorm cu tine. 


10 

Frunză verde de secară, 

S-a amărât badea de-aseară, 

Că n'am ieşit la el afară. 
N-am ieşit că n'am putut. 

Că mi-o dat mama de cernut. 

Şi mi-o dat o sită deasă, 

Să nu pot ieşi din casă. 

Și făcui ce nu făcui 

Şi pusei pe deasa'n cui. 

Când fusă să-mi stâmpăr dorul, 
Mă chemă s'aprind cuptorul. 
Când fusă să-mi stâmpăr viața, 
Mă chemă să mătur casa, 


ED 


Vai! mândruță, ţucu-ţi gura, 
Că-i măi dulce ca smeura; 
Că eu cât te-oiu săruta, 
Ca de vin roşu toamna 
Şi de somn primăvara. 


% 


Frunză'n prun... Frunză sub prun, 
Am un bade dar nu-l spun. 

Nici nu-l spun, nici nu mă jor 
Nici nu-l las până ce mor. 


* 


Şti tu, mândră, şti tu dragă, 
C-amândoi mâncam o fragă. 
Ști tu mândră, şti tu bună, 
C-amândoi mâncam o prună. 
Dar acum s'avem cu sacul 
Nu ne-am da unul la altul. 


E ] 


Hai, mândră, în jos pe luncă 
Să-ţi gat râșchiţor şi furcă. 
Lasă-l dracului râșchitor 

Şi hai... să mă săruți că mor. 

La mândruța în grădină, 
Prins-a dorul rădăcină. 
Eu mă duc, să-l duc în casă, 
Rădăcinile nu-l lasă. 

5 Mă dusei să-l bag în sân 
Şapte rădăcini îl ţin. 


* 


Mori, mândro, să mor şi eu, 
Să nengroape într'un copârşeu, 
Să ne'ngroape lângă olaltă, 
Să se mire lumea toată, 

5  De-un fecior şi de o fată. 


* 


Trecui valea mort de sete, 
Mă ntâlnii cu două fete: 
Cea mai mare 
Imi place tare, 
5 Cea mai mică 
li mai voinică. 


* 


5 Câte mândre, am avut eu, 
Aş putea să fiu birău. 
Şi câte am mai lăsat, 
Aş putea să fiu jurat. 


* 


Pentru ochi ca murele 
Inconjurai pădurile, 

Pentru ochi ca mura neagră 
Inconjurai pădurea toată. 


* 


Tătăiţă și cumnată, 

Lasă-ţi ușa descuiată 

Şi fereastra destupată, 

Să te văz cum eşti culcată, 

La fântână, la goron, 
M-avusei bine c-un om, 
Mă văzu vecina mea. 

Mă spuse către maica mea, 
Maica mă chemă'n căsuță 
Şi mă'ncuie într'o lădiță 
Mă uitai pe “sub brului 
Văzui soare răsărind 

Şi feciorii toţi jucând. 

Toţi feciorii jucau în joc, 
Număi badea şedea'n loc 
Şi se uita printre fete, 
Doară pe mine mă vede. 
Dar mi-a spus o ardeleană 
Că badea s'a dus catană. 
Ducă-se cu Dumnezeu 

Că mie nu-mi pare rău. 
Dar mi-e ciudă că mi-a spus 
Să-i trimit merinde d-ajuns. 


* 


— Spune bade, &pune-mi dragă 
Maică-ta ce vină-mi bagă? 

— Mândră, mândruleana mea, 
Că ești harnică și rea. 

— Nu te teme badea meu, 

De omul harnic și rău. 
Teme-te de omul bun, 

Că merge dormind pe drum. 
Teme-te de omul moale, 

Că merge dormind pe cale, 


* 


Vai! de mine mor, m'aprind, 
Când văd pe badea plecând, 
Cu papucul tropăind, 

Cu ismana vânt făcând 

Şi nu mi-e iertat, să-l prind. 

Am auzit ieri la moară 
Că bădița meu se'nsoară. 
Insoară-se, trăiască bine, 
Ţâie gândul tot la mine. 
5 Când pleacă la cununie 
Să-l capete o bolonzie 
Şi când pleacă la cercare, 
Să-l capete o supărare. 


Li 


Frunză verde de dâlmac, 
Omul bun m'are noroc. 
Omul bun ce-anr fost și eu 
Şi norocul mi-a fost rău. 


* 


In grădină, la răchită, 
Acolo-i mândra adormită. 
In grădină, la sulcină, 
Acolo mândra suspină ! 


* 


Mă dusei la papa'n clacă, 
Nu găsii fată să-mi placă. 
Mă dusei în şezătoare 
Găsii fată ca o floare. 


* 


Bată-te mândruţă, bată, 
Trei stele dela olaltă 

Şi credința mea deodată 
Şi dragostea mea 'nfocată. 


* 


Săraci, cărările mele, 

A crescut iarba pe ele! 
Las'să crească, să'nflorească, 
Numai badea să-mi trăiască. 

Sărac dorul bădiţii 

De l-aş putea răsădi 

In cornuţul perinii, 

Să crească cu creanga'n pat, 
Să-mi ţie umbră la cap. 

Să crească cu creanga'n masă, 
Să-mi ţie umbră prin casă. 


%* 


Cărăruşe printre peri, 
Ochieșucă, unde meri ? 

Că mi-am pus gândul pe tine, 
De te-oiu lăsa, să fiu câine. 
Să fiu câine și să zici 

Până te-oi făcea să plângi. 


* 


Colo, jos, între hotară, 
Este-un nuc cu frunză rară. 
La tulpina nucului, 

Cântă puiul cucului 

Ş-așa cântă de cu jale 
Badea după mine piere. 


* 


Răsărit-a luna'n prag, 

Nu-i aici cine mi-i drag. 
Răsărit-a luna'n şură, 

Nu-i aici, cine-mi dă gură. 


* 


Frunză verde de susău, 
De-ar fi dată Dumnezeu 
Să fi murită şi eu, 

Când am fost fată micuță, 
Să nu fiu badii drăguță. 
De-ar fi dată Precista 

Să fi murit bădiţa, 

Când o fost copil micuţ 
Să nu-mi fi fostă drăguţ. 


340 Gheorghe |. Tazlăuanu: Comoara Neamului 





Maică, măiculița mea, 
De când în țară am plecat, 
Eu pe toate că le-am uitat; 
De iubit de sărutat 

5 Şi de mândrele din sat. 


* 


Tu, drăguță, de demult, 
Nu crede că te-am urât, 
Că ş-aseară te-am văzut 
Şi mai dragă mi-ai căzut. 


* 


Când mi-a fost badea mai drag, 
L-o jurat Neamţul sub steag. 

Sub steag hegru de mătasă, 

Trei ani să nu vie acasă. 


* 


Bate-mă, Doamne, să mor 

Pre perină de fuior, 

Cu mândra pe subsiori. 

Bate-mă, Doamne, să zac 
5 Pe perină de bumbac, 

Cu mândra pe după cap. 


* 


Domnişor dela cimiţă 

Slabozi-mă la uliţă, 

Ca să scriu o cărticea 

S-o trimit la mândra mea, 
| 5 In ce ţară este ea. 


% 


Mândră, de când viu la tine, 
Nici sânge'n obraz la mine. 
Caută, mândră, să te las, 
Să-mi vină sânge'n obraz. 


indemnuri Satirice şi de Dragoste 


Nevăstuţă cu bărbat, 
Lasă-mă deseară'n pat, 
Să văd, bine ensurat? 
De-o fi bine, să mă'nsor, 
Dacă nu, să şed fecior. 


* 


Măi bădiţă, te-am visat 
Că pe tin” te-am sărutat 
Și te-am sătutat pe față 
Şi te legănam pe braţe. 


* 


Marbareta-i floare-aleasă, 
Mândra mea-i tare făloasă. 
Las” să fie, că-i frumoasă. 
Când îi zi de sărbătoare 
Ea se gată ca şi-o îloare, 
Străluceşte ca ş-o stea. 
lo-mi pui capul după ea! 
Străluceşte ca luna, 
Mie-mi rupe inima! 


% 


De m-ar săruta o sută 

Tot ca mândra nu sărută. 
De m-ar săruta o mie 

Ca mândra, nu-mi place mie. 


* 


Taci, mândră, nu mă jeli, 
Căci pe tine te-oiu iubi. 

Numai vara de-a veni, 

Să ne putem întâlni. 

Pe sub tufe prin pădure, 

Căutând la fragi şi mure. 
Pela umbră, pe sub fagi, 
Prin codrii dela Halmagi, 
Totdeauna ne-om fi dragi. 

Frunză verde lemn domnesc, 
După cine mă topesc? 
După un pui de slănesc. 
Umblă o îată, să mi-l ia, 
Dumnezeu să nu i-l dea. 
Umblă o fată, să-l sărute, 
Dumnezeu să nu-i ajute, 


* 


Frunză verde de secară, 

C-am robit un “an ş-o vară 
Ş-acum am să robesc iară, 
Ca să-mi văd pe badea iară. 


* 


Vină, bade, pela noi. 
Nu veni pe la portiță 
Că portița scârțăeşte 
Mucia meu că se trezeşte. 


* 


M-a făcut, maica făcut 
Cum măicuţii i-a plăcut, 
M-a stropit cu creangă verde 
Să-i hu dragă cui mă vede. 


+ 


Mândra, care-mi place mie, 
N-are casă, nici moşie; 
Numai dragoste să fie, 
C-am s-o iau în cununie. 


* 


Măriuţă dela vamă, 

Taie un pui și ne fă zeamă, 
C-apoi tu când vii la noi 
Pentru unul eu tai doi. 


PR E N CR RO N O a 

Bată-te, bade, sfinţii, 
Pe pragul bisericii. 
M-ai învăţat a iubi 
Acum mă lași a dori. 


* 


Nu te uita, mândră dragă, 
La cămaşa mea că-i neagră ; 
Că măicuţa îi cam bolnavă 
Și mândruța îi cam slabă. 


Dela Rusu Dumitru — Bulzești. 


U—iu—iu | şi iară'n dară 
C-a sosit badea pe seară, 
Cu turtuţa'n subsoară. 
Nu ştiu turta mânca-oiu, 
5 Ori pe badea țuca-l-diu; 
Da pe badea l-oiu țuca 
Ş-apoi turta oiu mânca. 


“% 


Mândră, când oiu muri eu, 
Să vii la mormântul meu 
Și să-mi semeni siminic, 
C-am fost tânăr şi voinic. 
5 Şi-mi semeni maghiran; 
C-am fost tânăr şi viclean. 


* 


Bagă-te, lună, sub nor, 
Vină bade, că mi-e dor. 
Ascunde-te, lună'n stele, 
Vină, bade, că mi-e jele. 
5  N-aştepta să te doresc, 
Ci vină când te gândesc. 
De te-oiu dori bade mult, 
Mă găseşti moartă'n pământ. 

Bate vânt încetișor 

M-a cuprins a badii dor. 
Mă scutur ca holdele, 
Mă usuc ca florile. 


= 


Câte doruri, am dorit, 
Nici de unul n-am murit. 
Dar de dorul ce-l doresc, 
Mă spun ochii că slăbesc 

5 Şi mă simt şi eu pe mine, 
Că de-amu n-am s'o duc bine. 
Dorul mândrii mă omoară, 
Când o văd mă scap de boală. 


* 


De-ar fi dorul ca bujorul, 
Face-s'ar pe tot răzorul. 
Dar dorul nu se găseşte, 
Numai la cel ce iubeşte. 

5 Că şi eu când am iubit, 

Doamne, mult am suferit, 
Şi ziuța şi noaptea, 
Şi'n toată una vremea. 


* 


Mult îi strânsă lumea bot, 
Cu ochii pe badea cot. 
Mult îi strânsă lumea roată, 
Ochii mei pe badea coată. 
5 Ochii mei şi cu a badii 
Numai nu pot vorovi, 
Dar şi vorovesc bugăt, 
Numai oamenii nu-i văd. 


* 


Frunză verde.măr domnesc 
După mândra mă topesc. 

Şi albă nesoponită. 
Roșie c-așa mi-e fața 
Că mi-e veselă viaţa. 


* 


Măi bădiţă,, bădişor, 
Aseară'nsăfaşi pe rât, 
După locuri de urât. 
Poticarăşul ţi-o spus 

Că leacuri de urât nu-s. 
Că leacul urâțului 

In fundul pământului. 
Nime'n lume nu-l găseşte 
Numai moarteă când sosește. 


% 


Miresuţă, cu cunună, 

Te cunoşti că ai fost bună! 
Că nici mă-ta n'a fost rea, 
Că te-a făcut frumușea : 
Frumoşea cu părul cre 

Şi te-a dat pe mare preț. 


* 


Cântă cucu'n vâri de nuc, 
Vine-mi vremea să mă duc, 
Cântă de pe rădăcină 

Că mai am o săptămână. 


*% 


Jălui-m-aș jălui, 

De toţi munții s'ar clăti, 
Văile s'ar scutura, 
Pietrele sar despica. 


Uite-te bade, din deal, 
Ca și mine nu-s în car, 
Roşie şi rumenită 

Cât îi lumea şi ţara, 
Nu văd om ca bădiţa. 
Numa'n munte este-un brad 
Şi de vâri îi retezat, 
Câi îi bădița denalt. 
Lângă brad o îloricea, 
Ca mine de gingăşa. 


* 


Frunză 'n prun, 
Frunză sub prun, 
Am un bade şi nu-l spun. 

Nici nu-l spun, nici nu mă jor, 
Nici nu-l uit până ce mor. 
Nici nu-l spun, nici nu-l las, 
Altele mor de necaz. 


* 


Ţie sfântul mama fetei ; 
Ca făcut fată frumoasă 
Și la oameni lăcomoasă 
Şi la mine şi la altul, 

Numai să nu ştie satul, 


* 


Am avut o mândruliţă, 
Tânără ca ş-o mlădiţă 
Ş-am lăsat-o să mai crească, 
Minte *n cap să dobândească. 
Ea mintea şi-a căpătat 
Dară s'a şi măritat. 


* 


Izvoraş cu apă rece 
Pe lângă casa mândrii trece 
Jeși mândra să se spele 
Dete de urmele mele 
Şi nu se putu de jele. 


10 

Nevăstuţă subțiruță, 
Țucu-ţi ochii și gurița. 
Pentru fața ta ca spuma, 
Imi las țara, merg în lume. 
Las în brazdă patru boi, 
Pentru ochișorii tăi. 

Dar pe ochii tăi cei doi 
Aş da plug cu șase boi, 
Numai să fim amândoi. 
Aş da lumea și ţara 

Pe tine iubita mea 

Şi pe gurişoara ta. 
Mândruţă, buzele tale, 
Mult aş da să fie a mele. 
Mândruliţă ochii tăi, 

Mult aş da să fie ai mei! 


* 


Frunzuliță, foi de fragă, 

Sunt străin din lumea 'ntreagă ; 
Depărtat de mândruţa 

Trăesc în America. 


* 


Mi-am pus flori la pălărie, 

Mi-am pus flori, mi-am pus mărgele ; 
Să se uite cu mândrie 

Puiculiţa mea la ele. 


* 


Bate, Doamne, omul prost 
Mult mă *ntreabă unde-am fost. 
Că eu de ce nu 'ntreb pe nime. 
Inghe-me şi d-unde vine. 

Nu vede el sară-i ochii, 

C-aşa umblă tinerii, 

Pe margini, ca epurii. 


348 Gheorghe î. Tazlăuanu: Comoara Neamului 





Frunză verde de pe vie, 
Moare mândra de mânie, 
Că i-am scris p-o hârtiuță, 
Că nu o mai ţin drăguță. 


%* 


Frunză verde lemn domnesc, 
M'am jurat că nu iubesc 
Ş-acum, Doamne, ce păţesc! 
Unde văd ciopor de fete, 

5 “Trec prin apă, mor de sete. 
Unde văd fete frumoase, 
Mi se pune boala 'n oase. 


* 


Dela munte vine nor, 
Dela mândra "mi vine dor. 
Dela munte "mi vine stele, 
Dela mândra dor şi jele. 


* 


Stau feciorii să se bată 
Pentru-un duduleţ de fată. 
Staţi, teciori, nu vă băteţi 
Că mai este-un duduleţ. 


* 


Uiu... iu şi uiu... iu 
Sărută-mă şi te du. 
Sărută-mă dacă-ți plac, 
Dacă nu, silă nu-ţi fac. 


% 


lubeşte-mă bade tu; 

Ori mă lasă la altul. 

Nici mă iubeşti, nici mă lași 
Făr' numai venin îmi faci. 


10 

Dar ce-i asta codru des? 
Vara, verde şi frumos, 
larna, putrezești pe jos? 


* 


De cât slugă şi catană 

Mai bine "n codru cu peană. 
Decât slugă şi biriş 

Mai bine*n codru pe Criş. 


-k 


Auzit-am mândră eu 
Că ţie, dragă, ţie rău, 
Dar nici mie nu mi-e bine 
De când m'am dus dela tine, 


* 


Săracă inima mea, 

lar începe a mă durea! 
Nu mă doare de durere, 
Mă doare de vorbe rele. 


* 


Mare-i apa Bistriţii, 

Mai mare dorul mândrii. 
Apa Bistriţei oiu trece 
Dorul mândrei mă topește. 


* 


Astăzi, mâine şi poimâine 
Mă duc maică, dela tine. 
Inimuţa mea rămâne, 

la-o, maică, pune-o bine. 
Când te-ajunge dor de fată, 
Uită-ce la dor în ladă. 
Dorul de-sza fi clătit, 

Eu la faţă am gălbenit. 
Dorul de-a fi cum l-am pus 
Eu la față-s cum m'am dus. 

De-aş vedea pe mândra mea 
Că dă gura altuia, 

Fără milă m-aş junghia 

Și pe mine şi pe ea. 


* 


Pădurice mândră eşti, 
Mândra mea departe eşti. 
Două dealuri ne desparte, 
Două dealuri ş-o pădure, 
Cu smeură şi cu mure. 
Pădurea de s'ar usca, 
Dealul de s'ar măcina, 
In pădure crească ovăz 
Şi dealul să se facă șes, 
Să se vadă sat cu sat, 
Să văd pe cine-am lăsat. 


* 


Magheran cu frunza 'n sus, 
Ne-am iubit, mândro, pe-ascuns, 
Ne-am iubit cu multă frică 

Ş-ai noştri n'au ştiut nimică. 


% 


Pe din jos, de Baia mare, 
Merge un căpitan călare, 
Cu trei sute de catane. 
Căpitanul fluerând 

lar feciorii tot plâng. 
Căpitanul din gură grăind : 
— Ce plângeţi feciori mei ? 
Că știut-ați voi bine, 

Când aţi dat mâna cu mine, 
Că nu-ţi cosi în grădină, 
Nu îți prinde fete 'n mână. 
Fetele merg la joc, 

Voi veţi merge chiar la foc. 


10 

La fântână, la Topliţă 
Paște calul lui Gheorghiţă. 
Calul paşte şi rânchează 
Gheorghe doarme și visează, 
Calul spumă frânele, 
Gheorghe bea cu mândrele. 


* 


Floricică de, pe coastă, 
Cum nu-i minte fete noastre. 
Că vine unul ş-o cere, 

Ea iute zice că mere. 

Nu vede ea, seca-i-ar ochii, 
Că mare cu ce trăi. 

Că îi moara sub perete 

Și mălaiul sub galete. 

Că îi moara sub uluci, 

Şi mălaiul pe la Cluj. 


* 


Eu cu mândra ştiu ce ştiu, 
Din cătănie iaf viu. 

Eu cu mândra fac ce fac, 
Din cătănie iar scap. 


* 


Ai! săraci feciori frumoși, 
Cum şedeţi în lagăr jos. 
Cu pușştele piramidă 

Şi?n beotace fără pită. 

Cu curelele pe voi, 

Ca jugurile pe boi. 

Când aţi trece peste munte, 
N-aţi putea trece de multe. 
Când aţi. veni înapoi, 

Aţi veni numai a doi. 
Strajameşter din companie 
Ce tot scrie pe hârtie, 
C-au pierit feciori o mie, 

Dumuezeu să te ferească 
De robia cătănească ; 
C.așa-i de grea și d-amară, 
Te scoate din a ta ţară, 

5 Şi te duce'n lumea toată, 
Nu vezi mamă, nu vezi tată, 
Par-că eşti născut din piatră. 
Nu vezi frați, nu vezi surori, 
Par-că ai căzut din nori! 


* 


Bade, peană trandafir, 
Rupe-mi-oiu şi eu un fir. 
— Rupe, mândră, cât vei vrea 
Trandafir din peana mea, 

5 Rupe şi te veselește 
Şi mai şezi şi mai fetește. 
Mai feteşte un an ori doi, 
Până voiu veni 'napoi. 
Mai feteşte doi ori tri 

10 Până 'napoi oiu veni. 


* 
Frunză verde viorele, 
Ale mele surorele, 
Pliviţi şi florile mele 
Și le pliviţi şi le udați. 

5 Dacă crește, le purtați, 
Pe mine nu m-așteptaţi. 

* 


Măi bădiță, strugur dulce, 
Tot ai zis că nu te-oiu duce. 
Tot ai zis că doară... doară, 
Până ai, văzut că te luară. 


* 


Cetera urâtă mi-i 

Gura mândrii dragă-mi-i, 

Cetera urât îmi face 

Gura mândrii bine-mi place. 
Dela Terbea Axente, Bulzești. 

Joacă-mă, bădiţă, bine, 
Că deseară ies la tine, 
Joacă-mă, bădiță, roată, 
Că deseară ies la poartă. 


* 


Zi-i, ţigane, hora mare, 

Că ţi-oiu da, din ce-oiu avea. 
Zi-i țigane și mai zi-i, 

Până ţi-or ieşi ochii. 

Zi-i ţigane, că-ți dau carne, 
C-a murit un cal în vale. 
Carnea ţie s-o mănânci, 
Pielea mie de opinci. 


* 


Place-mi jocul românesc, 

Dar nu știu, cum să | pornesc. 
M-oiu smuci, 
Şi l-oiu porni, 

De ruşine tot n-oiu fi. 


+ 


Foaie verde de grâu copt, 
Hai la horă câte opt. 
Muşamaua s-o cântăm, 
Hai la horă s-o jucăm. 


* 


Hai, mândră, să ne 'nvârtim, 
C-amândoi ne nemerim 
Şi la joc și la statură, 
Să te sărut mândră?'n gură. 


* 


lată hora se porneşte, 
Sub stejar la rădăcină. 
lată hora se 'nvârtește, 
Vino, puică, lângă mine, 

Bate 'n loc, 
Să crească soc, 
Pe de lături busuioc. 
Printre ele, 
5 Viorele, 
Să mă culc cu mândra 'n ele. 


* 


Cântaţi fete şi horiţi, 
Până sunteți la părinți. 
Dacă vă veţi mărita, 
De bărbat, nu-ţi cuteza: 

5 De bâta de după ușă, 
De vătrarul din cenuşs, 
De bâta cioplită 'n dungi, 
Cât sunt spetele de lungi! 


* 
Hopa... hopa, c-a zis popa, 
C-au mâncat țiganii cloșca. 
Ş-au rămas puii săraci, 
Şi țiganii plini de draci. 
5 Zi-i măi... Zi-i... 
E 


N-am venit la voi la joc, 
Să mă uit pe sub colop. 
C-am venit să joc o fată, 
Să mă pomenească odată, 
5 Şi de mamă şi de tată, 
Şi de frate, câte-odată. 
* 


Vai, săraca ! ce zâcală! 
De ar ţine pâv"ă'n seară, 
Și deseară iară, iară... 
* 
Frunză verde busuioc, 
Dragu- mi-i cu cine joc. 
Frunză verde calapăr, 
Dragu-mi-i cu cine săr, 
Dela Ziriău Florea, Târnăviţa. 





10 

Când gândesc mândro la tine, 
Nu mai am inimă 'n mine. 
Puţinică ea mai este, 

Nu mai €e de vre-o nădejde. 
Puţinică ce-a rămas, 

Mi s'a fript şi mi s'a ars. 
Când gândesc, mândro, la tine, 
Plânge inimioara 'n mine, 

Ca copilul de trei zile. 
Copilul plânge şi "'nceată, 
Inima mea niciodată. 


+ 


Bate, Doamne, pe 'mpăratul, 
Că mi-a cătănit bărbatul. 
Dar nu mi l-o cătănit bine, 
C-am auzit că iar vine. 


* 


Niculiţă din hotar, 

Tu ești plin de chin ş-amar 
Şi mai vii şi pe la noi, 

Ne pui capul la nevoi 

Şi mândruţa lângă noi. 


Eu mă duc, mândra rămâne, 
Cum să fac s'o iau cu mine; 
Barem calea jumătate, 

Să n-o las aşa departe. 

Măi bădiţă păr galben, 
De dorul tău mă leagăn, 
Cum se leagănă iarba, 
Când o taie cu coasa. 
Cum o taie, pică jos 

Și cum pică. 'ngălbenește ; 
Aşa dorul tău mă topeşte. 


Li 


Doamne Sfinte, nu ţi-e jele 
De tinerețele mele, 

De le lași aşa de grele? 
Că le ţin și le petrec, 

Tot cu dor şi cu necaz 

Şi cu lacrimi pe obraz. 


* 


Pân' eram de nu iubeam, 
Unde mă culcam dormiam. 
Dar acum de când iubesc, 
Nu pot să mă odihnesc. 
Pe braţe capu-mi sprijinesc 
Și tot la mândra gândesc. 


* 


Câte 'n lume am umblat, 
Eu ca mândra n'am aflat, 
Bunişoară şi frumoasă 

Şi ca ea de drăgăstoasă. 


* 


Frunză verde peliniţă, 
Stând pe iarbă "n grădiniţă, 
Am văzut o porumbiţă: 
Porumbiţă micșunea 

Pe ciocul ei că scria: 

Te iubesc, dragă mândruță 
Şi te rog nu mă uita 
Dacă vrei să fiu. a ta. 

Draga mea subţire 'n trup 
Harnică maic-ai avut, 

De frumoasă te-a făcut 
Cu ochi negri de ochit, 
Cu sprâncene de-amăgit, 
Guriţă de înceluit, 


* 


Frunză verde de cicoare, 
Tristă-i ziua fără soare ; 
Dar mai tristă mi s'a părut 
Seara, când ne-am despărțit. 


> 


lleană cu ochi căprii, 
Nu te da [a -doi, la tri, 
Tu dă-te mie şi eu ţie 
Şi vei fi a mea soție. 


Lă 


Eu cu dor mândra au dor, 
'Trebu-i-ne-ar un doftor, 

Pe noi să ne doftorească, 
De dor să ne mântuiască. 


* 


Mergând dragă, dela tine, 
Plânge inima în mine. 
Eu mă duc cu mare dor, 
Ca şi luna printre nor. 
Eu mă duc cu mare jele, 
Ca şi luna printre stele, 
Rămâi dragă sănătoasă 
Ca garoafa cea frumoasă, 
Să trăeşti, 
Să învese'eşti, 
Ca garoata să 'nfloreşti. 

5 


Drag mi-i numele lon, 
Că mă sărută prin somn. 
Mă sărută *'ntr'o cercare, 
Ca să-l văd ce minte are. 


* 


— Cucule, de unde vii ? 

— Dela Cluj, dela Sibii. 

— Dar de mândra ce mai ştii? 
— Ştiu bine că-i sănătoasă, 
Şade 'n fereastră şi coasă. 

Nu ştiu coasă, ori descoasă, 
Știu bine că lacrimi varsă, 

De face fântâna 'n casă, 
Şterge-şi ochii cu năframă 


Ea plânsul nu bagă 'n seamă. 
Şi-i şterge c-un ştergureu, 
Lacrimile curg mereu, 

Şi fântâna creşte, creşte. 
Mândra ta aşa grăiește : 

— Fântână cu trei izvoare, 
Cine-o bea din ea să moară. 
De-o bea iubitul meu, 

Să-l trăiască Dumnezeu. 


+ 


Mă bădiţă din Ploeşti, 
Cu nevasta cum trăieşti ? 
De trăit eu trăiesc bine, 
Că îi bună ca și mine. 


* 


Foaie verde busuioc 

Stăi, neică, neicuță'n loc 
Şi gândește-te cu foc, 

Că eu mă gândesc cu jale, 
La dragostea dumitale. 


10 

lar m-a'nceput a durea. 

Nu mă doare de durere 

Şi nici de faptele tele, 

C-au fost bune n'au fosi rele; 
Dar nici de dragostea ta, 

C-a fost bună n'a fost rea. 
Foicică foi domneşti; 

Să dorești, 's'o cântăreşti, 

Nici de-oşlitră n'o găsești. 

Nici de-o litră, nici d-un dram, 
Nici d-un pic dintr'un chilogram. 


* 


Frunză verde lămâiță, 
Mi-a trimis neica vorbiţă, 
Ca să-i mai păstrez guriţă. 
Și iar verde flori buchet, 
Nam pe cin' să i-o trimet, 
l-o trimit prin telefon 

P-o foiţă de bujor, 

Ca să nu mai aibă dor. 
Foicică foi muşcat 

Şi bujor împarfumat 

Să vadă că nu l-am uitat. 


* 


Când aş şti că ai veni, 
“Cărăruşa ţi-aş plivi 

Şi de iarbă 

Şi de nalbă, 

Să vii, dragă 

Mai degrabă. 
Dar cărarea-i neplivită. 
Vai! nu-ţi este îngrădită, 
Nici cu pari, nici cu nuiele, 


Foaie verde bob lalea, 
Sărmana inima mea, 
Numai cu cuvinte grele. 

Hai, mândro, să ne iubim, 
C-amândoi ne potrivim 

Şi la ochi şi la sprâncene, 
Ca doi porumbaşi la pene. 

5 Tu n-ai tată, eu n-am mamă, 
Amândoi suntem de-o seamă. 
Tu mai frați, eu n'am surori, 
Amândoi ca două flori. 


Li 


Duce-m-aş cu luna'n nour, 
Nu mai pot de al tău dor. 
Duce-m-aş cu luna'n stele, 
Nu mai pot de-a mândrii jele. 
5 De n-ar plânge inima, 
Şi ochii n'ar lăcrăma, 
Pân'la lună aş sbura. 
Dar inima mereu plânge, 
Lăcrămile rău mă stânge, 
10 Dorul sufletu-mi încinge, 


* 


Câte neveste după masă, 

Toate-s cu şurț de mătasă; 

Numai eu cu el de lână 

Și cu două glăji în mână. 
5 Este aici un om frumos, 

Aş închina bucuros ; 

Dar mă tem că n-o lua, 

Ce ruşine m-o mânca! 

Şi mă tem că n-o primi, 
10 Ce ruşine mi-ar mai îi! 


* 


Să trăeşti, bade, bădiță 

Iţi închin o copiliță. 

Copiliţa nu-i de aici, 

Că-i de pe valea cu dorul, 
5  Unde'nflorește bujorul. 

Bujorul primăvara, 

Dragostea totdeauna. 

Tu, mireasă, draga mea, 
De când tu te-ai încredinţat, 
Tu nimica n-ai lucrat. 

Pe fereastră, te-ai uitat, 





5 Pe fereastra grădinii, 
Te-ai ținut că n-om veni. 
lar acum suntem aici. 
Deschide-ne-ţi porțile 
Să intrăm cu carăle, 

10 Că mi-i dor de pălămidă 
Şi la mire de drăguță. 

Şi mi-e dor de carne grasă 
Şi la mire de mireasă. 


* 


De-aşi ști puică c-ai muri, 
Chipul, ţi-l-aş zugrăvi 
Şi l-aş face-o iconiță, 
Ca să-l port numai la ţâţă. 


Dela Covrig Dumitru, Ungheni, 


Ceterașul zice bine, 

Contralau-i mare câine, 

Ceteraş cu cetera, 

Şi eu cu drăguța mea. 
5 lha! Ilha! Ihai! hal! 


* 


Care fată joacă bine, 
Aia îmi place și mie. 
Care fată joacă rău, 
Aia place la birău. 


* 


Jucătoarea dela joc, 
Amiroasă-a busuioc. 
Iha... 

Hai, mândră, să ne învârtim, 
C-amândoi ne nemerim. 
Și de mari şi de faulă, 
Să ne sărutăm în gură, 


* 


Alţii joacă o ţârișoară 
Și-i loveşte, Doamne, o boală, 
De trei luni, nu se mai scoală. 
Dar eu şi cu mândruța 

5  Jucăm zău, toată ziua 
Şi m'avem nici pe naiba. 


* 


Frunză verde castraveți, 
Faceţi hora, măi băieţi. 


* 


Frunză verde baraboi, 
Inturnaţi roata înapoi. 


* 


Frunză verde busuioc, 
Toţi băieţii sunt la joc. 


+ 


Hai la sârbă, măi băieţi, 
Care veţi, care puteţi, 
Care nu... mai rămâneți. 


* 


Tot pe loc... pe loc... pe loc... 
Să răsară busuioc. 


Bela Pre cup Luca, Sân Martinul de Câmpie. 

10 


Aseară, pe vremea cinii 
Mă muța,mândra cu câinii 
Mă muţa şi nu prea-prea, 
Că ştia că-i bădița. 


k 


Aşa-mi trec zilele mele 
Una bună, zece rele. 

Trag nădejde c-or mai trece 
Una rea și bune zece. 


* 


Munte, munte, piatră seacă 
Lasă voinicii să treacă. 

Să treacă la ciobănie, 

Ca să scape de cătanie. 
Cătănia cui-e bună? 

La feciorul fără mumă. 
Cătănia cui e dată ? 

La feciorul fără tată. 

Vai! feciorul fără mamă, 
Ca pomul bătut de brumă! 
Vai! feciorul fără tată, 

Ca pomul bătut de piatră. 


E] 


Colo, pe Târnava mică 
Mi-am găsit o ibomnică 
Și o cheamă... Veronica. 


Dela Terbea Ştefan, Proştea, 

